താരിഖ് അൻവറും മനാഫ് ഹക്കിമും എൻ.സി.പി. വിട്ടു | New Delhi\nതാരിഖ് അൻവറും മനാഫ് ഹക്കിമും എൻ.സി.പി. വിട്ടു\nപവാറിന്റെ മോദി അനുകൂല പ്രസ്താവനയിൽ പ്രതിഷേധം\nതാരിഖ് അൻവർ | Photo - PTI\nന്യൂഡൽഹി: റഫാൽ ഇടപാടിൽ പ്രധാനമന്ത്രിയെ ജനങ്ങൾ സംശയിക്കുന്നില്ലെന്ന ശരദ് പവാറിന്റെ പ്രസ്താവനയിൽ പ്രതിഷേധിച്ച് മുതിർന്ന എൻ.സി.പി. നേതാക്കളായ താരിഖ് അൻവറും മനാഫ് ഹക്കിമും പാർട്ടി വിട്ടു.\nബിഹാറിലെ കത്തിഹാറിൽനിന്നുള്ള ലോക്‌സഭാംഗമായ അൻവർ എം.പി.സ്ഥാനവും രാജിവെക്കുമെന്ന് വ്യക്തമാക്കി. എൻ.സി.പി. ദേശീയ ജനറൽ സെക്രട്ടറിയായ മനാഫ് ഹക്കിം മഹാരാഷ്ട്ര ന്യൂനപക്ഷ കമ്മിഷൻ അധ്യക്ഷനായിരുന്നു.\nറഫാൽ ഇടപാടിനെക്കുറിച്ച് പവാർ നടത്തിയ പ്രസ്താവന വേദനിപ്പിച്ചെന്നും ഇടപാടിലെ അഴിമതിയെക്കുറിച്ച് വിശദമായ അന്വേഷണം വേണമെന്നും താരിഖ് അൻവർ ആവശ്യപ്പെട്ടു. ഇടപാടിൽ അഴിമതി നടന്നുവെന്ന പൊതുവായ വീക്ഷണത്തെ വഞ്ചിക്കാൻ തനിക്ക് സാധിക്കില്ലെന്ന് താരിഖ് അൻവർ ചൂണ്ടിക്കാട്ടി.\nറഫാൽ ഇടപാടിലെ ക്രമക്കേടുകൾ ഉന്നയിച്ച് എൻ.സി.പി. ഉൾപ്പെടെയുള്ള പ്രതിപക്ഷപാർട്ടികൾ പ്രധാനമന്ത്രിക്കും ബി.ജെ.പി.ക്കുമെതിരേ കടുത്ത പ്രതിഷേധമുയർത്തുന്നതിനിടയിലാണ് എൻ.സി.പി. ദേശീയാധ്യക്ഷനും മുൻ പ്രതിരോധമന്ത്രിയുമായ ശരദ് പവാർ പ്രധാനമന്ത്രിക്കനുകൂലമായ പ്രസ്താവനയുമായി അമ്പരപ്പിച്ചത്.\nഒരു മറാഠി ടെലിവിഷൻ ചാനലിന് നൽകിയ അഭിമുഖത്തിലാണ് മോദിയുടെ ഉദ്ദേശ്യശുദ്ധിയിൽ ജനങ്ങൾക്ക് സംശയമുണ്ടെന്ന് താൻ കരുതുന്നില്ലെന്ന് പവാർ പറഞ്ഞത്. തൊട്ടുപിന്നാലെ ബി.ജെ.പി. ദേശീയാധ്യക്ഷൻ അമിത് ഷാ അതിനെ സ്വാഗതം ചെയ്തു. രാഹുൽ ഗാന്ധി സ്വന്തം സഖ്യകക്ഷി നേതാവിന്റെ പ്രസ്താവന വിശ്വസിക്കണമെന്നും ഷാ ട്വിറ്ററിൽ പറഞ്ഞു.\nഅതേസമയം, മോദിയെ പിന്തുണച്ച് ശരദ് പവാർ പ്രസ്താവന നടത്തിയിട്ടില്ലെന്നും ക്ലീൻ ചിറ്റ് നൽകിയിട്ടില്ലെന്നും എൻ.സി.പി വക്താവ് നവാബ് മാലിക് പറഞ്ഞു. ജനങ്ങളിൽ സംശയം ഉണ്ടാക്കാത്ത നിലയിൽ വിഷയം വിദഗ്ധമായരീതിയിൽ സർക്കാർ തിരിച്ചുവിടുകയാണെന്നാണ് പവാർ ഉദ്ദേശിച്ചതെന്ന് നവാബ് മാലിക് അഭിപ്രായപ്പെട്ടു.


Kerala Budget 2020: നാലു മണിക്കൂർകൊണ്ട് തിരുവനന്തപുരം-കാസർകോട് യാത്ര; നിരക്ക് 1457 രൂപ | all set to begin silverline railway line construction – News18 Malayalam\nKerala Budget 2020: നാലു മണിക്കൂർകൊണ്ട് തിരുവനന്തപുരം-കാസർകോട് യാത്ര; നിരക്ക് 1457 രൂപ\nസിൽവർ ലൈൻ റെയിൽവേയുടെ ഭാഗമായി 10 പ്രധാന സ്റ്റേഷനുകൾ സ്ഥാപിക്കും. കൂടാതെ 28 ഫീഡർ സ്റ്റേഷനുകളിലേക്കും ഹ്രസ്വദൂരയാത്രകൾ ഉണ്ടാകും\nLast Updated : February 07, 2020, 10:44 IST\nതിരുവനന്തപുരം: കേരളത്തിന്‍റെ ചരിത്രത്തിലെ ഏറ്റവും ചെലവേറിയ പദ്ധതിയായ സെമി ഹൈസ്പീഡ് റെയിൽവേ ലൈൻ നിർമാണത്തിനുള്ള നടപടിക്രമങ്ങൾ ഉടൻ ആരംഭിക്കും. നാലുമണിക്കൂർകൊണ്ട് തിരുവനന്തപുരത്തുനിന്ന് കാസർകോട് എത്താവുന്ന സിൽവർ ലൈൻ യാത്രയ്ക്ക് 1457 രൂപയാണ് നിരക്ക്. സംസ്ഥാന ബജറ്റ് അവതരണവേളയിൽ ധനമന്ത്രി ഡോ. ടി.എം തോമസ് ഐസക് ആണ് ഇക്കാര്യം പറഞ്ഞത്. സിൽവർ ലൈൻ പദ്ധതിയുടെ ആകാശ സർവെ പൂർത്തിയായി. സ്ഥലം ഏറ്റെടുക്കൽ നടപടികളിലേക്ക് സർക്കാർ കടന്നുവെന്നും ഐസക് പറഞ്ഞു.\nസിൽവർ ലൈൻ റെയിൽ പാതയിലുടെ വെറുമൊരു റെയിൽ പാത പദ്ധതിയല്ല സർക്കാർ ലക്ഷ്യമിടുന്നതെന്ന് ധനമന്ത്രി പറഞ്ഞു. റെയിൽ പാതയ്ക്കുപുറമെ സമാന്തരപാതയും അഞ്ച് ടൌൺഷിപ്പുകളും കൂടി ഉൾപ്പെടുന്ന ബൃഹത്തായ പദ്ധതിയാണ് നടപ്പാക്കുന്നത്. പല അന്താരാഷ്ട്ര ഏജൻസികളും കേരളത്തിന്‍റെ പദ്ധതിയിൽ താത്പര്യം പ്രകടിപ്പിച്ചിട്ടുണ്ട് 2020ൽ ഭൂമിയേറ്റെടുക്കൽ നടപടികൾ ആരംഭിക്കും. മൂന്നു വർഷംകൊണ്ട് ഭൂമിയേറ്റെടുക്കൽ പൂർത്തിയാക്കും. 2025ൽ 67740ഉം 2051ൽ 1.47 ലക്ഷവും പ്രതിദിന യാത്രക്കാർ ഉണ്ടാകുമെന്നാണ് പ്രതീക്ഷിക്കുന്നതെന്നും ധനമന്ത്രി പറഞ്ഞു.\nസിൽവർ ലൈൻ റെയിൽവേയുടെ ഭാഗമായി 10 പ്രധാന സ്റ്റേഷനുകൾ സ്ഥാപിക്കും. കൂടാതെ 28 ഫീഡർ സ്റ്റേഷനുകളിലേക്കും ഹ്രസ്വദൂരയാത്രകൾ ഉണ്ടാകും. രാത്രിസമയങ്ങളിൽ ചരക്കുനീക്കത്തിനും റോറോ സംവിധാനത്തിനുമായി പാത മാറ്റിവെയ്ക്കും. ടിക്കറ്റ് ചാർജമിന്‍റെ മൂന്നിലൊന്ന് ടിക്കറ്റിതര വരുമാനം കൂടി പദ്ധതി പ്രതീക്ഷിക്കുന്നുണ്ട്. ജൈക്ക അടക്കമുള്ള അന്താരാഷ്ട്ര ഏജൻസികളിലും നിന്ന് വളരെ ചെറിയ പലിശയിൽ 40-50 വർഷത്തേക്ക് വായ്പ എടുക്കാനാണ് ഉദ്ദേശിക്കുന്നത്. കേരളത്തിന്‍റെ ഗതാഗതത്തിന്‍റെ 97 ശതമാനവും റോഡ് വഴിയാണ്. ജലപാത-റെയിൽ വികസനത്തിലൂടെ ഇതിന് മാറ്റം വരുത്തുമെന്നും തോമസ് ഐസക് ബജറ്റിൽ വ്യക്തമാക്കി.\nFirst published: February 07, 2020, 10:44 IST\nKerala Budget 2020Semi high speed railwaysilver line railwaythomas issac


സി എസ് സുജാത അഖിലേന്ത്യ ജനാധിപത്യ മഹിളാ അസോസിയേഷൻ സംസ്ഥാന സെക്രട്ടറി; ഇ പത്മാവതി പുതിയ ട്രഷറർ| CS Sujatha elected as all india democratic women's association State Secretary – News18 Malayalam\nസി എസ് സുജാത അഖിലേന്ത്യ ജനാധിപത്യ മഹിളാ അസോസിയേഷൻ സംസ്ഥാന സെക്രട്ടറി; ഇ പത്മാവതി പുതിയ ട്രഷറർ\nനിലവിലെ സെക്രട്ടറി പി സതീദേവി വനിതാ കമ്മീഷൻ അധ്യക്ഷയായതിനെ തുടർന്നാണ് പുതിയ ഭാരവാഹി തെരഞ്ഞെടുപ്പ്. നിലവിൽ സംസ്ഥാന ട്രഷറർ ആയിരുന്നു മുൻ എം പി കൂടിയായ സി എസ് സുജാത.\nLast Updated : October 02, 2021, 13:28 IST\nതിരുവനന്തപുരം: അഖിലേന്ത്യ ജനാധിപത്യ മഹിളാ അസോസിയേഷൻ (AIDWA) സംസ്ഥാന സെക്രട്ടറിയായി സി എസ് സുജാതയെ സംസ്ഥാന കമ്മിറ്റി തെരഞ്ഞെടുത്തു. നിലവിലെ സെക്രട്ടറി പി സതീദേവി വനിതാ കമ്മീഷൻ അധ്യക്ഷയായതിനെ തുടർന്നാണ് പുതിയ ഭാരവാഹി തെരഞ്ഞെടുപ്പ്. നിലവിൽ സംസ്ഥാന ട്രഷറർ ആയിരുന്നു മുൻ എം പി കൂടിയായ സി എസ് സുജാത.\nട്രഷറർ സ്ഥാനത്തോക്ക് ഇ പത്‌മാവതിയെയും (കാസർകോട്) തെരഞ്ഞെടുത്തു. സംസ്ഥാന പ്രസിഡന്റായി സൂസൻ കോടി തുടരും. സംസ്ഥാന കമ്മിറ്റി യോഗത്തിൽ അഖിലേന്ത്യ വൈസ് പ്രസിഡന്റ് പി കെ ശ്രീമതി, കേന്ദ്ര കമ്മിറ്റി അംഗങ്ങളായ കെ കെ ശൈലജ, മന്ത്രി ആർ ബിന്ദു എന്നിവരും പങ്കെടുത്തു.\nഎസ് എഫ് ഐയിലൂടെയാണ് സി എസ് സുജാത രാഷ്ട്രീ പ്രവർത്തനം ആരംഭിച്ചത്. എസ്എഫ്ഐ സംസ്ഥാന വൈസ് പ്രസിഡന്റ്, കേന്ദ്ര കമ്മറ്റി അംഗം എന്നീ നിലകളിൽ പ്രവർത്തിച്ചു. കേരള സർവകലാശാല സിൻഡിക്കേറ്റിലെ ആദ്യ വിദ്യാർഥിനി പ്രതിനിധിയായിരുന്നു. 1986 ൽ ഇന്ത്യയിലെ തന്നെ ഏറ്റവും പ്രിയം കുറഞ്ഞ മഹിള അസോസിയേഷൻ ജില്ല സെക്രട്ടറിയായിരുന്നു. പ്രഥമ ആലപ്പുഴജില്ല കൗൺസിൽ അംഗമായിരുന്നു. തുടർന്ന് 1995 മുതൽ 2004 വരെ ആലപ്പുഴ ജില്ല പഞ്ചായത്ത് പ്രസിഡന്റുമായി.\n2004ൽ മാവേലിക്കരയിൽനിന്ന് പാർല്‌മെന്റ് മെമ്പറുമായി.\nAlso Read- കഴക്കൂട്ടം- കാരോട് ബൈപാസിലെ ടോൾ പിരിവ് പുനഃരാരംഭിച്ചു; പ്രതിഷേധവുമായി യാത്രക്കാർ\nസി പി എം സംസ്ഥാന കമ്മറ്റി അംഗം, അഖിലേന്ത്യ ജനാധിപത്യ മഹിള അസോസിയേഷൻ അഖിലേന്ത്യ വൈസ് പ്രസിഡന്റ്, സംസ്ഥാന ട്രഷറർ, സി ഐ ടി യു സംസ്ഥാന വൈസ് പ്രസിഡന്റ്, മിനിമം വേജസ് ബോർഡ് ഉപദേശക ബോർഡ് അംഗം, അസംഘടിത തൊഴിലാളി ക്ഷേമനിധി ബോർഡ് അംഗം തുടങ്ങിയ നിലകളിൽ പ്രവർത്തിക്കുകയായിരുന്നു.\nആലപ്പുഴ ചാരുംമൂട് വള്ളിക്കുന്നം എ ജി ഭവനിലാണ് താമസം. ഭർത്താവ്: ജി ബേബി, (റെയിൽവേ മജിസ്ട്രേട്ടായി പ്രവർത്തിക്കുകയായിരുന്നു) മകൾ: കാർത്തിക (യു എൻ യൂണിവേഴ്സിറ്റിയിൽ പി എച്ച് ഡി )\nമരുമകൻ: ആർ ശ്രീരാജ് ( ലിവർപൂൾ യൂണിവേഴ്സിറ്റിയിൽ ഫുട്‌ബോൾ ഇൻഡസ്ട്രീസ് എം ബി എ).\nFirst published: October 02, 2021, 13:07 IST


രാജ്യത്ത് കോവിഡ് രോഗികളുടെ എണ്ണത്തില് കുറവ്; ഹോട്ടലുകളിൽ വച്ച് വാക്സിനേഷൻ നടത്തുന്നത് തടഞ്ഞ് കേന്ദ്രസർക്കാർ - Janayugom Online\nരാജ്യത്ത് പ്രതിദിന കോവിഡ് കേസുകളുടെ എണ്ണത്തില് കുറവ് രേഖപ്പെടുത്തി. കഴിഞ്ഞ 24 മണിക്കൂറിനിടെ 1,65,553 പേര്‍ക്കാണ് വെെറസ്ബാധ സ്ഥിരീകരിച്ചത്. 3460 പേര് മരിച്ചു. 2,76,309 പേര് രോഗമുക്തരായി. രണ്ട് കോടിയിൽ അധികം പേരാണ് രാജ്യത്ത് ഇതുവരെ കൊവിഡിൽ നിന്ന് മുക്തി നേടിയത്. പ്രതിദിനരോഗികളുടെ എണ്ണം ഒരു മാസത്തിനുള്ളിലാണ്4ലക്ഷത്തിൽ നിന്നും രണ്ടു ലക്ഷത്തിന് താഴെയെത്തിയത്. ടെസ്റ്റ് പോസിറ്റിവിറ്റി നിരക്ക് 8.36 ശതമാനമായി കുറഞ്ഞിരുന്നു.\nസ്വകാര്യ ആശുപത്രികൾ നക്ഷത്ര ഹോട്ടലുമായി ചേർന്ന് വാക്‌സിനേഷൻ ഒരുക്കുന്നത് കേന്ദ്രസർക്കാർ തടഞ്ഞു. ഹോട്ടലുകളിൽ വച്ച് വാക്സിനേഷൻ നടത്താൻ സൗകര്യം ഓർക്കുന്നത് ചട്ട വിരുദ്ധമാണ് എന്ന് സർക്കാർ വ്യക്തമാക്കി. ആശുപത്രികൾക്ക് പുറമേ കമ്മ്യൂണിറ്റി ഹാളുകളിലും, പഞ്ചായത്ത് കേന്ദ്രങ്ങളിലും,ജീവനക്കാർക്ക് വേണ്ടി സ്വാകാര്യ ഓഫീസുകളിലും മാത്രമേ വാക്സിനേഷൻ നടത്താൻ അനുമതിയുള്ളൂ. മാനദണ്ഡങ്ങൾ ലംഘിക്കുന്നവർക്കെതിരെ നിയമ നടപടി സ്വീകരിക്കുമെന്നും കേന്ദ്രസർക്കാർ വ്യക്തമാക്കി\nഅതേസമയം, കോവിഡ് വ്യാപനത്തിൽ പുതിയ വെല്ലുവിളിയായി മറ്റൊരു വൈറസിനെ കൂടി കണ്ടെത്തി. അതിതീവ്ര വ്യാപനശേഷിയുള്ള കോവിഡ് വൈറസിന്റെ വകഭേദത്തെ വിയറ്റ്‌നാമിലാണ് കണ്ടെത്തിയത്. ഇന്ത്യയിലും ബ്രിട്ടണിലും കണ്ടെത്തിയ വൈറസിന്റെ സങ്കര ഇനമാണ് പുതിയ വൈറസെന്ന് ഗവേഷകർ പറഞ്ഞു. വിയറ്റ്‌നാം ആരോഗ്യമന്ത്രി പുതിയ വെെറസിനെ കണ്ടെത്തിയ വിവരം സ്ഥിരീകരിക്കുകയും ചെയ്തു. മറ്റ് വകഭേദങ്ങളെക്കാൾ കൂടുതൽ വേഗത്തിൽ പടരുന്നതാണ് പുതിയ വൈറസിന്റെ രീതി\nEnglish summary: Covid India updates\ncovid 19 covid india covid covid vaccine\nപള്ളുരുത്തിയില് നിന്ന് കാണാതായ എഎസ്ഐ തിരികെയെത്തി\nമഹിളാ കോൺഗ്രസിൽ കൂട്ടരാജി; കൂടുതല് പേര് എന്‍സിപിയിലേക്ക്\nബ്രിട്ടനില് അടുത്ത കോവിഡ് തരംഗം ആരംഭിച്ചിട്ടുണ്ടാകാമെന്ന് മുന്നറിയിപ്പ്


Devikulam Assembly Seat History in the Circumstances of Kerala Assembly Election 2021 | ഇടുക്കി ജില്ലയ്ക്ക് മുമ്പേയുള്ള ദേവികുളം മണ്ഡലം; തദ്ദേശം ഇടതിനൊപ്പം, ലോക്‌സഭയില് വലതിനൊപ്പം - Malayalam Oneindia\nഇടുക്കിയില് രണ്ടു സീറ്റില് സിപിഎം; കേരള കോണ്‍ഗ്രസിന് 2, ഒന്ന് സിപിഐക്ക്, മന്ത്രി മണി മല്‍സരിക്കും\nലോക്ക് ഡൗണ് ലംഘിച്ച് ദേവികുളം സബ്കളക്ടറുടെ പിറന്നാളാഘോഷം, കളക്ടര് വിശദീകരണം തേടി\nസബ് കളക്ടറെ അധിക്ഷേപിച്ച സംഭവം: എസ് രാജേന്ദ്രന് പരസ്യ ശാസ,മന്ത്രി നടത്തിയത് സര്‍ക്കാര് വിരുദ്ധനയം!\nമൂന്നാര് പഞ്ചായത്തിന്‍റെ വിവാദ കെട്ടിട നിര്‍മ്മാണത്തിന് ഹൈക്കോടതിയുട സ്റ്റേ\nരേണുവിന്‍റെ ബുദ്ധി അളക്കാന് തല്‍ക്കാലം താങ്കള് പോര; എസ് രാജേന്ദ്രന് പഴയ സഹപാഠിയുടെ മറുപടി, വൈറല്\nസബ്കളക്ടര്‍ക്ക് ബുദ്ധിയില്ലാതെ പോയതോ? എംഎല്‍എയുടെ ധിക്കാരമോ? മൂന്നാറില് കുരുങ്ങി വീണ്ടും സിപിഎം\n11 min ago പിസി ജോര്‍ജ് കളി തുടങ്ങി; പിന്തുണച്ച് ഹിന്ദു പാര്‍ലമെന്റ്, പൂഞ്ഞാറില്2പേരുമായി കോണ്‍ഗ്രസും എല്‍ഡിഎഫും\n18 min ago മുരളീധരനെ മത്സരിപ്പിക്കാന് ആന്റണിയുടെ നീക്കം, പിന്തുണച്ച് ഉമ്മന്‍ചാണ്ടി, കോണ്‍ഗ്രസ് ഞെട്ടിക്കും\n51 min ago സുരേന്ദ്രൻ ശരിക്കും പെട്ടു! ഗ്യാസ് സബ്‌സിഡിയെ കുറിച്ച് പത്രക്കാരുടെ ചോദ്യം... തടിയൂരാൻ ഒന്ന് പറഞ്ഞു, ഒടുവിൽ...\nSports ബുംറയെ ഇന്ത്യക്കൊപ്പം ഉടനൊന്നും കാണില്ല! ഇംഗ്ലണ്ടിനെതിരേ ഏകദിനത്തിലുമില്ല?\nMovies ദൃശ്യം 2വില് ഇഷ്ടപ്പെട്ട ട്വിസ്റ്റ് ഏതാണെന്ന് പറഞ്ഞ് മോഹന്‍ലാല്, ക്ലൈമാക്‌സിനെ കുറിച്ചും സൂപ്പര്‍താരം\nഇടുക്കി ജില്ലയ്ക്ക് മുമ്പേയുള്ള ദേവികുളം മണ്ഡലം; തദ്ദേശം ഇടതിനൊപ്പം, ലോക്‌സഭയില് വലതിനൊപ്പം\nPublished: February 20 2021, 20:42 [IST]\nഇടുക്കി: സിപിഎമ്മിനെയും സിപിഐയെയും കോണ്‍ഗ്രസിനെയും പരീക്ഷിച്ച വോട്ടര്‍മാരായണ് ദേവികുളം നിയമസഭാ മണ്ഡലത്തിലുള്ളത്. ഇടുക്കി ജില്ല രൂപീകരിക്കും മുമ്പേ നിലവിലുള്ള ഈ മണ്ഡലത്തില് ഇത്തവണ കോണ്‍ഗ്രസിനും സിപിഎമ്മിനും പുതുമുഖ സ്ഥാനാര്‍ഥികള് വരുമെന്നും ഇല്ലെന്നും കേള്‍ക്കുന്നു. വര്‍ഷങ്ങളായി സംവരണ മണ്ഡലമായി തുടരുന്ന ദേവികുളത്തെ സംവരണ മണ്ഡല പട്ടികയില് നിന്ന് നീക്കണം എന്നാവശ്യപ്പെട്ട് ഹൈക്കോടതിയില് ഹര്‍ജിയുണ്ട്. ജില്ലാ പഞ്ചായത്ത് മുന് അംഗം ഇന്‍ഫന്റ് തോമസ് ആണ് ഹൈക്കോടതിയെ സമീപിച്ചത്. തിരഞ്ഞെടുപ്പ് കമ്മീഷന് മുമ്പില് അതിജീവന പോരാട്ട വേദിയും എത്തിയിരുന്നു. എന്നാല് ഇത്തവണ മാറ്റമുണ്ടാകില്ലെന്നാണ് സൂചനകള്.\nകോണ്‍ഗ്രസിലെ എകെ മണിയും സിപിഎമ്മിലെ എസ് രാജേന്ദ്രനുമാണ് ദേവികുളത്ത് നിന്ന് കൂടുതല് കാലം എംഎല്‍എമാരായത്. കഴിഞ്ഞ തവണ ഏറ്റുമുട്ടിയപ്പോള് വിജയം രാജേന്ദ്രനായിരുന്നു. തോട്ടം-കാര്‍ഷിക മേഖലയായ മണ്ഡലത്തില് തമിഴ് വംശജരുടെ വോട്ടാണ് നിര്‍ണായകം. ആദിവാസി ദളിത് പിന്നാക്കക്കാരും ഏറെ.\nമോഹന്‍ലാല്-അമിത് ഷാ ചര്‍ച്ചയ്ക്ക് വഴിയൊരുക്കാന് ബിജെപി; ചെന്നൈയില് സാധ്യത... താരം അന്ന് നല്‍കിയ മറുപടി\n12 പഞ്ചായത്തുകളാണ് ദേവികുളം നിയമസഭാ മണ്ഡലത്തിലുള്ളത്. ഇതില് ഏഴെണ്ണം എല്‍ഡിഎഫിനൊപ്പമാണ്. ബാക്കി യുഡിഎഫിനൊപ്പവും. അടിമാലി, പള്ളിവാസല്, മൂന്നാര്, കാന്തല്ലൂര്, മറയൂര്, മാങ്കുളം, വട്ടവട, വെള്ളത്തൂവല്, ദേവികുളം, ഇടമലക്കുടി, ബൈസല് വാലി, ചിന്നക്കനാല് എന്നീ പഞ്ചായത്തുകള് ഉള്‍പ്പെടുന്നതാണ് മണ്ഡലം. തദ്ദേശ തിരഞ്ഞെടുപ്പിലെ കണക്ക് നോക്കിയാല് ഇടതുപക്ഷത്തേക്ക് ചാഞ്ഞുനില്‍ക്കുകയാണ് മണ്ഡലം. കഴിഞ്ഞ ലോക്‌സഭാ തിരഞ്ഞെടുപ്പില് യുഡിഎഫാണ് എല്ലാ പഞ്ചായത്തിലും മുന്നിട്ട് നിന്നത്. കാര്‍ഷിക മേഖലയില് ഇടതുപക്ഷത്തിന് ശക്തമായ വേരോട്ടമുണ്ട്.\nമുസ്ലിം ലീഗിന്റെ കിടിലന് നീക്കം; കാരാട്ട് റസാഖുമായി ചര്‍ച്ച... തിരിച്ചെത്തിക്കാന് ശ്രമം, റസാഖിന്റെ പ്രതികരണം\n1957ലെ ആദ്യ നിമയസഭാ തിരഞ്ഞെടുപ്പില് സിപിഐയിലെ റോസമ്മ പുന്നൂസ് തിരഞ്ഞെടുക്കപ്പെട്ടെങ്കിലും തിരഞ്ഞെടുപ്പ് ട്രൈബ്യൂണല് റദ്ദാക്കി. പിന്നീട് തൊട്ടടുത്ത വര്‍ഷം നടന്ന ഉപതിരഞ്ഞെടുപ്പില് റോസമ്മ പുന്നൂസ് തന്നെ ജയിച്ചു. ശേഷം കോണ്‍ഗ്രസിലെ സുന്ദരന് മുരുകാണ്ടി, എന് ഗണപതി എന്നിവരെ സ്വീകരിച്ച ദേവികുളം മണ്ഡലം, അടുത്ത തിരഞ്ഞെടുപ്പില് സിപിഎമ്മിലെ ജി വരദനെ ജയിപ്പിച്ചു. യുഡിഎഫിന് വേണ്ടി കിട്ടപ്പ നാരായണ സ്വാമി പിന്നീട് ജയിച്ചു. വീണ്ടും വരദനും എസ് സുന്ദരമാണിക്യവും എംഎല്‍എമാരായി. ശേഷം തുടര്‍ച്ചയായി മൂന്നു തവണ കോണ്‍ഗ്രസിലെ എകെ മണി ജയിച്ചു. പിന്നീടുള്ള മൂന്ന് തവണ സിപിഎമ്മിലെ എസ് രാജേന്ദ്രനും ജയിച്ചു. ഇനി ആര് എന്ന ചോദ്യത്തിന് ഇരുപക്ഷവും പ്രതീക്ഷയോടെയാണ് പ്രതികരിക്കുന്നത്.\nമാണി സി കാപ്പന് നിസാരനല്ല; ജോസ് കെ മാണി പാലായില് നേരിട്ടിറങ്ങി...2ലക്ഷ്യങ്ങള്, യുഡിഎഫ് തന്ത്രം പൊളിക്കും\nകൂടുതൽ devikulam വാർത്തകൾ\nസബ് കലക്ടറുടെ വാഹനം 30 അടി താഴ്ചയിലേക്ക് മറിഞ്ഞു...പിന്നെ സംഭവിച്ചത്, അപകടം ഇടുക്കിയില്\nദേവികുളത്ത് എല്‍ഡിഎഫിന് ജയം\nഇടുക്കി എന്തായാലും മിടുക്കിയാകുമെന്ന് ഉറപ്പ്... അത് എല്‍ഡിഎഫിനോ യുഡിഎഫിനോ?\nഒഴുക്കും അടിയൊഴുക്കും ഇല്ലാതെ തൊടുപുഴ\n'കുഞ്ഞാടുകള്' കൊമ്പു കോര്‍ക്കുന്ന ഇടുക്കി\nന്യൂനപക്ഷത്തിന്‍റെ വോട്ട് പിടിച്ചാല് ഉടുമ്പഞ്ചോല നീന്തിക്കടക്കാം\nഎങ്ങോട്ടും ചായാനൊരുങ്ങി പീരുമേട്\nദേവികുളത്ത് ജയലളിത ഇഫക്ട് ?\nഇടുക്കി മിടുക്കിയാകും... അത് എല്‍ഡിഎഫിനോ യുഡിഎഫിനോ... ഇതാ ചിത്രം തയ്യാര്\nഇടുക്കിയിലെ മിടുക്കിയാണ് ഇടുക്കി മണ്ഡലം... പക്ഷേ\nതൊടുപുഴയുടെ അടിയൊഴുക്ക് ആര്‍ക്കൊപ്പം\nവണ്, ടു, ത്രീ, ഫോര്... മണിയാശാന് ഉടുമ്പഞ്ചോല പിടിയ്ക്കുമോ?\ndevikulam s rajendran ak mani congress cpm kerala assembly election 2021 എസ് രാജേന്ദ്രന് എകെ മണി കോണ്‍ഗ്രസ് സിപിഎം കേരള നിയമസഭാ തിരഞ്ഞെടുപ്പ് 2021 politics\nDevikulam Assembly Seat History in the Circumstances of Kerala Assembly Election 2021\nStory first published: Saturday, February 20, 2021, 20:42 [IST]\nമലപ്പുറം നിയമസഭാ-ലോക്സഭാ തിരഞ്ഞെടുപ്പ്: രാഷ്ട്രീയ പാർട്ടികളുമായി യോഗം ചേർന്ന് ജില്ലാ കളക്ടർ


വിശാഖപട്ടണത്ത് ഇന്നലെ രാത്രിയും പരിഭ്രാന്തി പരത്തി വിഷവാതക ചോർച്ച, മരണം 12 ആയി | Styrene leakage Visakhapatnam villages in23 km radius evacuated\nവിശാഖപട്ടണത്ത് ഇന്നലെ രാത്രിയും പരിഭ്രാന്തി പരത്തി വിഷവാതക ചോർച്ച, മരണം 12 ആയി\nVisakhapatnam, First Published 8, May 2020, 7:09 AM\nവിശാഖപട്ടണം നഗരത്തിൽ ആളുകൾ കൂട്ടമായി വീടുവിട്ടിറങ്ങി സുരക്ഷിത കേന്ദ്രങ്ങളിലേക്ക് മാറി. ചികിത്സയിൽ കഴിയുന്നവരിൽ 20ഓളം പേരുടെ നില ഗുരുതരമായി തുടരുകയാണ്.\nവിശാഖപട്ടണം: വിശാഖപട്ടണത്തെ എൽജി പോളിമർ കമ്പനിയിൽ ഇന്നലെ രാത്രി പരിഭ്രാന്തി പരത്തി വീണ്ടും വിഷവാതക ചോർച്ച. രാത്രി പന്ത്രണ്ടരയോടെയാണ് വാതകചോർച്ച ഉണ്ടായത്. കൂടുതൽ പേരെ വീടുകളിൽ നിന്ന് അർധരാത്രി ഒഴിപ്പിച്ചു. ഇന്നലെ രാവിലെ ഉണ്ടായ ചോർച്ച അടക്കാനുള്ള ശ്രമത്തിനിടെയാണ് വിഷവാതകം വീണ്ടും പരന്നത്. ചോർച്ച നിയന്ത്രിക്കാനുള്ള രാസവസ്തുക്കൾ ദാമനിൽ നിന്ന് എത്തിച്ചിരുന്നു. ദേശീയ ദുരന്ത നിവാരണ സേനയുടെ സംഘം പ്ലാന്റിൽ ഉണ്ടായിരുന്നു. ആശങ്കപ്പെടാനില്ലെന്ന് ജില്ലാ കളക്ടർ പറഞ്ഞു. ഇതിനിടെ ചികിത്സയിൽ കഴിയുന്ന ഒരാൾ കൂടി മരിച്ചു. വിശാഖപട്ടണം നഗരത്തിൽ ആളുകൾ കൂട്ടമായി വീടുവിട്ടിറങ്ങി സുരക്ഷിത കേന്ദ്രങ്ങളിലേക്ക് മാറി. ചികിത്സയിൽ കഴിയുന്നവരിൽ 20ഓളം പേരുടെ നില ഗുരുതരമായി തുടരുകയാണ്.\nപതിനൊന്ന് പേരുടെ ജീവനെടുത്ത വിശാഖപട്ടണം ദുരന്തത്തിൽ എൽജി പോളിമർ കമ്പനിക്കെതിരെ കേസെടുത്ത ആന്ധ്രസർക്കാർ വിഷവാതക ചോർച്ചയുടെ കാരണവും തേടുകയാണ്. അശാസ്ത്രീയമായി രാസവസ്തുക്കൾ സൂക്ഷിച്ചതാണ് അപകടമുണ്ടാക്കിയത് എന്നാണ് പ്രാഥമിക നിഗമനം. പ്ലാസ്റ്റിക് നിർമാണത്തിന് ഉപയോഗിക്കുന്ന സ്റ്റൈറീൻ ദ്രവരൂപത്തിലാണ് രണ്ട് കണ്ടയ്നറുകളിൽ കമ്പനിയിൽ ഉണ്ടായിരുന്നത്. ഇരുപത് ഡിഗ്രിസെൽഷ്യസിൽ കുറവ് താപനിലയിലാണ് ഇത് സൂക്ഷിക്കേണ്ടത്. എന്നാൽ ശീതീകരണസംവിധാനത്തിലെ പിഴവ് കാരണം താപനില കൂടി. സ്റ്റൈറീൻ വാതകമായി മാറി ചോർന്നുവെന്ന് വിശാഖപട്ടണം ജില്ലാ കളക്ടർ പറ‍യുന്നു.\nവലിയ കണ്ടയ്നറിൽ നിന്ന് ചെറുതിലേക്ക് രാസവസ്തു മാറ്റുന്നതിനിടെയാണ് ചോർച്ചയുണ്ടായത്. ലോക്ക് ഡൗൺ കാരണം 40 ദിവസമായി കമ്പനിയിൽ ഉത്പാദനം നടന്നിരുന്നില്ല. രാസവസ്തുക്കൾ ഇങ്ങനെ കെട്ടിക്കിടക്കാൻ ഇടയാക്കിയതും ദുരന്തകാരണമായി. 213 ഏക്കറിലായി വ്യാപിച്ചുകിടക്കുന്ന കമ്പനി 23 വർഷമായി വിശാഖപട്ടണത്ത് പ്രവർത്തിക്കുന്നുണ്ട്. 2018ൽ പ്ലാന്‍റ് വിപുലീകരിക്കാൻ കമ്പനിക്ക് സർക്കാർ പാരിസ്ഥിതിക അനുമതി നൽകിയത് വിവാദമായിരുന്നു. ജനവാസമേഖലയിൽ പ്ലാന്‍റിന് അനുമതി നൽകിയത് ചട്ടവിരുദ്ധമെന്നായിരുന്നു കണ്ടെത്തൽ. അതേ സമയം വെങ്കട്ടപുരത്ത് നിന്ന് ഒഴിപ്പിച്ചവരെ അന്തരീക്ഷം പഴയപടി ആയ ശേഷമേ വീടുകളിലേക്ക് മടക്കിയയക്കൂ. ഇതിന് രണ്ട് ദിവസം വേണ്ടിവരുമെന്ന് കരുതുന്നു.\nLast Updated 8, May 2020, 12:50 PM\nPTBC Chemical Vishakhapatnam\nStyrene leakage Visakhapatnam\nVisakhapatnam Gas Leake\nകോട്ടയത്ത് വീട്ടമ്മ തലയ്ക്കടിയേറ്റ് കൊല്ലപ്പെട്ട സംഭവം; മോഷണം പോയ കാര് കേന്ദ്രീകരിച്ച് അന്വേഷണം\n'ജോർജ് ഫ്ളോയ്ഡിന് നീതിവേണം': പ്രക്ഷോഭകര്‍ക്ക് മുന്നില് മുട്ടുകുത്തി അമേരിക്കന് പൊലീസ്


മഹാരാഷ്ട്ര കര്‍ഷകപ്രക്ഷോഭം കേവലം ഒരു 'മുല്ലപ്പൂവിപ്ലവ'മായിരുന്നില്ല. ട്വിറ്റര്, ഫെയ്‌സ്ബുക്ക് തുടങ്ങിയ നവമാധ്യമങ്ങളെ കേന്ദ്രീകരിച്ച് പൊട്ടിപ്പുറപ്പെട്ടതാണ് ടുണീഷ്യ തുടങ്ങിയ രാജ്യങ്ങളിലെ ജനമുന്നേറ്റം. എന്നാല്, അതില്‍നിന്ന് വ്യത്യസ്തമായിരുന്നു മഹാരാഷ്ട്രയിലെ കര്‍ഷകരുടെ പ്രക്ഷോഭം. അവര് അഖിലേന്ത്യാ കിസാന്‍സഭയുടെ നേതൃത്വത്തില് കുറെക്കാലമായി നടത്തിവന്ന ജീവത്തായ പ്രശ്‌നങ്ങള് നേടാനായുള്ള പ്രക്ഷോഭങ്ങളുടെ തുടര്‍ച്ചയായിരുന്നു ഇത്. രണ്ടുവര്‍ഷംമുമ്പ് രണ്ടു രാത്രിയും രണ്ടു പകലുമായി സിബിഎസ് ചൗക്കില് ലക്ഷംപേര് ധര്‍ണ നടത്തിയിരുന്നു. അന്ന് സര്‍ക്കാര് നല്‍കിയ ഉറപ്പുകള് പാലിക്കുന്നതിനുവേണ്ടി താനെ നഗരത്തില് പതിനായിരത്തിലധികം കര്‍ഷകര് പങ്കെടുത്ത് ശവപ്പെട്ടി മാര്‍ച്ച് നടത്തി. ആ മാര്‍ച്ച് ആദിവാസി ക്ഷേമമന്ത്രിയുടെ വീട് രണ്ടുദിവസം വളഞ്ഞുവയ്ക്കുന്നതിലെത്തി. അരലക്ഷം കര്‍ഷകര് പങ്കെടുത്ത് മറാത്ത്വാഡ, വിദര്‍ഭ മേഖലകളില് പ്രക്ഷോഭം നടന്നു. 2017 ജൂണില് വിവിധ കര്‍ഷകസംഘടനകള് യോജിച്ച് കിസാന്‍സഭയുടെ നേതൃത്വത്തില് സംസ്ഥാനത്തിന്റെ വിവിധ ഭാഗങ്ങളില് വഴിതടയല്‍സമരം നടത്തി. അതേത്തുടര്‍ന്ന് സര്‍ക്കാര് നല്‍കിയ വാഗ്ദാനങ്ങള് നടപ്പില്‍വരുത്തണമെന്നുള്ള ആവശ്യവും കര്‍ഷകരുടെ ഇത്തവണത്തെ പ്രക്ഷോഭത്തിന് നിദാനമായിരുന്നു. ഇതെല്ലാം വ്യക്തമാക്കുന്നത് മഹാരാഷ്ട്രയിലും രാജസ്ഥാന് ഉള്‍പ്പെടെ വിവിധ സംസ്ഥാനങ്ങളിലും ചെങ്കൊടിയുടെ തണലില് വിരിഞ്ഞിരിക്കുന്ന ഒരു സമരമുന്നേറ്റം ഒരു യാദൃച്ഛിക പ്രതിഭാസമല്ലെന്നതാണ്. കര്‍ഷകരും കര്‍ഷകത്തൊഴിലാളികളും ദരിദ്രകര്‍ഷകരും സമരരംഗത്ത് വരുമ്പോള് തൊഴിലാളികളും ബഹുജനങ്ങളും കൈകോര്‍ക്കുന്നു. ഇതൊരു വിമോചനപോരാട്ടമാണ്. ഇത് ഇന്ത്യന് വിപ്ലവപാതയുടെ സാരാംശമാണ്.\nകര്‍ഷകവിരുദ്ധ ഭരണകൂടത്തിനെതിരായ ധീരവും ഫലപ്രദവുമായ പ്രക്ഷോഭമായിരുന്നു മഹാരാഷ്ട്രയിലെ കര്‍ഷകരുടെ മുംബൈ ലോങ് മാര്‍ച്ച്. ഇത് ഇന്ത്യയിലാകെ പടരുന്ന പ്രക്ഷോഭമായി മാറിയെന്നതാണ് സവിശേഷകാര്യം. അഖിലേന്ത്യാ കിസാന്‍സഭയുടെ നേതൃത്വത്തില് നടന്ന ഈ പ്രക്ഷോഭത്തില് സിപിഐ എം നേതൃത്വത്തിന്റെ പങ്കാളിത്തവും സജീവമായിരുന്നു. ഇന്ത്യയിലെ കര്‍ഷകരുടെയും തൊഴിലാളികളുടെയും പ്രശ്‌നങ്ങളെ എങ്ങനെ അഭിമുഖീകരിക്കണമെന്നതിനുള്ള മാതൃകാപരമായ സമര പോംവഴിയാണ് മഹാരാഷ്ട്രപ്രക്ഷോഭം കാട്ടിത്തന്നത്.\nസമരകാഴ്ചപ്പാടുകളില് സാധാരണയായി രൂപാന്തരീകരണം, പരിഷ്‌കരണവാദം എന്നിവ അടങ്ങിയ മിതവാദ വഴിയും വിഭാഗീയതയും സെക്ടേറിയനിസവും അടങ്ങിയ സാഹസികമാര്‍ഗവും സ്വീകരിക്കപ്പെടുന്നുണ്ട്. ചില വ്യക്തികളുടെയോ സംഘടനകളുടെയോ നേതൃത്വത്തിലുള്ള ആളിക്കത്തി തീരുന്ന മിതവാദ പ്രക്ഷോഭങ്ങളും കൂട്ടക്കുരുതിയടക്കം നടത്തുന്ന മാവോയിസ്റ്റ് സാഹസിക രീതിയുമുണ്ട്. ഇവ രണ്ടിനെയും നിരാകരിച്ച് ഒരു ശരിയായ മാര്‍ക്‌സിസ്റ്റ് ലെനിനിസ്റ്റ് സമരതന്ത്രവും അടവും മഹാരാഷ്ട്രസമരം കാഴ്ചവച്ചു. ഇന്ത്യയിലെ കാര്‍ഷികമേഖലയില് കോര്‍പറേറ്റ് വളര്‍ച്ചയെന്ന പ്രതിഭാസം ഉണ്ടായിട്ടുണ്ട്. ജന്മിത്വത്തോട് സന്ധിചെയ്യുന്ന കുത്തക മുതലാളിത്തവര്‍ഗ ഭരണകൂടംതന്നെ കാര്‍ഷികമേഖലയില് ആധിപത്യം ഉറപ്പിക്കാന് കോര്‍പറേറ്റുകള്‍ക്ക് വാതില് തുറന്നിട്ടു. അതിനാല് കോര്‍പറേറ്റ് മുതലാളിമാര് കൃഷിയിടങ്ങളില് പിടിമുറുക്കി. അവരുടെ താല്‍പ്പര്യം സംരക്ഷിക്കാന് കര്‍ഷകരെയും കര്‍ഷകത്തൊഴിലാളികളെയും പാപ്പരാക്കുകയും കൂലിഅടിമകളാക്കുകയും ചെയ്തു. ഇതിന് നേതൃത്വം നല്‍കുകയും തണലേകുകയും ചെയ്യുന്നത് നരേന്ദ്ര മോഡി നയിക്കുന്ന കേന്ദ്ര സര്‍ക്കാരും സംസ്ഥാനങ്ങളിലെ ബിജെപി സര്‍ക്കാരുകളുമാണ്.\n'ചലോ പാല്‍തായ്' (നമുക്ക് മാറാം) എന്ന മുദ്രാവാക്യമാണ് അധികാരത്തിന് ബിജെപി ചവിട്ടുപടിയാക്കിയത്. എന്നാല്, വാഗ്ദാനം പാലിക്കുന്നതില് ബിജെപി പൂര്‍ണമായി പരാജയപ്പെട്ടു. നവഉദാരവല്‍ക്കരണ സാമ്പത്തികനയത്തിനൊപ്പം ഹിന്ദുത്വ വര്‍ഗീയതയും തീവ്രമായി നടപ്പാക്കുന്നു. നാലുവര്‍ഷത്തെ മോഡിഭരണം അതുകൊണ്ടുതന്നെ പരാജയമാണ്. കാര്‍ഷികമേഖലയില് ഗുണകരമായ മാറ്റം സൃഷ്ടിക്കാന് കഴിഞ്ഞില്ല. രാജ്യത്ത് കര്‍ഷക ആത്മഹത്യ പെരുകി. ഇന്ത്യയില് ഏറ്റവും കൂടുതല് ആത്മഹത്യ ചെയ്യുന്ന മേഖലയായി വിദര്‍ഭ മാറി. 1995നുശേഷം രാജ്യത്ത് നാലുലക്ഷത്തിലേറെ കര്‍ഷകര് ആത്മഹത്യചെയ്തു. ഇതില് 76,000 പേര് മഹാരാഷ്ട്രയില്‍നിന്നാണ്. 2017 ജൂണിനുശേഷം വിദര്‍ഭയിലും നാസിക്കിലും മാത്രം ആത്മഹത്യചെയ്തത് 1700ലധികംപേര്. കഴിഞ്ഞവര്‍ഷംമാത്രം മഹാരാഷ്ട്രയില് കര്‍ഷക ആത്മഹത്യ 2414. കൃഷി നഷ്ടമാകുകയും കാര്‍ഷികോല്‍പ്പന്നങ്ങള്‍ക്ക് ന്യായവില കിട്ടാതാവുകയും ചെയ്തു. ഷോപ്പിങ്മാളുകളും വിദേശകയറ്റുമതിയും നടത്തുന്ന കോര്‍പറേറ്റുകളുടെ താല്‍പ്പര്യം സംരക്ഷിക്കാന്‍വേണ്ടിയാണ് ഈ അവസ്ഥ സൃഷ്ടിച്ചത്. എല്ലാ വിഭാഗം ആളുകളിലും തൊഴിലില്ലായ്മ പെരുകി. നോട്ടുനിരോധനവും ജിഎസ്ടിയും സമ്പദ്ഘടനയുടെ താളംതെറ്റിച്ചു. കന്നുകാലി വില്‍പ്പന നിയന്ത്രണം,കൃഷി സബ്‌സിഡി എടുത്തുകളയല്, ആദിവാസികള്‍ക്ക് വനഭൂമി പതിച്ചുനല്‍കാതിരിക്കല് ഇതെല്ലാം ജനങ്ങളില് ബിജെപി ഭരണത്തിനെതിരെ കടുത്ത അതൃപ്തി വളര്‍ത്തി.\nഈ സാഹചര്യത്തിന്റെ പ്രതിഫലനമായി മുംബൈ കര്‍ഷക പ്രക്ഷോഭത്തിലെ ഐക്യദാര്‍ഢ്യരംഗങ്ങള്. 200 കിലോമീറ്റര് കാല്‍നടയായി മുംബൈ നഗരത്തിലെത്തിയ കര്‍ഷകര്, മഹാരാഷ്ട്ര വിധാന്‍ഭവന് ഉപരോധിക്കാനായിരുന്നു ലക്ഷ്യമിട്ടത്. സര്‍ക്കാരുമായുള്ള ഒത്തുതീര്‍പ്പുചര്‍ച്ചയ്ക്ക് സമയം അനുവദിച്ചതുകൊണ്ട് അവര് ആസാദ് മൈതാനത്ത് തമ്പടിച്ചു. മാര്‍ച്ച് ആറിന് നാസിക്കില്‍നിന്ന് സമരത്തിന് തുടക്കംകുറിക്കുമ്പോള് 15,000 പേരായിരുന്നു. കര്‍ഷകരെ വഞ്ചിക്കുന്ന മഹാരാഷ്ട്രയിലെ ബിജെപി സര്‍ക്കാരിനെതിരായ പ്രതിഷേധവുമായി ചെങ്കൊടിയും ചുവന്ന തൊപ്പിയും പ്ലക്കാര്‍ഡുമായി ദിവസവും അണിചേരുന്ന കര്‍ഷകരുടെ എണ്ണം വര്‍ധിച്ചു. മുംബൈയിലെത്തുമ്പോള് അവരുടെ എണ്ണം ഒരുലക്ഷമായി. പാതയോരങ്ങളില് പൂക്കള് വിതറിയാണ് പലരും സമരത്തെ സ്വീകരിച്ചതെന്ന് പ്രക്ഷോഭവിരുദ്ധ വാര്‍ത്തകള് സാധാരണനിലയില് കൊടുത്തുവരുന്ന മാധ്യമങ്ങള്‍പോലും റിപ്പോര്‍ട്ട് ചെയ്തു. ചോര വാര്‍ന്നൊലിക്കുന്ന കാലുകള്‍ക്ക് ചെരിപ്പുകളുമായി ചിലര് ഓടിയെത്തി. ഈന്തപ്പഴവും വടാപാവും വെള്ളവുമായി രാത്രിയിലുടനീളം നിരത്തുവക്കുകളില് ജനങ്ങള് കാത്തുനിന്നു. നാസിക്കില്‍നിന്ന് 200 കിലോമീറ്റര് പിന്നിട്ടെത്തിയ കര്‍ഷകരെയും ആദിവാസികളെയും മുംബൈജനത ഉള്ളുതൊട്ടുള്ള സ്‌നേഹത്തോടെ വരവേറ്റു. പിന്തുണ അറിയിച്ചവരില് സ്‌കൂള്‍കുട്ടികളും കൊടിയുടെ നിറംമറന്ന രാഷ്ട്രീയക്കാരുമെല്ലാം ഉണ്ടായിരുന്നു. ഐഐടി വിദ്യാര്‍ഥികള് ജാഥയ്‌ക്കൊപ്പം അണിചേര്‍ന്നു. നഗരത്തിലെ ഓഫീസുകളില് ഉച്ചഭക്ഷണമെത്തിക്കുന്ന ഡബ്ബാവാലകള് 'നമ്മുടെ സഹോദരങ്ങള്‍ക്ക് ഭക്ഷണം നല്‍കാം'&ിയുെ; എന്ന ആഹ്വാനവുമായി ഭക്ഷണം നല്‍കി.\nആഴ്ചയില് മൂന്നുദിവസം പണികിട്ടുന്ന, ഒരുദിവസം 200 രൂപ കൂലിയുള്ള കര്‍ഷകത്തൊഴിലാളികള് 600 രൂപ വേണ്ടെന്ന് വച്ചാണ് ആറുദിവസത്തെ മാര്‍ച്ചിന് എത്തിയത്. ഗ്രാമങ്ങളില്‍നിന്ന് അരിയും ഗോതമ്പും പച്ചക്കറിയും സഹിതമാണ് കര്‍ഷകര് എത്തിയത്. രാത്രി റോഡരികില് പാചകവും പാട്ടും നൃത്തവും. മറാത്ത്വാഡ, വിദര്‍ഭ തുടങ്ങിയ മേഖലകളില്‍നിന്നെല്ലാം കര്‍ഷകര് റാലിയിലേക്ക് ഒഴുകിയെത്തി. ഇവരെയെല്ലാം സഹായിക്കാന് തൊഴിലാളികളും യുവാക്കളും മഹിളകളും രംഗത്തുവന്നു. മെഡിക്കല് സഹായത്തിനായി ആശുപത്രി മാനേജ്‌മെന്റുകളും ജീവനക്കാരും സംഘടനകളും മുന്നോട്ടുവന്നു. സമരക്കാരുടെയും സഹായിക്കുന്നവരുടെയും യോജിപ്പിന് ജാതിയും മതവും തടസ്സമായില്ല. ബിജെപി ഒഴികെയുള്ള രാഷ്ട്രീയപാര്‍ടികളും സംഘടനകളും സമരത്തെ പരസ്യമായി പിന്തുണച്ചു. ബിജെപിയുടെ സഖ്യകക്ഷിയായ ശിവസേന, കോണ്‍ഗ്രസ്, റിപ്പബ്ലിക്കന് പാര്‍ടി തുടങ്ങിയ കക്ഷികളെല്ലാം സജീവമായി രംഗത്തിറങ്ങി. ലോങ് മാര്‍ച്ചിന്റെ തുടക്കംമുതല്‍തന്നെ സിപിഐ പ്രവര്‍ത്തകരും നേതാക്കളും ഐക്യദാര്‍ഢ്യവുമായി രംഗത്തുണ്ടായിരുന്നു. മാധ്യമങ്ങളും വലിയ തോതില് സമരത്തെ പിന്തുണച്ചു. ജം ഇയ്യത്തുല് ഉലമ, വിവിധ ദളിത് മുസ്ലിം സിഖ് സംഘടനകളും സമരക്കാര്‍ക്ക് ഭക്ഷണവും വെള്ളവും എത്തിച്ചു.\nസമരത്തിന് വലിയതോതിലുള്ള പിന്തുണ കിട്ടുകയും ഭരണകൂടത്തെ ദേശീയമായി പിടിച്ചുലയ്ക്കുകയും ചെയ്തതിനെ തുടര്‍ന്ന് മുഖ്യമന്ത്രി ദേവേന്ദ്ര ഫഡ്‌നാവിസ് ഒത്തുതീര്‍പ്പിന് നിര്‍ബന്ധിതനായി. പ്രധാന ആവശ്യങ്ങള് അംഗീകരിച്ചതായും ആദിവാസികള്‍ക്കുള്ള വനഭൂമി കൈമാറ്റം ആറുമാസത്തിനകം പൂര്‍ത്തിയാക്കുമെന്നും മുഖ്യമന്ത്രി അറിയിച്ചു. വായ്പ എഴുതിത്തള്ളല്, കടാശ്വാസം തുടങ്ങിയ കാര്യങ്ങളിലെല്ലാം തീരുമാനമുണ്ടായി. വിളനാശത്തിന് ഏക്കറിന് 40,000 രൂപ നഷ്ടപരിഹാരം നല്‍കും. ഏറ്റെടുക്കുന്ന ഭൂമിക്ക് ഉചിതമായ നഷ്ടപരിഹാരം നല്‍കും. കടലിലേക്ക് ഒഴുക്കുന്ന വെള്ളം കൃഷിയാവശ്യത്തിന് വഴിതിരിച്ചുവിടുക എന്നതടക്കമുള്ള ആവശ്യങ്ങളിലും തീര്‍പ്പുണ്ടായി. 2017 ജൂണ് 30 വരെയുള്ള കാര്‍ഷികകടങ്ങള് എഴുതിത്തള്ളും. മിനിമം താങ്ങുവില നിശ്ചയിക്കാന് കിസാന്‍സഭ പ്രതിനിധികളുടെ നിര്‍ദേശം പരിഗണിക്കും. ഒത്തുതീര്‍പ്പുവ്യവസ്ഥ നടപ്പാക്കാന് ആറംഗസമിതിയെയും നിയോഗിച്ചു. ഇങ്ങനെ വിജയം നേടിയാണ് മഹാരാഷ്ട്രയിലെ ലോങ് മാര്‍ച്ച് അവസാനിച്ചത്.\nബിജെപിയുടെ ഭരണവര്‍ഗ നയത്തിനേറ്റ പ്രഹരമാണ് മഹാരാഷ്ട്ര കര്‍ഷകസമരത്തിന്റെ വിജയം. രാജ്യത്തെ നാളെ എങ്ങനെ മാറ്റിത്തീര്‍ക്കാമെന്ന് നിശ്ചയിക്കുക ഇത്തരം പ്രക്ഷോഭങ്ങളാണ്. കര്‍ഷകരുടെ രോഷത്തിനുമുന്നില് ബിജെപി സര്‍ക്കാര് അടിയറപറഞ്ഞത് നിസ്സാരകാര്യമല്ല. വര്‍ഗീയക്കോമരങ്ങളുടെ സര്‍ക്കാരുകളും ജനശക്തിക്കുമുന്നില് മുട്ടുമടക്കുമെന്ന് തെളിഞ്ഞു. കര്‍ഷകപ്രക്ഷോഭത്തിനുമുന്നില് നിലംപരിശായ ദേവേന്ദ്ര ഫഡ്‌നാവിസിനെ പുകഴ്ത്തിക്കൊണ്ട് ബിജെപി സംസ്ഥാന അധ്യക്ഷന് കുമ്മനം രാജശേഖരന്റെ അഭിപ്രായപ്രകടനം വലിയ തമാശയാണ്. ഫഡ്‌നാവിസിനെ കേരള മുഖ്യമന്ത്രി കണ്ടുപഠിക്കണമെന്നാണ് കുമ്മനത്തിന്റെ അഭിപ്രായം. ഇതേസമയം, മുംബൈയിലെപ്പോലെ കര്‍ഷകസമരം കേരളത്തില് എന്തുകൊണ്ട് സംഘടിപ്പിക്കുന്നില്ലെന്ന് ഒരു മാധ്യമപ്രവര്‍ത്തകന് എന്നോട് ചോദിച്ചു. മധ്യപ്രദേശ് ഉള്‍പ്പെടെയുള്ള വടക്കെ ഇന്ത്യന് സംസ്ഥാനങ്ങളില്‍നിന്ന് തുലോം വ്യത്യസ്തമാണ് കേരളത്തിലെ കര്‍ഷകരുടെയും കാര്‍ഷികമേഖലയുടെയും സ്ഥിതി. അവിടങ്ങളിലെപ്പോലെ അടിമപ്പണി ചെയ്യേണ്ട അവസ്ഥ ഇവിടെയില്ല. കര്‍ഷക ആത്മഹത്യ തുടര്‍ക്കഥയായ 'വിദര്‍ഭ' കേരളത്തില് ഇല്ല. ആദിവാസി ഭൂനിയമം ഇവിടെ നടപ്പാക്കിയിട്ടുണ്ട്. എന്നാല്, കിട്ടിയ ഭൂമിയില് പട്ടയം നല്‍കാന് കേന്ദ്രസര്‍ക്കാരിന്റെ അനുമതി കിട്ടിയിട്ടില്ല. കേന്ദ്ര വനാവകാശനിയമപ്രകാരം ആദിവാസികളുടെ ഭൂമിക്ക് കൈവശരേഖ 2006 - 11ലെ എല്‍ഡിഎഫ് സര്‍ക്കാര്‍തന്നെ നല്‍കിയിട്ടുണ്ട്. എന്നാല്, കിട്ടിയ ഭൂമിയില് പട്ടയം നല്‍കാന് കേന്ദ്രനിയമത്തില് മാറ്റം വരുത്തണം. അത് ഇതുവരെ കേന്ദ്ര സര്‍ക്കാര് ചെയ്തിട്ടില്ല. കേന്ദ്രത്തിന്റെ ഈ ആദിവാസിവിരുദ്ധ സമീപനത്തിനെതിരെ ശബ്ദിക്കുന്നതിനുപകരം, മഹാരാഷ്ട്ര മുഖ്യമന്ത്രിയെ കേരള മുഖ്യമന്ത്രി കണ്ടുപഠിക്കണമെന്ന കുമ്മനത്തിന്റെ സാരോപദേശം പരിഹാസ്യമാണ്. ഇടതുപക്ഷ ബദല്‍രാഷ്ട്രീയത്തിന്റെ പ്രസക്തിയാണ് മുംബൈ കര്‍ഷകപ്രക്ഷോഭം കാട്ടിത്തരുന്നത്. എത്ര എംഎല്‍എമാരും എംപിമാരും ഉണ്ടെന്നതിനെ ആസ്പദമാക്കി ഇടതുപക്ഷത്തിന്റെ ഇടപെടല്‍ശക്തിയെ വിലയിരുത്തുന്നതിന്റെ അപര്യാപ്തത ഈ സംഭവം ബോധ്യപ്പെടുത്തുന്നു. പാര്‍ലമെന്ററി മാര്‍ഗത്തോടൊപ്പം പാര്‍ലമെന്റേതര മാര്‍ഗവും ഉപയോഗപ്പെടുത്തി വര്‍ഗസമരം വളര്‍ത്തുന്നതിനാണ് കമ്യൂണിസ്റ്റുകാര് ഇടപെടേണ്ടത്.\nഇന്ത്യയിലെ കര്‍ഷകജനസാമാന്യവും അവരുടെ ഇന്നത്തെ അവസ്ഥയും അവരുടെ ദൈനംദിന ജീവിതത്തെ ബാധിക്കുന്ന വിവിധ പ്രശ്‌നങ്ങളും അവരെ ചൂഷണംചെയ്ത് വളരുന്ന ഫ്യൂഡല് ജന്മിമാരും മുതലാളിത്ത കോര്‍പറേറ്റുകളും ഇതെല്ലാം അടങ്ങുന്ന ചിത്രം ലോകത്തിനുമുന്നില് ചര്‍ച്ചചെയ്യാന് മഹാരാഷ്ട്രപ്രക്ഷോഭം അവസരമായിരിക്കുന്നു. ബിജെപി ഭരണത്തിന്റെ പൊള്ളത്തരം തുറന്നുകാട്ടാന് സമരം ഉപകരിച്ചു. 'ഹിന്ദുക്കളുടെ രക്ഷ' എന്ന മുദ്രാവാക്യംകൂടി ഉപയോഗിച്ചാണ് ത്രിപുരയില് ബി ജെ പി തെരഞ്ഞെടുപ്പുവിജയം നേടിയത്. ന്യൂനപക്ഷപ്രീണനം നടത്തുന്ന കമ്യൂണിസ്റ്റുകാരെ ഒറ്റപ്പെടുത്തുകയെന്ന പ്രചാരണവും നടത്തി. അത്തരം യുക്തിഹീനമായ പ്രചാരണങ്ങള്‍ക്കുള്ള മറുപടികൂടിയായി മഹാരാഷ്ട്രയിലെ കര്‍ഷകപ്രക്ഷോഭത്തിന്റെ വിജയം. ത്രിപുരയില് വിലയ്ക്ക് വാങ്ങിയ ബിജെപി വിജയത്തിന്റെ മറവില് ഇന്ത്യയില് കമ്യൂണിസ്റ്റുകാരെ എഴുതിത്തള്ളാമെന്ന് വിലയിരുത്തിയവര്‍ക്കുള്ള തകര്‍പ്പന് ഉത്തരംകൂടിയാണ് മഹാരാഷ്ട്രയിലെയും മറ്റ് സംസ്ഥാനങ്ങളിലേക്ക് പടരുകയും ചെയ്യുന്ന കിസാന്‍സഭയുടെ നേതൃത്വത്തിലുള്ള കര്‍ഷകമുന്നേറ്റം. ആര് എസ് എസ് ബി ജെ പി ഭരണത്തില് ഇന്ത്യയിലെ ജനങ്ങള് സഹികെട്ടിരിക്കുകയാണ്. കര്‍ഷകപ്രക്ഷോഭവും യുപി ബിഹാര് ഉപതെരഞ്ഞെടുപ്പുഫലങ്ങളും നല്‍കുന്ന സന്ദേശം അതാണ്.


ഐപിഎല്: മഴക്കളിയില് രാജസ്ഥാന് നേടി, ഡല്‍ഹിക്ക് തുടര്‍ച്ചയായ രണ്ടാം തോല്‍വി | IPL: Rajasthan beats Delhi - Malayalam MyKhel\n» ഐപിഎല്: മഴക്കളിയില് രാജസ്ഥാന് നേടി, ഡല്‍ഹിക്ക് തുടര്‍ച്ചയായ രണ്ടാം തോല്‍വി\nUpdated: Thursday, April 12, 2018, 1:06 [IST]\nIPL 2018: മഴക്കളിയിൽ രാജസ്ഥാന് വിജയം | Oneindia Malayalam\nജയ്പൂര്: ഐപിഎല്ലിലെ ആറാം മല്‍സരത്തില് ഡല്‍ഹി ഡെയര്‍ഡെവിള്‍സിനെതിരേ രാജസ്ഥാന് റോയല്‍സിനു വിജയം. ഡക് വര്‍ത്ത് ലൂയിസ് നിയപ്രകാരം 10 റണ്‍സിനാണ് രാജസ്ഥാന് ഡല്‍ഹിയെ മറികടന്നത്. ടൂര്‍ണമെന്റില് രാജസ്ഥാന്റെ ആദ്യ വിജയം കൂടിയാണിത്. എന്നാല് ഡല്‍ഹിക്ക് തുടരെ രണ്ടാമത്തെ കളിയിലാണ് പരാജയം നേരിടുന്നത്. നീണ്ട ഇടവേളയ്ക്കു ശേഷം ഹോംഗ്രൗണ്ടിലേക്കുള്ള തിരിച്ചുവരവ് ജയത്തോടെ ആഘോഷിക്കാനും രാജസ്ഥാനു സാധിച്ചു.\nഹോംഗ്രൗണ്ടിലെ അപരാജിത റെക്കോര്‍ഡ് രാജസ്ഥാന് ഇതോടെ കാത്തുസൂക്ഷിക്കുകയും ചെയ്തു. ഹോംഗ്രൗണ്ടില് അവരുടെ തുടര്‍ച്ചയായ ഒമ്പതാം വിജയമായിരുന്നു ഇത്.\nരാജസ്ഥാന് 17.5 ഓവറില് അഞ്ചു വിക്കറ്റിന് 153 റണ്‍സെടുത്തു നില്‍ക്കവെയാണ് മഴ വില്ലനായി എത്തിയത്. തുടര്‍ന്നു രണ്ടു മണിക്കൂറോളം മല്‍സരം നിര്‍ത്തിവയ്ക്കുകയും ചെയ്തു. മല്‍സരം പുനരാരംഭിച്ചപ്പോള് ഡക് വര്‍ത്ത് ലൂയിസ് നിയമം അനുസരിച്ച് ഡല്‍ഹിയുടെ വിജയലക്ഷ്യം ആറോവറില് 71 റണ്‍സായി പുനര്‍നിശ്ചയിച്ചു. എന്നാല് നാലു വിക്കറ്റിന് 60 റണ്‍സെടുക്കാനേ ഡല്‍ഹിക്കായുള്ളൂ. റിഷഭ് പന്ത് (20), ഗ്ലെന് മാക്‌സ് വെല് (17), ക്രിസ് മോറിസ് (17*) എന്നിവര് പൊരുതിനോക്കിയെങ്കിലും ജയം എത്തിപ്പിടിക്കാനായില്ല. രാജസ്ഥാനു വേണ്ടി ബെന് ലോഗ്ലിന് രണ്ടും ജയദേവ് ഉനാട്കട്ട് ഒരു വിക്കറ്റും വീഴ്ത്തി.\nരക്ഷകരായി രഹാനെ, സഞ്ജു\nക്യാപ്റ്റന് അജിങ്ക്യ രഹാനെയുടെയും (45) മലയാളി താരം സഞ്ജു സാംസണിന്റെയും (37) ഇന്നിങ്‌സുകളാണ് രാജസ്ഥാനെ ഭേദപ്പെട്ട സ്‌കോറിലെത്തിച്ചത്. രാജസ്ഥാന് ബാറ്റിങ് നിരയില് തുടര്‍ച്ചയായി രണ്ടാമത്തെ കളിയിലും ഒരാള്‍ക്കു പോലും അര്‍ധസെഞ്ച്വറി നേടാനായില്ല. സണ്‍റൈസേഴ്‌സ് ഹൈദരാബാദിനെതിരായ ആദ്യ കളിയിലും രാജസ്ഥാന്റെ ഒരു താരം പോലും 50 റണ്‍സ് തികച്ചിരുന്നില്ല.\nഹോംഗ്രൗണ്ടായ സവായ് മാന്‍സിങ് സ്‌റ്റേഡിയത്തില് നടന്ന മല്‍സരത്തില് 40 പന്തില് അഞ്ചു ബൗണ്ടറികളോടെയാണ് രഹാനെ 45 റണ്‍സെടുത്ത് ടീമിന്റെ ടോപ്‌സ്‌കോററായത്. സഞ്ജു 22 പന്തില് രണ്ടു വീതം ബൗണ്ടറികളും സിക്‌സറും നേടി.\nടോസ് ലഭിച്ച ഡല്‍ഹി ക്യാപ്റ്റന് ഗൗതം ഗംഭീര് എതിരാളികളോട് ബാറ്റ് ചെയ്യാന് ആവശ്യപ്പെടുകയായിരുന്നു. ഡാര്‍സി ഷോര്‍ട്ടാണ് (6) ആദ്യം പുറത്തായത്. താരം റണ്ണൗട്ടാവുകയായിരുന്നു. രാജസ്ഥാന് സ്‌കോര് ബോര്‍ഡില് അപ്പോള് 11 റണ്‍സ് മാത്രമേ ഉണ്ടായിരുന്നുള്ളൂ.\nവെടിക്കെട്ട് താരം ബെന് സ്‌റ്റോക്‌സാണ് പിന്നീട് ക്രീസ് വിട്ടത്. 12 പന്തില് ഓരോ ബൗണ്ടറിയും സിക്‌സറുമുള്‍പ്പെടെ 16 റണ്‍സ് നേടിയ സ്റ്റോക്‌സിനെ ബോള്‍ട്ടിന്റെ പന്തില് റിഷഭ് പന്ത് പിടികൂടുകയായിരുന്നു. ടീം സ്‌കോര് 28ല് നില്‍ക്കവെയായിരുന്നു സ്റ്റോക്‌സിന്റെ മടക്കം. പിന്നീട് ക്രീസില് ഒരുമിച്ച രഹാനെ- സഞ്ജു ജോടി തകര്‍പ്പന് കൂട്ടുകെട്ടിലൂടെ ടീമിനെ കളിയിലേക്കു തിരിച്ചുകൊണ്ടുവരികയായിരുന്നു.\nആദ്യറൗണ്ടില് തോല്‍വിയേറ്റുവാങ്ങിയ ഇരുടീമും വിജയവഴിയില് തിരിച്ചെത്തുകയെന്ന ലക്ഷ്യത്തോടെയാണ് ഇറങ്ങിയത്. രാജസ്ഥാന് കഴിഞ്ഞ മല്‍സരത്തിലെ അതേ ടീമിനെത്തന്നെ നിലനിര്‍ത്തിയപ്പോള് രണ്ടു മാറ്റങ്ങളുമായാണ് ഡല്‍ഹി ഇറങ്ങിയത്. അമിത് മിശ്ര, ഡാന് ക്രിസ്റ്റ്യന് എന്നിവര്‍ക്കു പകരം ഗ്ലെന് മാക്‌സ്‌വെല്, ഷഹബാസ് നദീം എന്നിവര് പ്ലെയിങ് ഇലവനിലെത്തി.\nരാജസ്ഥാന്: അജിങ്ക്യ രഹാനെ (ക്യാപ്റ്റന്), ഡാര്‍സി ഷോര്‍ട്ട്, ബെന് സ്‌റ്റോക്‌സ്, സഞ്ജു സാംസണ്, രാഹുല് ത്രിപാഠി, ജോസ് ബട്‌ലര്, കെ ഗൗതം, ശ്രേയസ് ഗോപാല്, ധവാല് കുല്‍കര്‍ണി, ജയദേവ് ഉനാട്കട്ട്, ലോഗ്ലിന്.\nഡല്‍ഹി: ഗൗതം ഗംഭീര് (ക്യാപ്റ്റന്), കോൡന് മണ്‍റോ, ശ്രേയസ് അയ്യര്, വിജയ് ശങ്കര്, റിഷഭ് പന്ത്, രാഹുല് തെവാട്ടിയ, ക്രിസ് മോറിസ്, ഗ്ലെന് മാക്‌സ്‌വെല്, ഷഹബാസ് നദീം, ട്രെന്റ് ബോള്‍ട്ട്, മുഹമ്മദ് ഷമി\nRead more about: ipl ipl 2018 ipl 11 indian premier league rajasthan royals delhi daredevils gautam gambhir cricket ഐപിഎല് ഐപിഎല് 2018 ഐപിഎല് 11 ഇന്ത്യന് പ്രീമിയര് ലീഗ് രാജസ്ഥാന് റോയല്‍സ്\nStory first published: Wednesday, April 11, 2018, 20:20 [IST]


പാര്‍ട്ടി ഒറ്റക്കെട്ടാണ്; അക്രമ രാഷ്ട്രീയം സിപിഎം നയമല്ല: യെച്ചൂരി - Samakalika Malayalam\nപാര്‍ട്ടി ഒറ്റക്കെട്ടാണ്; അക്രമ രാഷ്ട്രീയം സിപിഎം നയമല്ല: യെച്ചൂരി\nBy സമകാലിക മലയാളം ഡെസ്‌ക് | Published: 25th February 2018 07:47 PM |\nLast Updated: 25th February 2018 07:47 PM | A+A A- |\nതൃശൂര്: സിപിഎമ്മില് ഒരുവിധത്തിലുള്ള അഭിപ്രായ വ്യത്യാസവും ഇല്ലെന്ന് ജനറല് സെക്രട്ടറി സീതാറാം യെച്ചൂരി. ഉള്‍പാര്‍ട്ടി ജനാധിപത്യമാണ് പാര്‍ട്ടിയുടെ ശക്തി. ചര്‍ച്ച ചെയ്‌തെടുത്ത തീരുമാനം അന്തിമമായിരിക്കും. മാധ്യമങ്ങള് എന്തുവ്യാഖ്യാനം നല്‍കിയാലും പാര്‍ട്ടി ഒറ്റശരീരമായി നില്‍ക്കും. കോണ്‍ഗ്രസുമായി സഖ്യമില്ല. മതനിരപേക്ഷ വര്‍ഗീയവിരുദ്ധവോട്ടുകള് ഏകീകരിക്കുമെന്നും സിപിഎം സംസ്ഥാന സമ്മേളത്തില് യെച്ചൂരി പറഞ്ഞു. അക്രമ രാഷ്ട്രീയം സിപിഎം നയമല്ലെന്നും അദ്ദേഹം വ്യക്തമാക്കി.\nസിപിഎമ്മിന്റെ സ്വാധീനം ഇല്ലാതാക്കാന് ആര്‍എസ്എസും കോണ്‍ഗ്രസും ശ്രമിക്കുന്നുവെന്ന് സംസ്ഥാന സെക്രട്ടറി കോടിയേരി ബാലകൃഷ്ണന് പറഞ്ഞു.\nപാര്‍ട്ടി ശക്തിപ്പെട്ടാല്, ജനസ്വാധീനം കൂടിയാല് ഇടതുപക്ഷത്തിന് രാഷ്ട്രീയ തുടര്‍ച്ചയുണ്ടാകും. ഈ മുന്നേറ്റം തടയാനാണ് ആര്‍എസ്എസും കോണ്‍ഗ്രസും ഒരകുപോലെ ശ്രമിക്കുന്നത്. ആര്‍എസ്എസ് കൊലപാതക പദ്ധതികള് തയാറാക്കുകയാണെന്നും കോടിയേരി പറഞ്ഞു.\nഇടത് മന്ത്രി ചന്ദ്രശേഖരനെ തിരഞ്ഞെടുക്കപ്പെട്ട ദിവസം തന്നെ ആര്‍എസ്എസ്! ആക്രമിച്ചു. ഇത്തരക്കാരെ ഒറ്റപ്പെടുത്തണം. സിപിഎം അക്രമത്തില് വിശ്വസിക്കുന്നില്ല. സമാധാനത്തിനായി സാധ്യമായതെല്ലാം ചെയ്യും. ഷുഹൈബേ വധത്തില് പ്രതിഷേധിച്ച് കോണ്‍ഗ്രസ് നടത്തുന്ന നിരാഹാര സമരം ആര്‍എസ്എസ് സ്‌പോണ്‍സേഡ് ചെയ്തതാണെന്നും കോടിയേരി ആരോപിച്ചു.


Tue Sep 28 2021 07:24:19 GMT+0530 (India Standard Time)\nTMY4 Jan 2021 4:15 AM GMT\nകൊച്ചി: ആലുവയിലെ സ്വകാര്യ സ്ഥാപനത്തിന്റെ ഓപ്പണ് ഏരിയയില് സുക്ഷിച്ചിരുന്ന പൈപ്പുകളും വാട്ടര് ടാങ്കുകളും കത്തിനശിച്ച സംഭവത്തില് ഒരാള് പിടിയില്. പാലക്കാട് മഞ്ഞപ്ര കൊണ്ടാത്ത് വീട്ടില് മോഹന്‍കുമാര് (57) ആണ് പിടിയിലായത്. സ്ഥാപനത്തിലെ സെക്യൂരിറ്റി ജീവനക്കാരിയിരുന്നു ഇയാള്. കഴിഞ്ഞ നവംബര് 23 പുലര്‍ച്ചെ5മണിയോടെയാണ് സംഭവം. മദ്യലഹരിയിലായിരുന്ന ഇയാള് വേസ്റ്റുകള് കൂട്ടിയിട്ട് തീയിടുന്നതിനിടയില് തീ പടര്‍ന്നു പിടിക്കുകയായിരുന്നു.\nതൊട്ടടുത്ത തുണിക്കടയിലേക്കും തീ പടര്‍ന്നു. തീപിടുത്തത്തില് പത്തൊമ്പതു ലക്ഷം രൂപയുടെ നഷ്ടമാണ് കണക്കാക്കിയിട്ടുള്ളത്. ജില്ലാ പോലിസ് മേധാവി കെ കര്‍ത്തിക്കിന്റെ മേല്‍നോട്ടത്തില് പ്രത്യേക ടീം രൂപീകരിച്ച് നടന്ന അന്വേഷണത്തിലാണ് പ്രതി പിടിയിലാകുന്നത്. സി ഐ പി എസ് രാജേഷ്, എസ്.ഐമാരായ ആര് വിനോദ് ,എ ആര് രാജീവ്, എഎസ്‌ഐമാരായ പി എ ഇക്ബാല്, എ എം ഷാഹി, എസ്‌സിപിഒ മാരായ കെ ആര് സുധീര്, എം എ സുധീര് എന്നിവരാണ് അന്വേഷണ സംഘത്തില് ഉണ്ടായിരുന്നത്.\nAluva- fire - at- private establishmen- accuse- arrested


കോഴിക്കോട് നിന്ന് ജിദ്ദാ സെക്ടറിലേക്ക് ആഴ്ചയില് രണ്ട് സര്‍വീസാണ് എയര് ഇന്ത്യ ആരംഭിക്കുന്നത്.\n18 Oct, 2019 at 06:28 PM\nരാജ്യത്തെ ഏറ്റവും വലിയ വിമാനമായ ബോയിങ്ങ് 747-400 ഉള്‍പ്പെടെയുള്ള വിമാനങ്ങള് ഉപയോഗിച്ച് കരിപ്പൂരില് നിന്നും സര്‍വീസ് ആരംഭിക്കാനൊരുങ്ങി എയര് ഇന്ത്യ. കോഴിക്കോട് നിന്ന് ജിദ്ദാ സെക്ടറിലേക്ക് ആഴ്ചയില് രണ്ട് സര്‍വീസാണ് എയര് ഇന്ത്യ ആരംഭിക്കുന്നത്.\n4 വര്‍ഷത്തിന് ശേഷമാണ് എയര് ഇന്ത്യയുടെ വലിയ വിമാനം കരിപ്പൂര് വിമാനത്താവളത്തില് സര്‍വീസിനായി തിരിച്ചെത്തുന്നത്. രാജ്യത്തെ ഏറ്റവും വലിയ വിമാനമായ ജംബോ ബോയിങ്ങ് 747 - 400 വിമാനമാണ് കരിപ്പൂരില് സര്‍വീസിനായി എത്തുന്നത്. കോഴിക്കോട് നിന്ന് ജിദ്ദാ സെക്ടറിലേക്ക് ആഴ്ചയില്2സര്‍വീസാണ് ആംരഭിക്കുന്നത്. റണ്‍വേ നീളം 6000 അടിയില് നിന്നു 9000 അടിയാക്കിയപ്പോള് കരിപ്പൂര് വിമാനത്താവളത്തില് ജംബോ ബോയിങ്ങ് വിമാനത്തിന്റെ പരീക്ഷണ പറക്കല് വിജയകരമായിരുന്നു.\nറണ്‍വേ വികസനത്തിനവുമായി ബന്ധപ്പെട്ടാണ് വലിയ വിമാനങ്ങള് കരിപ്പൂരില് നിന്നും സര്‍വീസ് പിൻവലിച്ചത്. ഏറെ കാത്തിരിപ്പിനു ശേഷമാണു വലിയ വിമാനങ്ങള്‍ക്ക് ഉപാധികളോടെ ഡി.ജി.സി.എ സര്‍വീസ് അനുമതി നല്‍കിയത്. ചില നവീകരണ പ്രവര്‍ത്തികള് നടക്കുന്നതിനാല്5മാസത്തേക്ക് കരിപ്പൂരില് റണ്‍വേ ഭാഗികമായി അടച്ചിടാന് തീരുമാനിച്ചിട്ടുണ്ട്. ഈ സാഹചര്യത്തില് രണ്ട് ദിവസം സമയക്രമീകരണത്തോടെ സര്‍വീസ് നടത്താനാണ് എയര് ഇന്ത്യാ ഉദ്ദേശക്കുന്നത്. അതേസമയം ഈ വര്‍ഷം അവസാനത്തോടെ കരിപ്പൂരില് നിന്ന് കൂടുതല് വലിയ വിമാനങ്ങള് സര്‍വീസിനായി എത്തുമെന്നാണ് പ്രതീക്ഷ.


ഗുവാഹട്ടി: അസമിലെ ബാര്‍പെട്ട ഫഖ്‌റുദ്ദീന് അലി അഹമ്മദ് മെഡിക്കല് കോളേജില് 24 മണിക്കൂറിനിടെ 8 നവജാത ശിശുക്കള് മരിച്ചു. ബുധനാഴ്ച രാത്രി അഞ്ച് കുട്ടികളും വ്യാഴാഴ്ച3കൂട്ടികളുമാണ് മരിച്ചത്. രണ്ട് കുട്ടികളുടെ നിലഗുരുതരമാണ്.\nഅത്യാഹിത വിഭാഗത്തില് ഉണ്ടായിരുന്ന കുഞ്ഞുങ്ങളാണ് മരിച്ചത്..\nജനിച്ചപ്പോള് തന്നെ പല കുട്ടികള്‍ക്കും തൂക്കം കുറഞ്ഞതുള്‍പ്പെടെയുള്ള പ്രശ്‌നങ്ങളുണ്ടായിരുന്നുവെന്നും ഡോക്ടര്‍മാരുടെ ഭാഗത്ത് നിന്ന് വീഴ്ച സംഭവിച്ചിട്ടില്ലെന്നും ആശുപത്രി അധികൃതര് പറഞ്ഞു.\nഅമ്മമാരുടെ ആരോഗ്യക്കുറവും കുഞ്ഞുങ്ങളുടെ മരണത്തിനു കാരണമായിട്ടുണ്ട്. രണ്ട് പെണ്‍കുട്ടികള്‍ക്ക് 20 വയസ്സു മാത്രമായിരുന്നു പ്രായം. പ്രസവശേഷം ആശുപത്രിയിലെത്തിക്കാന് വൈകിയതും മരണകാരണമായെന്നാണ് ആശുപത്രി സൂപ്രണ്ട് പറയുന്നത്.\nരാജ്യത്ത് ശിശുമരണനിരക്ക് കൂടിയ സംസ്ഥാനങ്ങളിലൊന്നാണ് ആസാം. കുട്ടികള് മരിക്കാനിടയായ സംഭവത്തില് ആസാം ആരോഗ്യമന്ത്രി ഹിമന്ത ബിസ്വാ ശര്‍മ പറഞ്ഞു.


ഖുര്‍ആന് കടത്ത് പോലുള്ള പ്രയോഗങ്ങള് ഒഴിവാക്കി സ്വര്‍ണക്കടത്ത് കേസ് എന്ന നിലയിലായിരിക്കും ജലീലിന് എതിരായ സമരങ്ങളെ യുഡിഎഫ് കൈകാര്യം ചെയ്യുക.\n19 Sep, 2020 at 04:47 AM\nകെ ടി ജലീലിനെതിരായ സമരത്തെ ഖുര്‍ആന് വിരുദ്ധ സമരമായി വ്യാഖ്യാനിക്കാനുള്ള സിപിഎം നീക്കത്തെ പ്രതിരോധിക്കാന് യുഡിഎഫ് തീരുമാനം. ഖുര്‍ആനെ രാഷ്ട്രീയ ആയുധമാക്കി സിപിഎമ്മാണ് മാറ്റുന്നതെന്ന് യുഡിഎഫ് ഉയര്‍ത്തി കാട്ടും. ഖുര്‍ആന് കടത്ത് പോലുള്ള പ്രയോഗങ്ങള് ഒഴിവാക്കി സ്വര്‍ണക്കടത്ത് കേസ് എന്ന നിലയിലായിരിക്കും ജലീലിന് എതിരായ സമരങ്ങളെ യുഡിഎഫ് കൈകാര്യം ചെയ്യുക.\nആര്‍എസ്എസിന്‍റെ ഖുര്‍ആന് വിരുദ്ധ പ്രക്ഷോഭത്തിന് ലീഗും കോണ്‍ഗ്രസും തീ പകരുകയാണെന്ന പ്രചാരണം ഉയര്‍ത്തിയാണ് എല്‍ഡിഎഫ് ജലീല് വിരുദ്ധ സമരത്തെ പ്രതിരോധിക്കുന്നത്. ഈ സാഹചര്യത്തിലാണ് പ്രതിപക്ഷ നേതാക്കള് അടിയന്തര കൂടിയാലോചനകള് നടത്തിയത്. പ്രതിപക്ഷ നേതാവിന്റെ വസതിയില് ചേര്‍ന്ന യോഗത്തില് രമേശ് ചെന്നിത്തല, ഉമ്മന്‍ചാണ്ടി, മുല്ലപ്പള്ളി രാമചന്ദ്രന്, പി കെ കുഞ്ഞാലികുട്ടി, എം കെ മുനീര് തുടങ്ങിയവര് പങ്കെടുത്തു.\nആരോപണങ്ങള്‍ക്ക് നേരെ ചൊവ്വെ മറുപടി പറയാതെ മതപരമായ വൈകാരികതകള് വലിച്ചിഴച്ച് തടിയൂരാനാണ് സര്‍ക്കാരിന്റെയും സിപിഎമ്മിന്റെയും ശ്രമമെന്നാണ് യു‍ഡിഎഫിന്റെ വിലയിരുത്തല്. അതിനാല് സ്വര്‍ണക്കടത്തും പ്രോട്ടോകോള് ലംഘനങ്ങളുമായി ജലീലിനെതിരായ സമരത്തെ ശക്തമാക്കാനും തീരുമാനിച്ചു.\nഖുര്‍ആനെ രാഷ്ട്രീയമായി ഉപയോഗിച്ച് ബിജെപിക്ക് അവസരം ഒരുക്കുന്നത് സിപിഎമ്മാണെന്ന പ്രചാരണവും യുഡിഎഫ് ഉയര്‍ത്തും. ഖുര്‍ആനെ വിവാദത്തിലേക്ക് വലിച്ചിഴക്കുന്നതില് മതസംഘടനകള് അതൃപ്തി പ്രകടിപ്പിച്ചതും നേതാക്കള് ചര്‍ച്ച ചെയ്തു. രണ്ട് കേന്ദ്ര ഏജന്‍സികളുടെ ചോദ്യം ചെയ്യലിന് വിധേയനായ മന്ത്രിയെ കുറിച്ച് സംശയങ്ങള് നിലനില്‍ക്കുന്നതിനാല് രാജി അനിവാര്യമാണെന്ന നിലപാടില് ഉറച്ച് നിന്നാവും യുഡിഎഫിന്റെ തുടര് പ്രക്ഷോഭം.\nUDFCPIMQurank t jaleel


നിലമ്പൂരില് യുവതിയേയും മക്കളേയും മരിച്ച നിലയില് കണ്ടെത്തിയ സംഭവം: കൊലപാതകമെന്ന് യുവതിയുടെ പിതാവ്\nWed Oct 27 2021 11:24:05 GMT+0530 (India Standard Time)\nഇന്നലെയാണ് രഹ്നയേയും മക്കളായ ആദിത്യന്, അര്‍ജുന്, അനന്ദു എന്നിവരേയും മരിച്ച നിലയില് കണ്ടെത്തിയത്. നാല് പേരേയും തൂങ്ങി മരിച്ച നിലയില് കണ്ടെത്തുകയായിരുന്നു.\nSRF9 Nov 2020 11:43 AM GMT\nമലപ്പുറം: നിലമ്പൂരില് യുവതിയേയും മൂന്ന് മക്കളേയും മരിച്ച നിലയില് കണ്ടെത്തിയ സംഭവത്തില് ഗുരുതര ആരോപണവുമായി കുടുംബം. മകള് ആത്മഹത്യ ചെയ്യില്ലെന്നും മകളുടേയും കുട്ടികളുടേയും മരണം കൊലപാതകമാണെന്നും മരിച്ച രഹ്നയുടെ പിതാവ് രാജന്‍കുട്ടി പറഞ്ഞു. പിന്നില് രഹ്നയുടെ ഭര്‍ത്താവ് ബിനേഷ് ആണെന്നും അദ്ദേഹം ആരോപിച്ചു.\nബിനേഷിന്റെ ക്വട്ടേഷന് സംഘമാണ് മകളെ കൊന്നത്. ബിനേഷിന് മറ്റൊരു സ്ത്രീയുമായി ബന്ധമുണ്ടായിരുന്നു. രഹ്ന ഇതിനെ എതിര്‍ത്തിരുന്നു. മകളേയും കൊച്ചുമക്കളേയും ഒഴിവാക്കാന് ബിനേഷ് നടത്തിയ ആസൂത്രിത കൊലപാതകമാണ് ഇതെന്നും രാജന്‍കുട്ടി ആരോപിച്ചു.\nഇന്നലെയാണ് രഹ്നയേയും മക്കളായ ആദിത്യന്, അര്‍ജുന്, അനന്ദു എന്നിവരേയും മരിച്ച നിലയില് കണ്ടെത്തിയത്. നാല് പേരേയും തൂങ്ങി മരിച്ച നിലയില് കണ്ടെത്തുകയായിരുന്നു. ആത്മഹത്യയെന്നായിരുന്നു പോലിസിന്റെ പ്രാഥമിക നിഗമനം


ഓ മലയാളം പഠിച്ചിട്ട് എന്തിനാ?| Civil Service| Success Story| Shahul Hameed\nഓ മലയാളം പഠിച്ചിട്ട് എന്തിനാ?, അന്ന് ചോദിച്ചു; ഐഎഎസ് കിട്ടിയത് മലയാളം പഠിച്ച്; കുറിപ്പ്\nമനോരമ ലേഖകൻ August 07, 2020 10:55 PM IST\nഇത്തവണത്തെ സിവിൽ സർവീസ് പരീക്ഷയിൽ കേരളത്തിൽ നിന്നുള്ള മത്സരാർഥികൾ ഏറ്റവും അധികം തിരഞ്ഞെടുത്ത ഐച്ഛിക വിഷയമായി മലയാളമായിരുന്നു. ഈ അവസരത്തിൽ മലയാളത്തിന്റെ മഹത്വത്തെക്കുറിച്ചുള്ള ഓർമപുതുക്കിയിരിക്കുകയാണ് മുഹമ്മദ് സജാദ് ഐഎഎസ്. സജാദിന്റെ കുറിപ്പ് ഇങ്ങനെ:\nഒരു നീണ്ട മധുര പ്രതികാര കഥയാണ്, മഹേഷിന്റെ പ്രതികാരമല്ല, മലയാളത്തിന്റെ പ്രതികാരം!\nപത്താം ക്ലാസ് പരീക്ഷ റിസൾട്ട് കഴിഞ്ഞു പ്ലസ് വണ്ണിനു അപേക്ഷിക്കുന്ന ടൈം. റിസൾട്ട് തേപ്പ് ആയിരുന്നെങ്കിലും പത്തിൽ പിഴച്ചാൽ പ്ലസ് ടു എന്ന ആവേശത്തിൽ നിരത്തി മാങ്ങക്കെറിയുന്ന പോലെ എവിടേലും ഒക്കെ കിട്ടും എന്ന ആവേശത്തിൽ അപേക്ഷകൾ ഫിൽ ചെയ്തു കൊണ്ടിരുന്നു. ഏതോ ഒരു അപേക്ഷ ഫോമിൽ ഒരു ചെറിയ മലയാള അക്ഷരത്തെറ്റ് വന്നു . ഇത് കണ്ടു കൊണ്ടിരുന്ന അറബി മാഷായ ഉപ്പാന്റെ ഭാഷാ സ്നേഹം ഉണർന്നു. ഇത്ര കാലമായിട്ടും മലയാളം മര്യാദക്ക് അറിയില്ലേ എന്ന് സ്നേഹത്തോടെ ശാസനം.\nഞാനും വിട്ടു കൊടുത്തില്ല , എപ്പോഴും രക്ഷിതാവാകും വരെ രക്ഷിതാക്കളെക്കാളും വിവരം മക്കൾക്കാണല്ലോ, എഴുതിയത് തെറ്റാണെന്നു മനസിലായപോ ഞാൻ അധികം ഉരുളാൻ നിന്നില്ല. ഞാൻ വേറെ ഒരു ഐറ്റം ഇറക്കി . ഉപദേശിക്കാൻ വരുന്നവരോട് തർക്കുത്തരം പറയുന്നത് പണ്ടേ ഒരു വീക്നെസ് ആയിരുന്നു (ഇന്നും മാറ്റമൊന്നുമില്ല, ഇടക്കൊക്കെ അത് നല്ലതും ആണ് ).\nഅല്ലേലും ഈ മലയാളം കൊണ്ട് ഇനി ഒരു കാര്യോമില്ല , ആർക്കു വേണം ഇനി ഇതൊക്കെ?; (അല്ലേൽ ഞാൻ പൊളിച്ചേനെ ) പത്താം ക്ലാസ് കഴിഞ്ഞാൽ ദുനിയാവിൽ മലയാളത്തിന്റെ റോൾ അവസാനിച്ചു എന്ന പതിനഞ്ചുകാരന്റെ കോൺഫിഡൻസ്ൽ ഞാൻ തട്ടി വിട്ടു. എന്ത് വില കൊടുത്തും കണ്ടു നിക്കുന്ന അനിയന്മാരുടെ മുൻപിൽ സ്കോർ ചെയ്യണം, ഉപ്പാക്ക് ബുദ്ധി ഉള്ളോണ്ട് ആ ഏറ്റു മുട്ടൽ അവിടെ അവസാനിച്ചു. തടി കയിച്ചിലായ ആശ്വാസത്തിൽ പുറത്തു ഒരു വിജയീ ഭാവം ഒക്കെ വരുത്തി ന്യൂ ജെൻ ഡാ , എന്ന മട്ടിൽ ഞാനും സീൻ വിട്ടു.\nപിന്നെ സീൻ 2015 , അഞ്ചു വര്ഷം പഠിച്ചു നെറ്റ് ഒക്കെ കിട്ടിയ അഹങ്കാരത്തിൽ സിവിൽ സർവീസിന് സോഷ്യോളജി എടുത്ത് പണി കിട്ടി ഇരിക്കുന്ന സമയം (നല്ലോണം പഠിച്ചാ സോഷ്യോളജിക്കു മാർക്ക് കിട്ടും, എനിക്ക് കിട്ടാത്തത് നോക്കണ്ട ).\nഓപ്ഷൻ മാറ്റിയെ തീരൂ . സുഹൃത്തുക്കളായ ഗോകുലും Gokul Vk സദ്ധാമും Saddam Navas എല്ലാം മലയാളം എടുത്ത് ആസ്വദിച്ച് പഠിക്കുന്ന കണ്ടപ്പോഴേ അങ്ങോട്ടൊരു ചാഞ്ചാട്ടം ഉണ്ടായിരുന്നു. ജോലിക്കിടയിൽ പഠിച്ച് ഗോകുൽ മെയ്‌ൻസ് കേറിയപ്പോഴേ ഉറപ്പിച്ചു ഇത് തന്നെ നമ്മൾ തേടി നടന്ന ഓപ്ഷൻ. (അവന്റെ കഴിവാണ്. മലയാളം കൊണ്ട് മാത്രം ആരും പാസ്സാവൂല)\nഅവസാനം കിളിച്ചുണ്ടൻ മാമ്പഴത്തിലേ ശ്രീനിവാസനെ പോലെ അനക്കെന്താ മുത്തേ ഒരു കൊയപ്പം എന്നും പറഞ്ഞ് മലയാളം തന്നെ ഉറപ്പിച്ചു. പക്ഷെ അപ്പോഴേക്ക് ഞാനീ കഥയൊക്കെ മറന്നിരുന്നു. പിന്നെ ഉത്തരമെഴുത്തു തുടങ്ങി ഇടക്ക് വന്നിരുന്ന അക്ഷരത്തെറ്റുകളാണ് ആ പഴയ അക്ഷരതെറ്റിനെ ഓർമിപ്പിച്ചത്.\nഅങ്ങനെയാണ് ഭാഷ ശരിക്കും കൂടെ കൂടുന്നത്. കൈ പിടിച്ചു നടത്തുന്നത്.\nപിന്നീട് മലയാളത്തിൽ കിട്ടിയ നല്ല മാർക്കിന്റെ ബലത്തിൽ സിവിൽ സർവീസും ഐഎഎസും കിട്ടി കൃതാർത്ഥനായി തിരിഞ്ഞു നോക്കിയപ്പോൾ ആ പതിനഞ്ചുകാരനെ നോക്കി എനിക്ക് ചിരിക്കാതിരിക്കാൻ കഴിഞ്ഞില്ല . ഭാഗ്യത്തിന് ഉപ്പ ഇതൊക്കെ മറന്നിരുന്നു. എന്നാൽ എന്നെ നോക്കി സ്റ്റുവാർട്ട് ബ്രോഡ് നെ ആറ് സിക്സടിച്ച് ഫ്ലിന്റോഓഫിനെ നോക്കി ചിരിച്ച യുവരാജിനെ പോലെ മാതൃഭാഷ ചരിച്ചിട്ടുണ്ടാവണം , (ഇപ്പൊ എങ്ങനുണ്ട് മോനെ എന്ന് ) . എന്ത് മനോഹരമായ പ്രതികാരം!.\nപിന്നെ വിട്ടു കള ബ്രോ എന്ന് പറഞ്ഞു ഞാൻ അതങ്ങു കോമ്പ്രമൈസാക്കി. ഞങ്ങൾ കട്ട കമ്പനിയായി, പരീക്ഷ പാസാവാൻ വേണ്ടി കൂടെ കൂട്ടിയ മലയാളം ഇന്നെനിക്ക് വെറുമൊരു ഭാഷയല്ല, അതൊരു ജിന്നാണ്! , ലോകത്തിന്റെ ഏതു മൂലയിൽ പോയാലും നാടുമായി കെട്ടിയിടുന്ന പൊക്കിൾകൊടി. ഇടക്ക് അമ്മയും സുഹൃത്തും കാമുകിയുമെല്ലാമായി പല വേഷത്തിൽ വരുന്ന ജിന്ന്. അമ്മ മലയാളം എന്നൊക്കെ വെറുതെ വിളിക്കുന്നതായിരിക്കില്ല. അല്ലേ?\nP:S അഭിപ്രായങ്ങൾ തികച്ചും വ്യക്തിപരം. കുഞ്ചുക്കുറുപ്പിന്റെ കാർട്ടൂൺ കണ്ടപ്പോൾ കുറെ കാലമായി മനസിൽ ഉള്ള കാര്യം പോസ്റ്റിയതാണ്. മലയാളം നമ്മൾ സംസാരിക്കുന്ന ഭാഷ ആയോണ്ട് വല്യ സംഭവം ആണ് എന്നും കരുതുന്നില്ല. അതിനെ അറിഞ്ഞു തുടങ്ങ്യപ്പോൾ ഉള്ള ഇഷ്ടം കൊണ്ട് ഇട്ട പോസ്റ്റാണ്. മാതൃഭാഷയല്ല ഏതൊരു ഭാഷയും അടിച്ചേല്പിക്കുന്നതിനോട് യോജിക്കുന്നില്ല.. ഭാഷ മരിച്ചു , ന്യൂ ജെൻ കൊന്നു തുടങ്ങിയ വിലാപങ്ങളോടും വിയോജിപ്പ്. ഭാഷ മുന്നോട്ടു തന്നെയാണ്. അതിന്റെ സൗന്ദര്യം അങ്ങനൊന്നും പൊയ്പ്പോവൂല മക്കളേ...\nEnglish Summary: Facebook Post of Muhammad Sajad About The Importance Of Malayalam


Childrens Novel Archives - Sathyadeepam\nപീലിക്കണ്ണുകൾ – 21\nബാലനോവല് കാവ്യദാസ് ചേര്‍ത്തല ആശയവിനിമയം പോലും അസാദ്ധ്യമായിത്തീര്‍ന്ന പകലുകളും രാത്രികളും. സീതയുടെയും അമ്പ�\nകാവ്യദാസ് ചേര്‍ത്തല അടുക്കളത്തളത്തില് കൊരണ്ടിപ്പലകമേലിരുന്ന് കടുമാങ്ങയും പയര് തോരനും പപ്പടവും കൂട്ടി പ്രാതല് കഴിച്ച കാലം ഓര്‍മകളിലിന്നും പച്ചുപിടിച്ചു നില്ക്കുന്നു. “നരനെന്താ ഒന്നും കഴിക്കാത്തേ. ഇഷ്ടോള്ളത് എന്�\nപീലിക്കണ്ണുകൾ – 17\nകാവ്യദാസ് ചേര്‍ത്തല “ഒന്നു വേഗമാകട്ടെ മോളേ, വൈകിയാല് വണ്ടി കിട്ടില്ല.” വര്‍ഷങ്ങള്‍ക്കുശേഷം തറവാട്ടിലേക്കുള്ള മടക്കയാത്രയെക്കുറിച്ചോര്‍ക്കുമ്പോള് കുഞ്ഞമ്മാവന് എന്തെന്നില്ലാത്ത തിടുക്കം. “ഈ കുഞ്ഞമ്മാവന്‍റെ ഒര�\nകാവ്യദാസ് ചേര്‍ത്തല “ആഹാ, ഇതാരൊക്കെയാ വന്നിരിക്കുന്നത്?” – രാജമല്ലിയുടെ മനസ്സില് അത്ഭുതാഹ്ലാദങ്ങളുടെ ആയിരം പീലിക്കണ്ണുകള് വിടര്‍ന്നു. അച്ഛന്, അമ്മ, കുഞ്ഞേച്ചി ഹേമലത, ഭര്‍ത്താവ് സുമോദേട്ടന്, അവരുടെ കൈക്കുഞ്ഞ് വാ\nകാവ്യദാസ് ചേര്‍ത്തല എംബിബിഎസ്സും എംഡിയും കഴിഞ്ഞു നഗരത്തിലെ തിരക്കേറിയ ആശുപത്രിയില് സേവനം ചെയ്യുന്ന കാലത്താണു കര്‍ത്താവിന്‍റെ മുന്തിരിത്തോട്ടത്തില് വേല ചെയ്യണമെന്ന ആഗ്രഹം ഡോ. ഡാനിയേലിന്‍റെ മനസ്സില് ഇടംപിടിച്ചത്. �\nകാവ്യദാസ് ചേര്‍ത്തല തലേന്ന് പെയ്ത മഴയില് നനഞ്ഞു കുതിര്‍ന്ന നാട്ടുവഴികളിലൊന്നില് കൂട്ടുകാരികള് – സീതയും അമ്പിളിയും ഖദീജയും – ഒത്തുകൂടി. അവധിക്കാലത്ത് നീലിയാറിന്‍റെ കൈവഴിയായ പിഞ്ഞാണിത്തോട്ടിലൂടെ പാഞ്ഞുപോകുന്ന പ�


എന്താണ് ശ്രീധരന് പിള്ളേ ഇത്? ഇരുമുടിക്കെട്ടുമായി ശബരിമലയില് കലാപത്തിനെത്താന് ആഹ്വാനം ചെയ്യുന്ന എഎച്ച്പി നേതാവിന്റെ വാട്‌സ്ആപ്പ് സന്ദേശം പുറത്തുവിട്ട് മന്ത്രി കടകംപള്ളി; സംഘപരിവാര് മുഖംമൂടി അഴിഞ്ഞു വീഴുന്നു! - BIGNEWSLIVE | Latest Malayalam News\nഒറ്റയ്‌ക്കോ രണ്ട് പേരോ ആയി കറുപ്പുടുത്ത് ഒരു മാലയെങ്കിലും കഴുത്തിലിട്ട് നിങ്ങള് നിലയ്ക്കലെത്തുക, നിലയ്ക്കലിലെത്തിയശേഷം 9400161516 എന്ന നമ്പറിലേക്ക് വിളിക്കുക.\nപമ്പ: സംഘപരിവാര് ശബരിമലയില് ബോധപൂര്‍വ്വം കലാപമുണ്ടാക്കാന് ശ്രമിക്കുകയാണെന്ന ആരോപണവുമായി ദേവസ്വം മന്ത്രി കടകംപള്ളി സുരേന്ദ്രന്. സാധാരണ വസ്ത്രങ്ങള്‍ക്ക് പകരം ഇരുമുടിക്കെട്ടുമായി തീര്‍ത്ഥാടകരുടെ വേഷത്തില് സന്നിധാനത്തേക്ക് ആളെ എത്തിക്കാന് ആഹ്വാനം ചെയ്യുന്ന ശബ്ദസന്ദേശം മന്ത്രി പുറത്ത് വിട്ടു. വാര്‍ത്താസമ്മേളനത്തിലാണ് മന്ത്രി ഇക്കാര്യം വെളിപ്പെടുത്തിയത്.\n‘സ്വാമി ശരണം, നമസ്‌തേ. ഞാന് എഎച്ച്പി ജില്ലാ സെക്രട്ടറി ജിജിയാണ് സംസാരിക്കുന്നത്. അത്യാവശ്യമായി വോയ്‌സ് മെസേജ് ഇടുന്നത് നമ്മുടെ അയ്യപ്പഭക്തരാരെങ്കിലും നിലയ്ക്കലിലേക്ക് പോകാനായി തയ്യാറെടുക്കുന്നുണ്ടെങ്കില് അവിടെ 144 പ്രഖ്യാപിച്ചിരിക്കുന്നതുകൊണ്ട് കൂട്ടമായി പോയാല് അറസ്റ്റ് ചെയ്യുകയും ഇരുമുടി ഇല്ലാതെ ആളെ കയറ്റിവിടാത്ത അവസ്ഥയുമുണ്ട്.\nഅതുകൊണ്ട് തന്നെ തല്‍ക്കാലം പോകാന് നില്‍ക്കുന്നവര് കൈകളില് ഇരുമുടിക്കെട്ട്, ഇരുമുടിക്കെട്ട് പോലെ തന്നെ തേങ്ങയും ബാക്കിയുള്ളതും നിറച്ച് ഒരു ഇരുമുടിക്കെട്ടും കൈയില് കരുതി ഒറ്റയ്‌ക്കോ രണ്ട് പേരോ ആയി കറുപ്പുടുത്ത് ഒരു മാലയെങ്കിലും കഴുത്തിലിട്ട് നിങ്ങള് നിലയ്ക്കലെത്തുക, നിലയ്ക്കലിലെത്തിയശേഷം 9400161516 എന്ന നമ്പറിലേക്ക് വിളിക്കുക. അപ്പോഴേക്കും നിങ്ങള്‍ക്ക് നിങ്ങളെ കോണ്ടാക്ട് തരും. ആ നമ്പറില് ബന്ധപ്പെടുമ്പോള് എല്ലാ നിലയ്ക്കലില് എല്ലാ സജ്ജീകരണങ്ങളും ഉണ്ടാകും. എത്രയും പെട്ടെന്ന് എത്താന് പറ്റുന്ന മുഴുവന് അയ്യപ്പഭക്തരും നിലയ്ക്കലിലെത്തുക.. സ്വാമി ശരണം’. എന്നാണ് കടകംപള്ളി പുറത്തുവിട്ട ശബ്ദസന്ദേശത്തില് പറയുന്നത്.\nമാധ്യമ പ്രവര്‍ത്തകര്‍ക്ക് ശബ്ദസന്ദേശം കേള്‍പ്പിച്ചു കൊടുത്ത കടകംപള്ളി എന്താണ് ശ്രീധരന് പിള്ളേ നിങ്ങളുടെ പരിപാടി എന്നും ചോദിച്ചു. ബിജെപി ആര്‍എസ്എസ് നേതൃത്വത്തെ രൂക്ഷമായി വിമര്‍ശിച്ച കടകംപള്ളി ശബരിമലയില് സംഘപരിവാര് രാഷ്ട്രീയം കളിക്കുകയാണെന്നും കേസ് നടത്തിയത് സംസ്ഥാന സര്‍ക്കാര് അല്ല ആര്‍എസ്എസ് ആണെന്നും പറഞ്ഞു.\nനേരത്തെ തന്നെ കേരളത്തില് സംഘപരിവാര് കലാപത്തിന് ശ്രമിക്കുന്നുവെന്ന റിപ്പോര്‍ട്ടുകളുണ്ടായിരുന്നു. നിരവധിപേരുടെ ഫോണ് നമ്പര് കളക്ട് ചെയ്യുകയും വാട്‌സ്ആപ്പ് ഗ്രൂപ്പുകളുണ്ടാക്കുകയും ചെയ്താണ് ഇവരുടെ പ്രവര്‍ത്തനം.\nTags: AHPbjpkadakampally surendranKeralapoliticssabarimalasabarimala issueSabarimala verdictwomen entry\nസമൂഹമാധ്യമങ്ങളിലൂടെ മതസ്പര്‍ദ്ധ വളര്‍ത്തുന്ന പോസ്റ്റുകള് പ്രചരിപ്പിക്കുന്നവര് സൂക്ഷിച്ചോളൂ….നിങ്ങള്‍ക്കുളള പണി വരുന്നു\nശബരിമലയില് കലാപത്തിനും വിഭാഗീയതയ്ക്കും ശ്രമങ്ങള് നടത്തി; രാഹുല് ഈശ്വറിനെ റിമാന്‍ഡ് ചെയ്തു


കേരളത്തിന്റെ ഗോത്രവർഗ സസ്യവിജ്ഞാനം\n‘ചക്കിമുക്കി എന്ന അരണി കടഞ്ഞ് കാണിക്കാർ തീയുണ്ടാക്കുന്നു’\nഗോത്രവർഗങ്ങളും സസ്യങ്ങളും തമ്മിലുളള ബന്ധത്തെക്കുറിച്ചുളള പഠനമാണ് എത്ത്‌നോബോട്ടണി. സസ്യശാസ്‌ത്രത്തിന്റെ ദൈനംദിന വ്യവഹാരത്തിൽ പ്രാമുഖ്യം കൈ വന്നിട്ടധികമായില്ലെങ്കിലും ഔഷധം, കീടനാശിനി, ആഹാരം, വസ്‌ത്രനിർമ്മാണം തുടങ്ങി ആഗോള കുത്തകകളുടെ നട്ടെൽ വ്യവസായങ്ങൾക്കെല്ലാം ഇനിയുളള കാലം അസംസ്‌കൃതവസ്‌തുവാകുക ഗോത്രവർഗങ്ങളുടെ ഈ സസ്യജ്ഞാനമായിരിക്കും. അതുകൊണ്ടു തന്നെ വംശീയസസ്യശാസ്‌ത്രത്തിന് ഈയടുത്തകാലത്തായി പ്രയോജനമൂല്യമേറിയിരിക്കുന്നു. ജീവന്റെ നിയന്താക്കളായി മാറിയിരിക്കുന്ന തന്മാത്രാജീവശാസ്‌ത്രത്തിനും ജനിതക എഞ്ചിനീയറിങ്ങിനുമൊക്കെ പുതിയ പഠനമേഖലകൾ നല്‌കുക ‘പ്രാകൃത’ന്റെയീ സസ്യജ്ഞാനം തന്നെ. ഗോത്രവർഗത്തിന്റെ ഭൗതിക സംസ്‌കാരമാണ് വംശീയസസ്യശാസ്‌ത്രത്തിന് ഉപദാനസാമഗ്രികൾ നല്‌കുന്നതെന്നതുകൊണ്ട് നരവംശശാസ്‌ത്രം, ഫോക്‌ലോർ, ഭാഷാശാസ്‌ത്രം, സാമൂഹ്യശാസ്‌ത്രം തുടങ്ങിയ മാനുഷിക വിഷയങ്ങളുടെകൂടി പഠന പരിധിയിൽ വരുന്നതാണ് ഈ വിഷയവും. എന്നാൽ വർഗീകരണ ശാസ്‌ത്രത്തിന്റെ വരട്ടുഭാഷകൊണ്ട് ഹരിതലോകത്തെ നിർവചിക്കാൻ ശ്രമിച്ച സസ്യശാസ്‌ത്രജ്ഞന്മാർ നാളിതുവരെ ഈയൊരു ഭൗതിക സംസ്‌കാരത്തിനുനേരെ കണ്ണടച്ച അനുഭവമേ ഉണ്ടായിട്ടുളളൂ.\nഅതുകൊണ്ടാണ് എത്രയോ തലമുറകളായി ഒരു ഗോത്രവർഗം വിശപ്പും ദാഹവുമറിയാതിരിക്കാൻ ആഹരിച്ചിരുന്ന കാട്ടുകാച്ചിലിന്റെ വിത്തിനെ ‘നിത്യയൗവ്വനത്തിന്റെ ഔഷധിയായി’ ഒരു ഗവേഷകസംഘം ‘കണ്ടെത്താ’നിടയാവുന്നത്. കൊളംബസ് അമേരിക്ക കണ്ടുപിടിച്ചുവെന്നു പറയുന്നതുപോലൊരു വങ്കത്തമാണിത്.\nഎന്തിനേയും വിപരീത ദ്വന്ദ്വങ്ങളായി തിരിച്ചറിയാൻ മനുഷ്യൻ എക്കാലവും ശ്രമിച്ചിരുന്നു. നല്ലതും തീയതും എന്ന രണ്ടടിസ്ഥാന സങ്കല്പമാണ് ഈ വകതിരിവിന്റെ മാനകങ്ങൾ. നെല്ലും പതിരും, വിളയും കളയും എന്നൊക്കെ. പരിഷ്‌കൃത മനസ്സിന്റെ ഏകവിളത്തോട്ടത്തിൽ മാത്രമാണ് കളയും പതിരും പെരുകുന്നത്. മുൻവിധിയോടെ പ്രകൃതിയുമായി ഇടപെടുന്നവരല്ല ആദിവാസികൾ. അതുകൊണ്ടുതന്നെ ഉപയോജ്യം, അനുപയോജ്യം എന്നിങ്ങനെ പ്രകൃതി വസ്‌തുക്കളെ വിരുദ്ധചേരികളിലാക്കി നിർത്തുന്നില്ല അവർ. പത്തിരുപതു നൂറ്റാണ്ടു മുമ്പുതന്നെ ആയുർവ്വേദം കുന്നിക്കുരുവും കൊടുവേലിക്കിഴങ്ങും ശുദ്ധിചെയ്യാൻ പഠിച്ചത് ഏതോ ആചാര്യനുണ്ടായ ഉൾവിളികൊണ്ടല്ല. കാട്ടറിവിനെ സമർത്ഥമായി പ്രയോജനപ്പെടുത്തിയാണ്. വിഷങ്ങളെ ഔഷധമാക്കുന്ന മാരണ-ശോധനക്രിയകൾ പ്രാചീനന്റെ അനുഭവ വാക്യമാണ്. ആയുർവ്വേദത്തിലെ ‘അഗദതന്ത്രം’ തന്നെ ഗോത്ര പ്രയോഗങ്ങളുടെ സിദ്ധാന്തവത്‌ക്കരണമാകുന്നതതുകൊണ്ടാണ്.\nഅധിനിവേശസംസ്‌ക്കാരം നഖമുനയാഴ്‌ത്താത്ത കാട്ടുമൂലകളിലെല്ലാം വനകാരുണ്യത്തെക്കുറിച്ചുളള നാട്ടറിവുകൾ അനുദിനം വികസിച്ചുകൊണ്ടേയിരിക്കുന്നു. ഉഷ്‌ണമേഖലാ പ്രദേശത്ത് കാട് അനുക്രമം വികസിച്ച് നിത്യഹരിതോച്ചകോടിയിലെത്തുന്നതുപോലെയാണിത്. പ്രകൃതിപൂർണ്ണതയുടെ സൂക്ഷ്‌മാവസ്ഥയിൽ ഉടലെടുത്ത ഈ ജീവിവർഗ്ഗത്തിന്റെ കാട്ടറിവുകൾ അറിയാനിനി ഒന്നുമില്ല എന്ന അവസ്ഥയിലേക്ക്-അറിവിന്റെ ഉച്ചകോടിയിലേക്ക് സ്വാഭാവികമായും വളരേണ്ടതാണ്. അതിനുളള തേടലുകളാണ് അവൻ നടത്തിക്കൊണ്ടിരിക്കുന്നത്. ഭൂതവർത്തമാനങ്ങളുടെ സഞ്ചിതജ്ഞാനമാണത്. അനന്തമായ ഭൂതത്തിന്റെ കാട്ടുപടർപ്പുകളും വർത്തമാനത്തിന്റെ സമതടങ്ങളും ചികഞ്ഞുതീർക്കേണ്ടതുകൊണ്ടുതന്നെ ഇതത്ര എളുപ്പമല്ല എന്നുമാത്രം.\nകാട്ടിൽ അലഞ്ഞുനടന്നിരുന്ന ആദിമനുഷ്യന് ആഹാരവും ആരൂഢവും നല്‌കിയിരുന്നത് മരങ്ങളായിരുന്നു. അതിനാൽ അവ അവന് ആരാധ്യങ്ങളായി. ശുദ്ധമായ വൃക്ഷാരാധനയിൽ നിന്നും പ്രതിരൂപാത്മകമായ വിഗ്രഹാരാധനയിലേക്ക് ആരാധനാ സമ്പ്രദായം വികസിച്ച പിൽക്കാലത്ത് ദേവവിഗ്രഹങ്ങൾ മരച്ചുവട്ടിൽ പ്രതിഷ്‌ഠിക്കാൻ തുടങ്ങി. വിഗ്രഹങ്ങൾക്കൊപ്പം മരവും വിശുദ്ധമായി. കാലിച്ചാൻ കാഞ്ഞിരവും പൊലിയന്തറപ്പാലയും കന്നിമാരത്തേക്കുമൊക്കെ ആരാധ്യമായത് ഇങ്ങനെയാണ്. വൃക്ഷത്തിൽ കുടികൊളളുന്ന ദേവചൈതന്യമാണ് ആരാധിക്കപ്പെടുന്നത്. എന്നാൽ ശുദ്ധമായ സസ്യാരാധന അപൂർവ്വം ചില ഗോത്രവർഗങ്ങൾക്കിടയിൽ ഇപ്പോഴുമുണ്ട്. ആളർ മഞ്ചാടിയെ ആരാധിക്കുന്നു. മുതുവാന്‌മാർ നീലക്കുറിഞ്ഞിയെയും.\nനീലകുറിഞ്ഞി പല കാട്ടുജാതിക്കാർക്കും ആരാധനാപാത്രമാണ്. വൻമലകൾ നിറഞ്ഞ കുറിഞ്ഞിനിലം സ്ഥലസസ്യങ്ങളുടെയടിസ്ഥാനത്തിൽ ‘ഐന്തിണ’കളെന്നു ഭൂപ്രകൃതി നിർണ്ണയം നടത്തിയിരുന്ന പ്രാചീനകാലത്ത് കുറവരുടെയും വേട്ടുവരുടെയും ഭൂമിയായിരുന്നു; അധിനിവേശസംസ്‌കാരം ദേശീയ ജനതയുടെ തനതുസംസ്‌കൃതിയെ മാറ്റിമറിച്ചെങ്കിലും ദുർഗമമായ കുറിഞ്ഞി നിലത്തിന്റെ ജീവിതവൃത്തിയിൽ ഇവയ്‌ക്ക് കാര്യമായ സ്വാധീനം ചെലുത്താനായില്ല. മയൂരവർമ്മന്റെ പടയോട്ടക്കാലത്ത് വംശശുദ്ധിനിലനിർത്താൻ കാടുകയറിയ തുളുനാട്ടധിപന്മാരായ കൊറഗർക്കും വിജയനഗരസാമ്രാജ്യസ്ഥാപനം അഭയാർത്ഥികളാക്കിയ അട്ടപ്പാടിയിലെ ഇരുളർക്കും അഭയം നല്‌കിയത് കുറഞ്ഞിത്തിണയാണ്. ‘തിണ’യുടെ സംസ്‌കാരം നിലനിർത്താനായതുകൊണ്ടുതന്നെ മുരുകൻ സ്ഥലദൈവവും ഇഷ്ടസുമമായ കുറിഞ്ഞി വിശുദ്ധവും ആണെന്ന പ്രാചീനവിശ്വാസം ഇപ്പോഴും തുടരുന്നു.\nകുറിഞ്ഞിപൂക്കുന്ന കാലം മുരുകൻ കോവിലുകളിൽ ഉത്സവമാണ്. നീലക്കുറിഞ്ഞിപ്പൂകൊണ്ടുളള മാലയാണത്രേ വിവാഹവേളയിൽ മുരുകൻ വളളിയുടെ കഴുത്തിൽ ചാർത്തിയത്. വ്യാഴവട്ടത്തിലൊരിക്കൽ മാത്രം കൺതുറക്കുന്ന നീലക്കുറിഞ്ഞിയുടേതുമാത്രമായ വസന്തകാലത്തെ മുതുവന്മാർ ഭക്തിയോടും വിശുദ്ധിയോടും കൂടിയാണ് സ്വാഗതം ചെയ്യുന്നത്. കുറിഞ്ഞി പൂക്കുന്ന വർഷം മുതുവാ ഗ്രാമങ്ങളിൽ ആരും തന്നെ വിവാഹം കഴിക്കാറില്ല. വിവാഹം മൂലം ദമ്പതിമാർക്കുണ്ടാകുന്ന അശുദ്ധി ഒഴിവാക്കാനാണത്രേ ഇത്. ‘വട്ടവട’ പഞ്ചായത്തിലെ കോവിലൂർ ഗ്രാമത്തിൽ ഇന്നും ഈ വിശ്വാസം നിലനില്‌ക്കുന്നുണ്ട്.\nപ്രാപഞ്ചികവും വാസ്‌തവവുമായ പ്രത്യേകതകൾക്കെല്ലാം ഗോത്രവർഗങ്ങൾ കാരണം കണ്ടെത്തുന്നു. കാരണങ്ങൾ കഥകളാവുന്നു. അവ കാട്ടറിവിന് ഈടുവെപ്പുകളുമായിത്തീരുന്നു. വനനിഷ്‌കളങ്കതയുടെ ചോദ്യങ്ങൾക്കുത്തരമാണ് ഈ കാട്ടുവാങ്ങ്‌മയങ്ങൾ. പൂത്തുലഞ്ഞു നില്‌ക്കുന്ന ചമതയും വസ്‌ത്രമുരിഞ്ഞെറിയുന്ന വെന്തെക്കും നാമനാമം ചൊല്ലുന്ന കടമാന്തോരയും അവരിൽ കഥകൾ നെയ്യുന്നു. ഇലവമരത്തിന്റെ കൂർമ്പൻ മുളളുകളെക്കുറിച്ച് ഒറിസ്സയിലെ ആദിവാസികൾക്കിടയിൽ നടപ്പുളള ഒരു പഴങ്കഥയിങ്ങനെയാണ്‌ഃ ജൂഡ്‌ഗറിലെ രാജാവിനു രണ്ടു ഭാര്യമാരുണ്ടായിരുന്നു. പക്ഷെ മക്കളില്ല. രാജ്ഞിമാരെ ചികിത്സിച്ച് വന്ധ്യത മാറ്റുന്നവർക്ക് രാജാവ് പാതിരാജ്യം വാഗ്‌ദാനം ചെയ്തു. കാലിയദാനോവെന്ന ഒരു ദിവ്യനുണ്ടായിരുന്നു അയൽരാജ്യത്ത്. ദാനോവിന്റെ അത്ഭുതശക്തിയെക്കുറിച്ച് കേട്ടറിഞ്ഞ രാജാവ് പത്നിമാരെ അയാളുടെ കുടിലിലേക്ക് ചികിത്സക്കയച്ചു. കാലിയദാനോ യഥാർത്ഥത്തിൽ നരഭോജിയായ ഒരു രാക്ഷസനായിരുന്നു. തന്റെ രോഗിണികളെ അവൻ ശാപ്പിട്ടു. മാസങ്ങൾക്കുശേഷം പത്നിമാരെ തിരികെക്കൊണ്ടുവരാനായി രാജാവ് കാലിയദാനോവിന്റെ കുടിലിലെത്തി. രാജാവിനു കാണാൻ കഴിഞ്ഞത് കുറെ എല്ലും മുടിയും മാത്രം. രാജാവിനു കാര്യങ്ങൾ മനസ്സിലായി. തന്റെ പ്രേയസിമാരുടെ ഘാതകനെ അന്വേഷിച്ച് അയാൾ കാട്ടിലലഞ്ഞു. കാട്ടിലൊരിടത്തു രാക്ഷസൻ ഒളിച്ചിരുപ്പുണ്ടായിരുന്നു. രാജാവിനെ കണ്ട രാക്ഷസൻ അടുത്തുളള ഒരു വലിയമരത്തിൽ വലിഞ്ഞുകയറി. കയറുന്നതിനിടയിൽ തന്റെ കൂർത്ത പല്ലുകളോരോന്നായി അവൻ മരത്തിൽ മറച്ചുവച്ചു. രാജാവിന് മരത്തിൽ കയറാനായില്ല. രാക്ഷസന് ഇറങ്ങാനും. കാലിയദാനോ ഇപ്പോഴും ഇലവുമരത്തിലിരിക്കയാണത്രെ. രാക്ഷസൻ തറപ്പിച്ചുവെച്ച പല്ലുകളത്രേ ഇലവിൽമുളളുകൾ.\nകാട്ടിലെ അഗ്നിനാളമായ ചമതയുടെ പൂവിന് രക്തവർണം വന്നതിനെക്കുറിച്ച് കോറാപ്പുട്ടിയിലെ ആദിവാസികൾക്കിടയിലൊരു കഥയുണ്ട്‌ഃ വെംഗു, മുരിയ, ഭാത്ര എന്നീ മൂന്നു ഗോത്രങ്ങളുടെ തലവനായിരുന്ന ചൈതുഭാത്രയുടെ സുന്ദരിയായ മകളെ അവളുടെ ഇഷ്ടത്തിനു വിപരീതമായി ഒരാൾക്കു വിവാഹം ചെയ്തുകൊടുത്തു. വിവാഹം കഴിഞ്ഞ് ഏറെക്കഴിയും മുമ്പുതന്നെ ഒരു മുരിയാ യുവാവുമായി അവൾ പ്രണയത്തിലായി. ഭർത്താവില്ലാത്തപ്പോഴെല്ലാം അവൾ യുവാവുമായി രഹസ്യമായി സംഗമം തുടങ്ങി. ഒരു ദിവസം ഭർത്താവ് ഭാര്യയുടെ വിശ്വാസവഞ്ചന നേരിൽ കണ്ടു. കോപാക്രാന്തനായ അയാൾ രണ്ടുപേരെയും തല്ലിക്കൊന്നു വനത്തിലേക്കു വലിച്ചെറിഞ്ഞു. രണ്ടു ശരീരങ്ങളിൽ നിന്നും ചാലിട്ടൊഴുകിയ രക്തം ഒരു അരുവിയായിത്തീർന്നു. ഈ അരുവിയിൽ ഒരു മരം പൊടിച്ചുയർന്നു. ചോരപൂക്കുന്ന മരം. അതത്രേ ചമത. പീച്ചിയിലെ മലയരുടെ കഥയിലെ കുറുന്തോട്ടിക്ക് വെന്തേക്കിനോട് കലശലായ പ്രേമം. ഒടുവിൽ വിവാഹാഭ്യർത്ഥന. ഇത്രേം പോരുന്നൊരു ചെറുക്കൻ മാനം മുട്ടുന്ന തന്നെ കെട്ടുകയോ? വെന്തേക്ക് നാണംകൊണ്ടു ചൂളിപ്പോയി. അതോടെ തൊലി പൊളിയാനും തുടങ്ങി.\nഅച്ചിയിടിയെന്നും കുളിരിടിയെന്നും രണ്ടുതരം ഇടിയുണ്ടെന്നാണ് കോതയാർ പ്രദേശത്തെ കാണിക്കാർ പറയുന്നത്. അച്ചിയിടി പുല്ലും മരവും നശിപ്പിക്കും. കുരൂരിടി സൗമ്യപ്രകൃതിയാണ്. തൊലിപ്പുറമേ തൊട്ടു തലോടുകയേ ഉളളൂ; മരവളർച്ച നിർത്തില്ല. കാട്ടാളനീതിയത്രേ കാണിക്കക്കാർക്ക് ഇടി. തുണിയിൽ പൊതിഞ്ഞ ഒരു കല്ലും പിറകിൽ തൂക്കി നിറുത്തിയൊരു കാട്ടാളൻ. കാണുന്ന മരുതുമരങ്ങളിലെല്ലാം അവൻ കല്ലുകൊണ്ടിടിക്കും.\nഒരു ഗോത്രചിഹ്ന പൂർവ്വികന്റെ പിനതലമുറക്കാരാണ് തങ്ങളെന്നു വിശ്വസിക്കുന്നവരാണ് ഗോത്രവർഗങ്ങൾ. ഈ കുലചിഹ്നം പലപ്പോഴും മരങ്ങളായിരിക്കും. ജീവൻ കൊടുത്തും ഇവർ ഗോത്രവൃക്ഷത്തെ രക്ഷിച്ചു വന്നു. സംഘകാലകേരളം ഇത്തരം വിശ്വാസങ്ങളാൽ സമൃദ്ധമായിരുന്നു. അക്കാലത്ത് വംശങ്ങൾ അറിയപ്പെട്ടിരുന്നതുതന്നെ അടയാളവൃക്ഷങ്ങളുടെ പേരിലായിരുന്നു. കടമ്പ് അടയാളവൃക്ഷമാക്കിയ കദംബരും നെന്‌മേനിവാക അടയാളമാക്കിയ മൂഷകവംശവും ഉദാഹരണങ്ങൾ. കേരളത്തിലെ ആദിവാസികളിൽ മാവിലരും മലയരയന്മാരുമാണ് വർഗനാമത്തിൽ അല്പമെങ്കിലും സസ്യബന്ധം നിലനിർത്തുവർ. മാവിലർക്ക് ആ പേരു കൈവന്നത് അവർ ശേഖരിച്ചുവന്നിരുന്ന മാവിലവ് (കൂവളം?) എന്ന മരുന്നിൽനിന്നാണത്രേ. മാവില ധരിച്ചിരുന്നവരാണെന്നും പറഞ്ഞുവരുന്നുണ്ട്. കേരളോത്പത്തിയുമായി ബന്ധപ്പെട്ട ഒരു മിത്താണ് മലയരയന്മാരുടേത്. ‘പരശുരാമനിർമ്മിതമായ കേരളഭൂമി ചതുപ്പുകൾ നിറഞ്ഞതായിരുന്നു. നിലത്തിന് ഉറപ്പുവരുത്തി വാസയോഗ്യമാക്കുന്നതിനായി ഒരു യാഗം നടത്താൻ പരശുരാമൻ തീരുമാനിച്ചു. അഗസ്ത‍്യമുനിയായിരുന്നു യാഗം നടത്തിയത്. യാഗ രക്ഷ ചെയ്തത് മലവേടന്മാരും. മലവേടർ ’മലയർ‘ എന്ന ഒരൗഷധി അഗസ്ത‍്യമുനിക്ക് നല്‌കി. സന്തുഷ്‌ടനായ അവരെ തന്റെ ശിഷ്യഗണത്തിലുൾപ്പെടുത്തി ’മലയരയന്മാർ‘ എന്നു പേരു നല്‌കി ആദരിച്ചു.\nആഹാരപദാർത്ഥങ്ങളുടെ ഉത്പത്തിയെക്കുറിച്ചുമുണ്ട് ആദിവാസികൾക്കിടയിൽ പഴങ്കഥകൾ. കക്കുംകായ അഥവാ പരണ്ടക്കായ മറ്റുപല ആദിവാസി വർഗങ്ങൾക്കുമെന്നപോലെ കാണിക്കാർക്കും പ്രിയങ്കരമാണ്. പരണ്ടവളളിയുടെ ഉത്പത്തിയെക്കുറിച്ച് കാണിക്കാർക്കിടയിൽ നിലവിലുളള കഥയിങ്ങനെയാണ്. ’എന്തു കൊടുത്താലും മതിവരാതെ ദുരാർത്തി കാണിച്ച കാണക്കാരോട് ദേഷ്യം തോന്നി പരമശിവൻ ഒരിക്കൽ തന്റെ കുടലുതന്നെ പറിച്ചെറിഞ്ഞുകൊടുത്തു. അതു പൊടിച്ചു വളർന്നു. അതത്രേ പരണ്ടവളളി. കുടലുപോലെ ചുറ്റിപ്പടർന്നു കിടക്കുന്ന ഒരു വളളിയാണ് പരണ്ട. ഈ ആകൃതിയായിരിക്കാം കുടലുമായി ബന്ധപ്പെട്ട ഒരു കഥയുണ്ടാക്കാൻ അവർക്ക് പ്രേരണ നല്‌കിയത്. ശിവന്റെ കുടലാണിത്. ആകൃതികൊണ്ട് നികൃഷ്‌ടമായ ഒരു ഭക്ഷ്യസസ്യത്തെ ദിവ്യമായ ഒരു തലത്തിൽ പ്രതിഷ്‌ഠിക്കുകയാണ് പരണ്ടയുടെ ശൈവബന്ധത്തിലൂടെ ഇവർ ചെയ്യുന്നത്.\nആഹാരം തന്നെ ഔഷധമാക്കിയതിലൂടെ രോഗങ്ങളെ അകറ്റി നിർത്തിയവരാണ് ആദിവാസികൾ. കാട്ടുകിഴങ്ങുകൾ, കാട്ടിലകൾ, പഴങ്ങൾ,കുമിളുകൾ, മുളയരി, കാട്ടുനെല്ലുകൾ, തുടങ്ങിയവയാണ് ആദിവാസിയ്‌ക്കു കാടുനല്‌കുന്ന സസ്യാഹാരം.\nകേരളത്തിലെ ആദിവാസികൾ ഉപയോഗിക്കുന്ന കിഴങ്ങുകളിൽ എൺപതു ശതമാനവും വിവിധയിനം കാട്ടുകാച്ചിലുകളാണ്. അട്ടപ്പാടിയിലെ മുഡുഗർ മാത്രം ഒൻപത് ഇനം കാട്ടുകാച്ചിലുകളുപയോഗിക്കുന്നുണ്ട്. അവർ ഔഷധമായി ഉപയോഗിക്കുന്ന ‘പന്നിപ്പിടുക്കും’ ഒരു തരം കാട്ടുകാച്ചിൽ തന്നെ. എട്ടുപത്തടി താഴ്‌ചയിലാണ് പല കാട്ടുകിഴങ്ങുകളും ഉണ്ടാവുന്നത്. ഓരോ കിഴങ്ങും ഏതിനം വനത്തിലാണുണ്ടാവുന്നതെന്നും ഏതു സമയത്താണ് കിട്ടുകയെന്നും അവർക്കു നല്ല നിശ്ചയമുണ്ട്. മിക്ക കാച്ചിലുകളുടെയും വിളവെടുപ്പ് കാലം കന്നി-തുലാം മാസങ്ങളാണ്. ‘പെരുക്കു’പോലുളള ചില കാച്ചിലുകൾ കുംഭം-മീനം മാസങ്ങളിലാണ് കിളച്ചെടുക്കുന്നത്. ചോലവെന്നി ചോലനായ്‌ക്കന്‌മാരെ സംബന്ധിച്ചിടത്തോളം മാംസാഹാരത്തിനു തുല്യമാണ്. മുതുക്കിൻകിഴങ്ങ് പച്ചയ്‌ക്കു വേവിച്ചാല വിഷമാവുമെന്നതിനാൽ കഷണമാക്കി 12 മണിക്കൂർ വെളളത്തിൽ മുക്കിവെച്ച് വേവിച്ച് വെളളമൂറ്റിയെടുത്ത് വീണ്ടും വേവിച്ചാണ് ഇവർ കഴിക്കുന്നത്. പീച്ചിയിലെ മലയർ വില്‌പനയ്‌ക്കായി മുതുക്കിൻ കിഴങ്ങ് ശേഖരിക്കാറുണ്ടെങ്കിലും ആഹാരത്തിനായി ഉപയോഗിക്കാറില്ല.\nവിവിധ ആദിവാസികൾ ഉപയോഗിക്കുന്ന കാട്ടുകിഴങ്ങുകൾഃ\nകാണിക്കാർ (തിരുവനന്തപുരം) ഃ കവല, നൂറാൻ (കീരിനൂറാ), നെടുവാൻ, മാട്ടുനെടുവാൻ, പിർനാംകിഴങ്ങ് (പാറക്കിഴങ്ങ്), മുക്കിഴങ്ങ് (മുൾക്കിഴങ്ങ്), കരിങ്കിഴങ്ങ്, നൂലി.\nചോലനായ്‌ക്കൻ(നിലമ്പൂർ) ഃ ചോലവെന്നി, ഇക്കുവെന്നി, പതിവെന്നി, നൂറ, എരാണി, കവല, കൊയന, മയ്യല്, നൊപ്പൻ, നര, സുണ്ടൻ, മുതുക്ക്.\nമലയർ (പീച്ചി)ഃ നൂറ്റ, കടങ്കാവത്ത്, ചന്ദനക്കിഴങ്ങ് (തുന്നി), കാഞ്ഞിരക്കിഴങ്ങ്, ചേവൻ, കുപ്പച്ചാവൽ, കൊക്കൻ, മുളളൻ, നോക്ക, കോർണക്കിഴങ്ങ്.\nതേൻ കുറുമർ (വയനാട്) ഃ നൂറ, നാര, ബിണ്ണി, എക്കു, മൊഞ്ചി.\nമാവിലൻ (കാസർഗോഡ്)ഃ നര, കുരുണ്ട്, മുടുക്ക, കേത, കനല്.\nമുഡുഗർ(അട്ടപ്പാടി)ഃ മയ,സാൽ,വെന്നി, കവലൻ, പെരുക്ക്, കുറാണ, ചാവല്, നൂറാൻ, ഏരൈ, ചോലൈ, വെത്തിലക്കൊടിക്കിഴങ്ങ്, ബീശ്‌ക്കൽകിഴങ്ങ്.\nആദിവാസിയുടെ കുമിളാഹാരത്തിന് വൈവിധ്യമുണ്ട്. ഇരുപതിലേറെ കുമിളുകൾ കേരളത്തിലെ ഗിരവർഗജനത ഉപയോഗിക്കുന്നുണ്ട്. ഉത്തരകേരളത്തിലെ ഒരു ഗ്രാമീണനറിയാവുന്ന ഭക്ഷ്യയോഗ്യമായ കുമിളുകളുടെ എണ്ണം പരമാവധി മൂന്നാണ്. എന്നാൽ അട്ടപ്പാടിയിലെ കുറുമ്പർ പതിമൂന്നുതരം കുമിളുകൾ കഴിക്കുന്നുണ്ട്. അലുമ്പ് (ചോലനായ്‌ക്കർ) അമ്പേ (കുറുമ്പർ) കുമ്മായം (കുറിച്യർ) കുമെ (പണിയർ) തുടങ്ങി വ്യത്യസ്ത നാമങ്ങളിലാണ് കുമിൾ അറിയപ്പെടുന്നത്. മണ്ണിലും മൺപുറ്റിലും മരത്തിലും മരപ്പൊത്തിലും വളരുന്ന കുമിളുകൾ ഇവർ കഴിക്കുന്നുണ്ട്. പുറ്റുലമ്പേ, അത്തിയമ്പേ, അലശലുമ്പ് എന്നിങ്ങനെ വളരുന്ന സ്ഥാനത്തിന്റേയോ മരത്തിന്റേയോ പേർ ചേർത്താണ് കുമിളിനു പേരിടുന്നത്. കുമിളുകളിൽ പലതും കൊടുംവിഷമാണ്. ഇവയ്‌ക്കിടയിൽനിന്നാണ് ഭക്ഷ്യയോഗ്യമായ ഇനങ്ങൾ കാട്ടുവാസികൾ കണ്ടെത്തിയതെന്നത് ഏറെ അത്ഭുതമുണ്ടാക്കുന്നു. അട്ടപ്പാടിയിൽവെച്ച് ഒരാദിവാസിക്കുട്ടി ഒരിനം കൂൺ പച്ചയ്‌ക്കു തിന്നുന്നത് കാണാൻ കഴിഞ്ഞിട്ടുണ്ട്. കൂണുകറിയും മരച്ചീനിപുഴക്കും കാണിക്കാരുടെ പഥ്യാഹാരമാണ്. പച്ചമുളകും ഉപ്പുംചേർത്ത് വിഷാംശമില്ലാത്ത ഇലയിൽ പൊതിഞ്ഞ് തീയിൽ വെച്ച് ചുട്ടെടുക്കുകയാണ് ഇവരുടെ പാചകവിധി. കാട്ടുകാച്ചിലുകൾക്കൊപ്പം കൂണുകറി കൂട്ടുന്നവരാണ് ചില ആദിവാസികൾ.\nകുളക്കൂമ്പാണ് ആദിവാസികളുടെ പ്രധാന ഇലക്കറി. മുതുക്കിന്റെ കിഴങ്ങ് പീച്ചി പ്രദേശത്തെ മലയർ കഴിക്കുന്നില്ലെങ്കിലും ഇല ഇവരുടെ ആഹാരമാണ്. മുതുക്കിന്റെ തന്നെ കുടുംബക്കാരനായ ചക്കരവളളിയുടെ ഇല ചോലനായ്‌ക്കർ ഉപയോഗിക്കുന്നു. കുരുമുളകിന്റെ വർഗ്ഗത്തിൽപ്പെട്ട ‘ലെപിയാനുസ് അംബല്ലേറ്റ’ എന്ന ചെടി കാണിക്കാർ കറി വെക്കുന്നു. പന്നൽവർഗത്തിൽപെട്ട ‘ചുരുളി’ അട്ടപ്പാടിയിലും ‘പഴുതാരക്കാലി’ നിലമ്പൂരിലും കാട്ടുജാതിക്കാർ ആഹരിക്കുന്നു. ചിലുവൃ കാക്കഡാഗ് (മണിത്തക്കാളി) തുടങ്ങിയ കാട്ടിലകളും അട്ടപ്പാടിയിൽ ഉപയോഗിക്കുന്നുണ്ട്. മരത്തിൽ വളരുന്ന മരത്താളിന്റെ ഇല അരച്ച് മറാട്ടി (കാസർഗോഡ്) അപ്പം ചുടാറുണ്ട്. മരച്ചേമ്പ് (കൊറഗ) കാട്ടാളൻ ചേമ്പ് (കാണിക്കാർ) തുടങ്ങിയ പേരുകളിലും അറിയപ്പെടുന്നു ഈ ചെടി.\nനെല്ലിക്കയുടെ മാത്രം വലിപ്പമുളള പഴങ്ങളുണ്ടാവുന്ന ഒരു തരം തക്കാളിച്ചെടി അട്ടപ്പാടിയിൽ സാധാരണമാണ്. ഇതിന്റെ പഴം ഇവിടത്തുകാർ ഉപയോഗിക്കുന്നു. മാഞ്ചുണ്ട, വിരി എന്നീ പഴങ്ങളും ഇവർ ആഹരിക്കുന്നുണ്ട്. പൂവം, പാലി, അത്തി, ചടച്ചി, നെല്ലി, കാട്ടുഞ്ഞാവലുകൾ തുടങ്ങിയവയുടെ പഴങ്ങളും കാവളം, കറുത്തോടൽ, പ്ലാവ്, വറ്റോടല തുടങ്ങിയവയുടെ വിത്തുകളും ഗിരിവർഗ ജനതയുടെ ഇഷ്ടഭോജ്യങ്ങളത്രേ. ഉയരമേറിയ മലകളിലെ ചോലക്കാടുകളിൽ പുൽമേടുകളോടു ചേർന്നൂ വളരുന്ന കാട്ടുകൊയ്യയുടെ പഴം മുതുവാൻമാരും ഉപ്പുമാങ്ങാവളളിയുടെ പഴം ചോലനായ്‌ക്കന്‌മാരും തിന്നാറുണ്ട്. ഈന്തക്കുരു ശുദ്ധിചെയ്ത് മാവാക്കിയെടുത്ത് മിക്ക ആദിവാസികളും ഉപയോഗിച്ചുവരുന്നുണ്ട്.\nഏതെങ്കിലുമൊരു വിശ്വാസത്തിലധിഷ്‌ഠിതമായി പരമ്പരാഗത രീതിയിൽ നടന്നുവരുന്ന ക്രിയകളെ ആചാരമെന്നു വിളിക്കുന്നു. വിശ്വാസമാണ് നാടോടി വൈദ്യത്തിന് അടിസ്ഥാനം. അതുകൊണ്ടുതന്നെ ഇത് ഒരാചാരം കൂടിയാവുന്നു. നാടോടിവൈദ്യത്തിന് പ്രാകൃതകവും അഭൗമവുമായ രണ്ടു ചികിത്സാ മാർഗ്ഗങ്ങളുണ്ട്. പ്രത്യക്ഷ ലക്ഷണങ്ങളിലൂന്നിയുളളതാണ് പ്രാകൃതികചികിത്സ. അഭൗമചികിത്സയെന്നത് ഒരുതരത്തിൽ നിദാന ചികിത്സ തന്നെ. എന്നാൽ ആയുർവേദത്തിലേതുപോലെ ശാസ്‌ത്രീയമായ നിദാനശോധകങ്ങൾ അഭൗമചികിത്സയ്‌ക്കില്ല. മതപരവും അനുഷ്‌ഠാനപരവുമായ ചില കർമ്മങ്ങളിലൂടെയാണ് നിദാനചികിത്സ നടത്തുന്നത്. ഗർഭമലസുന്നതിന് ‘ഗന്ധർവനും കരുകലക്കിയും പോലുളള ദേവതകളാണ് കാരണമെന്നു വിശ്വസിക്കുകയും ഗർഭരക്ഷയ്‌ക്കായി കെന്ത്രോൻ പാട്ടും മലയറാട്ടവും നടത്തുകയും ചെയ്യുന്നത് നാടോടി വൈദ്യത്തിലെ നിദാന ചികിത്സയത്രേ. രോഗം മാറാൻ ഉറുക്കെഴുതിക്കെട്ടുന്നതും സോറിയാസിസ്സ് ശമിക്കാൻ പാമ്പിനു മുട്ട നേദിക്കുന്നതും ഈ ചികിത്സമാർഗത്തിനുദാഹരണം തന്നെ. ഇന്നു നാം അന്ധവിശ്വാസമെന്നു വിളിക്കുന്ന ഈ ചികിത്സാമാർഗ്ഗങ്ങൾ വിശാലാർത്ഥത്തിൽ ഒരുതരം മാനസിക ചികിത്സ കൂടിയാണ്. ദേഹം ചുവന്നു തുടുക്കുന്ന ’തൂവക്കാടി‘യെന്ന രോഗത്തിന് അത്യുത്തര കേരളത്തിൽ ’തച്ചുമന്ത്രം‘ എന്ന അനുഷ്‌ഠാനകർമ്മം നടത്താറുണ്ട്. തച്ചുമന്ത്രത്തിന് കാരിലഞ്ഞി, കരിനൊച്ചിൽ, കരിഞ്ഞെളു എന്നീ മൂന്നു ഔഷധച്ചെടികൾകൊണ്ട് രോഗിയെ ഉഴിയുകയും ഇതു നടത്തുന്ന മലയ സമുദായത്തിൽപ്പെട്ട സ്‌ത്രീകൾ ചില അനുഷ്‌ഠാന ഗാനങ്ങൾ പാടുകയും ചെയ്യും. ഈ മൂന്നു ചെടികളും ദേഹത്തുണ്ടാവുന്ന തിണർപ്പുകൾ മാറ്റാൻ ശക്തിയുളളവയത്രേ. അനുഷ്‌ഠാന കർമ്മങ്ങൾരോഗിയിൽ ശമനബോധമുണ്ടാക്കുമ്പോൾ തൂപ്പുകളായുപയോഗിക്കുന്ന ഔഷധികൾ ശമനൗഷധങ്ങളായി വർത്തിക്കുന്നു. മരുന്നും മന്ത്രവും ഒരേ സമയം പ്രവർത്തിക്കുകയാണിവിടെ.\nനാടോടി ചികിത്സയ്‌ക്ക് രണ്ടു കൈവഴികളുണ്ട്. ഗൃഹവൈദ്യവും പാരമ്പര്യവൈദ്യവും. ഗൃഹവൈദ്യം വീട്ടമ്മമാരുടെ ചികിത്സയാണ്. അല്ലെങ്കിൽ നാമോരോരുത്തരും അറിയാതെ തന്നെ സ്വായത്തമാക്കിയ ഔഷധജ്ഞാനമാണ്. കൈമുറിഞ്ഞാൽ തെങ്ങിൻ ചുണങ്ങുവക്കുന്നതും അർശസ്സിനു നത്തയ്‌ക്ക കറി വെച്ചുകൂട്ടുന്നതും ഗൃഹവൈദ്യമത്രേ. ആയുർവ്വേദവും പാരമ്പര്യവൈദ്യവും തമ്മിൽ വളരെ നേർത്ത അതിർവരമ്പുകളേയുളളു. പഞ്ചഭൂത-ത്രിദോഷ സിദ്ധാന്തങ്ങൾ പ്രാമാണിക ഗ്രന്ഥങ്ങൾ നല്‌കുന്ന ഔഷധവിധികൾ എന്നിവ അടിസ്ഥാനമാക്കി നിർവഹിക്കപ്പെടുന്ന ആയുർവേദത്തെപ്പോലെ ഏതെങ്കിലുമൊരു സിദ്ധാന്തത്തിന്റെ വെളിച്ചത്തിൽ അരോഗാവസ്ഥയെ നിർവചിക്കുന്നില്ല പാരമ്പര്യവൈദ്യം. ബൃഹദ്‌ത്രയത്തിലെയും മറ്റും ഔഷധവിധികളല്ല പരമ്പരാഗതമായി പകർന്നുകിട്ടിയ അപൂർവ്വജ്ഞാനമാണ് ഈ ചികിത്സയുടെ കൈമുതൽ. ആയുർവ്വേദ വൈദ്യന്മാർ മിക്കവരും ഇത്തരം പാരമ്പര്യവൈദ്യന്മാരാണ്.\nപാരമ്പര്യവൈദ്യത്തിന്റെ തന്നെ ചൈതന്യപൂർണമായ ഒരു മുഖമത്രേ വംശീയവൈദ്യം ഽ‍െ(പഎലണൂടപകവസവണ)ഽപ. പ്രകൃതിയുമായുളള ബന്ധം മുറിഞ്ഞു പോകാത്ത ഗോത്രവർഗത്തിന്റെ ആറാമിന്ദ്രിയം കണ്ടെത്തിയ അനുഭവസിദ്ധമായ അറിവുകളാണ് വംശീയവൈദ്യത്തിന്റെ അടിത്തറ. ’ഗോത്രവർഗത്തിന്റെ തനതു പരിതോവസ്ഥകളിൽനിന്നും പരിണമിച്ചുണ്ടായതും ഭൗമമോ അഭൗമമോ ആയ നിദാന-ചികിത്സാ മാർഗങ്ങളെയെല്ലാം ഉൾക്കൊളളുന്നതുമാണ് വംശീയ വൈദ്യം. പ്രാകൃതികമോ അമാനുഷമോ ആയ ശക്തികളുടെ പ്രവർത്തനം മൂലമെന്നു കരുതുന്ന രോഗങ്ങൾക്ക് ഉപയോഗപ്പെടുത്തുന്ന ചികിത്സാരീതികൾ കൂടി ഉൾക്കൊളളുന്ന ഗോത്രജനതയുടെ സകലമാന വിശ്വാസങ്ങളും ഇതിന്റെ ഭാഗമാണ്. (ഹ്യൂഗസ്‌ഃ1968).\nകുടുംബ പാരമ്പര്യം വഴിയും സ്വപ്‌നദർശനം വഴിയുമാണ് ഗോത്രചികിത്സകന് ഔഷധജ്ഞാനം ലഭിക്കുന്നത്. ഗോത്രവൈദ്യന്റെ സഹായിയായികൂടി വൈദ്യം പഠിക്കുന്നവരുമുണ്ട്. ഗൂഢമായ പ്രയോഗങ്ങൾ ഏറ്റവും വിശ്വസ്തർക്കുമാത്രം പകർന്നുകൊടുക്കുകയെന്നതാണു ഗോത്രവൈദ്യത്തിന്റെ രീതി. സാമാന്യയുക്തിക്ക് ഉൾക്കൊളളാൻ പ്രയാസമില്ലാത്ത നാട്ടുവൈദ്യത്തിന്റെ പൊതുവായ ദായക്രമമാണിത്. എന്നാൽ ‘അന്തിക്ക് ഒരിക്കെ ഒറങ്ങാൻ കെടന്നപ്പൊ കിനാവില് ദൈവം വന്ന് ഉപദേശം തന്ന്. കാട്ടിലെ പെച്ച മരുന്നിന്റെ പേര് ഉപദേശിച്ചു തന്നു‍്.’ എന്ന ആദിവാസി വൈദ്യന്റെ സത്യവാങ്ങ്‌മൂലം പരിഷ്‌കൃതലോകത്തിന് മനസ്സിലാക്കാൻ പ്രയാസമുണ്ട്. പ്രകൃതിയുമായുളള പാരസ്‌പര്യമാണ് കാട്ടറിവുകളെ രൂപപ്പെടുത്തുന്ന വന്യാനുഭവങ്ങൾക്ക് കാരണമാവുന്നത്. ഇല ഞരടി മണപ്പിച്ചും തണ്ടു പൊട്ടിച്ചുനോക്കിയും പഴം രുചിച്ചും പരിശോധിച്ച ശേഷമേ ഒരു ചെടി തങ്ങളുടെ പരിചയമേഖലയിൽ പെടുമോ ഇല്ലയോ എന്നു നീഗ്രിറ്റോകൾ തീർപ്പു കല്‌പിക്കുവെന്നു ലെവിസ്‌ട്രൗസ് പറയുന്നു. ദൈവദത്തമായ അറിവ് പ്രകൃതിദത്തമായതുതന്നെ. പ്രകൃതിയിൽ നിന്നകലുമ്പോൾ അറിവുകളുടെ ഈടുവെപ്പ് കുറയുന്നുവെന്നു മാത്രം. കാട്ടറിവുകളിലേക്ക് നിയതമായ മാർഗങ്ങളില്ല. ഒരുൾവിളി, അകക്കണ്ണിന്റെ തുറവാകാം ആദിവാസിയുടെ ചികിത്സാ ദർശനം രൂപപ്പെടുത്തിയിരിക്കുക. ഈ പൊരുളറിയാനുളള വിവേകം നഷ്‌ടപ്പെട്ടുപോയതുകൊണ്ടാണ് ആയുർവ്വേദവൈദ്യൻ കോൺക്രീറ്റു മേല്‌ക്കൂരയ്‌ക്കു കീഴിൽ അഞ്ചുകൊല്ലം വൈദ്യം പഠിച്ച ഹുങ്കിൽ ഗോത്രവൈദ്യനെ അന്ധവിശ്വാസിയെന്നും നിരക്ഷരനെന്നും വിളിച്ച് സ്വയം ആക്ഷേപിക്കപ്പെടുന്നത്. കാട്ടുവാസികളിൽ നിന്നും അജപാലകരിൽനിന്നും സസ്യപരിചയം നേടണമെന്ന ആചാര്യോപദേശമെങ്കിലും ഇക്കൂട്ടർ ഓർത്തിരുന്നെങ്കിൽ.\nനാട്ടുമനുഷ്യന്റെയും കാട്ടുമനുഷ്യന്റെയും പാരമ്പര്യൗഷധ രീതികളിൽ ഔഷധ കേന്ദ്രീകൃതവും അഭൗമവുമായ രണ്ടു ഘടകങ്ങളും പ്രയോഗക്ഷമമാണ്. എങ്കിലും നാട്ടു ചികിത്സയിൽ മരുന്നിനാണു പ്രാധാന്യം. ആദിവാസികൾക്ക് രോഗഹേതു രോഗാണുക്കളല്ല, ശത്രുക്കളുടെ കൊടും ചെയ്തികളോ, ദൈവകോപമോ, പിശാചുബാധയോ ആണ്. അവയെ ഉന്‌മൂലനം ചെയ്യാനുളള മതാനുഷ്‌ഠാനങ്ങൾക്കാണ് ഗോത്ര ചികിത്സയിൽ പ്രാമുഖ്യം. അതുകൊണ്ടുതന്നെ, ആദിവാസികൾക്കിടയിൽ മന്ത്രവാദികൾ മരുന്നുകാരുമാണ്.\nകേരളത്തിലെ ഗോത്ര ചികിത്സകൾ ഉപയോഗിക്കുന്ന ഔഷധസസ്യങ്ങൾ, അവരുടെ ചികിത്സാരീതികൾ, വിശ്വാസങ്ങൾ എന്നിവയിലെ മുഖ്യ സവിശേഷതകൾ ചുവടെ ചേർക്കുന്നു.\nഒന്ന്‌ഃ ആയുർവ്വേദത്തിലെ പല പ്രഖ്യാപിത ഔഷധങ്ങളും വംശീയ വൈദ്യത്തിൽ ഉപയോഗിച്ചുവരുന്നുണ്ട്. എന്നാൽ അവയുടെ പേരും ഉപയോഗക്രമങ്ങളും തികച്ചും വിത്യസ്തമാണെന്നു മാത്രം. വയനാട്ടിലെ ആദിവാസികൾ ഉപയോഗിച്ചുവരുന്ന ചില ഔഷധങ്ങളെ മുൻനിർത്തി തയ്യാറാക്കിയത്.\nപേര് (ആയുർവ്വേദം) ഉപയോഗം പേര് ഉപയോഗം\n(ആയുർവ്വേദം (ആദിവാസി) (ആദിവാസി)\n1. മഞ്ചട്ടി രക്തശുദ്ധി, വിസർപ്പം കയ്യറുപ്പൻ കണ്ണിൽ മുറിഞ്ഞാൽ മുലപ്പാൽ\n2. പാവട്ട നീർവീക്കം, രക്ത പാതാളപ്പെട്ടി വയറിൽനിന്നും കഫം വരുന്നതിന\n3. ഉഴിഞ്ഞ കേശവൃദ്ധി, നീര് പൊക്കണംതൂക്കി പേപ്പട്ടി വിഷത്തിന് അരിക്കാടിയിൽ\nവറ്റിക്കാൻ ചേർത്ത് കൊടുക്കുന്നു.\n4. വേങ്ങ അസ്ഥിഭംഗം, പ്രമേഹം കവണ ചുട്ടുകരിച്ച് തീ പൊളളലിന്\n5. ചണ്ണക്കിഴങ്ങ് വിസർപ്പം ചുളളി കുട്ടികളുടെ മൂക്കടപ്പിനു തണ്ടു\nഅട്ടപ്പാടിയിലെ ആദിവാസികൾ ഉപയോഗിച്ചുവരുന്ന പാലൈക്കിഴങ്ങ്, നീർവേക്ക്, പെട്രെക്ക്, ശിപ്പിട്ടി ഒട്ട്, ചുക്കുട്ടി (കാക്കഡാഗ്) ചെരണ്ടൈ, (പാശംശട്ടി), കെവ്‌ര, ആമാഞ്ചി, നികടി ചെടി തുടങ്ങിയ ഔഷധച്ചെടികൾ യഥാക്രമം അടപതിയൻ, ശതാവരി, നിലപ്പാല, വെളുത്ത കൊടുവേലി, മണിത്തക്കാളി, ചുവന്ന തഴുതാമ, ഇടമ്പിരിവലമ്പിരി, കാട്ടുമുതിര, പാടക്കിഴങ്ങ്, എന്നീ ആയുർവ്വേദ ഔഷധങ്ങൾ തന്നെ.\nരണ്ട്‌ഃ ഒരു ചെടി തന്നെ വിവിധ ഗോത്രവർഗങ്ങളും ആയുർവ്വേദ വൈദ്യൻമാരും വ്യത്യസ്ത നാമങ്ങളിൽ ഉപയോഗിച്ചുവരുന്നുണ്ട്.\nവയനാട്ടിലെ ആദിവാസികൾ ഇരിട്ടിമധുരം\nനാട്ടുവൈദ്യൻമാർ (മധ്യകേരളം) കരക്കഞ്ചാവ്\nനാട്ടുവൈദ്യൻമാർ (അത്യുത്തരകേരളം) ഋഷിഭക്ഷണം\nനാട്ടുവൈദ്യൻമാർ (ദക്ഷിണകേരളം) കല്ലുരുക്കി\nമൂന്ന്‌ഃ ഏതു രോഗത്തെ ശമിപ്പിക്കുന്നുവോ ആ രോഗത്തിന്റെ പേരുതന്നെ ചില മരുന്നുചെടികൾക്കും കൈവന്നിട്ടുണ്ട്.\nഉദാഃ തീവേക്ക് കിഴങ്ങ്‌ഃ അട്ടപ്പാടിയിൽ തീവേക്കി (തീപ്പൊളളൽ)ന്. പനിശൊപ്പ് (പാണൽ), വയനാട്ടിൽ പണിയർ പനിയ്‌ക്ക് ഉപയോഗിക്കുന്നു. കൂരമടക്കി(ആടലോടകം) കുറിച്യർ കുരയ്‌ക്ക് ഉപയോഗിക്കുന്നു. ഹേമദണ്ഡപ്പച്ച കാണിക്കാർ ക്ഷയരോഗത്തിനും ഇടി, ചതവുകൾക്കും ഉണക്കലരി ചേർത്ത് വേവിച്ച് ഉപയോഗിക്കുന്നു.\nനാല്‌ഃ ചില സസ്യനാമങ്ങളുടെ പൂർവ്വപദം ജന്തുസൂചകമാണ്. സൂചിതങ്ങളായ ജന്തുക്കളുമായുളള സാമ്യതയും ഏതു ജന്തുവിന്റെ ഉപദ്രവത്തെയാണോ ഒരൗഷധം ശമിപ്പിക്കുന്നത് എന്ന വസ്‌തുതയും ആണ് ഈ സമസ്ത പദനിരുക്തിക്ക് അടിസ്ഥാനം.\nഉദാഃ പഴുതാരക്കാലി. (കൽക്കുളത്തെ കാട്ടുനായ്‌ക്കർ)ഃ പന്നിവർഗത്തിൽ പെട്ട ചെടിയുടെ കിഴങ്ങിന് പഴുതാരയുമായി സാമ്യമുണ്ട്. പന്നിപ്പിടുക്ക്. (അട്ടപ്പാടിയിലെ മൃസുഗർ)ഃ പന്നിയുടെ വൃഷണവുമായി സാമ്യമുളള മുകുളങ്ങൾ പർവ്വസന്ധിയിലുണ്ടാകുന്നതുകൊണ്ടാണ് ഈ കാട്ടുകാച്ചിലിന് പിന്നിപ്പടുക്ക് എന്നു പേരുവന്നത്. നരിച്ചേമ്പ് (മലയർ-പീച്ചി)ഃ മരത്തിൽ പറ്റിപ്പിടിച്ചു വളരുന്ന ഈ ചെടിയുടെ തണ്ട് കന്നുകാലികളെ നരി കടിച്ചാൽ വാട്ടിപ്പിഴിഞ്ഞൊഴിക്കുന്നു. അണലിവേഗം-(മലയർ)ഃഅണലി വിഷത്തെ ശമിപ്പിക്കുന്നതുകൊണ്ട്.\nഅഞ്ച്‌ഃ ജന്തുക്കളുമായുളള ഏതു തരത്തിലുളള ബന്ധവും നാമകരണത്തിന് അടിസ്ഥാനമാകാം.\nഉദാഃ കാട്ടാളൻ ചേമ്പ് (കാണിക്കാർ) മലയരുടെ നരിച്ചേമ്പുതന്നെ. ആദിവാസി നമുക്കു കാട്ടാളനാണെങ്കിൽ ആദിവാസി മിത്തുകളിലെ അപൂർവ്വ ജന്തുവാണ് ‘കാട്ടാളൻ’. കടമാന്തുവരഃ തുവരയുടെ കുടുംബത്തിൽപെടുന്ന സസ്യം. ംലാവിന്റെ (കടമാന്റെ) ഇഷ്‌ടഭോജ്യം. കീരിക്കിഴങ്ങ് (കാണിക്കാർ)ഃ കീരി പാമ്പിനെ കീഴടക്കാൻ ഉപയോഗിക്കുന്നുവെന്നു കരുതപ്പെടുന്നു. പാമ്പുവിഷത്തിന് പ്രതിവിധി.\nആറ്‌ഃ ഒരാദിവാസി മേഖലയിൽതന്നെ ഒരു സസ്യത്തിന് ഒന്നിലേറെ പേരുകളുണ്ടാകാം.\nഉദഃ കാക്കഡാഗ്, കങ്കെ, ചുക്കുട്ടിച്ചീര-അട്ടപ്പാടിയിൽ മണിത്തക്കാളിയുടെ പേരുകൾ.\nഏഴ്‌ഃ സ്ഥിരമായോ താൽകാലികമായോ കുട്ടികളുണ്ടാവാതിരിക്കാനുളള മാർഗ്ഗങ്ങൾ (മനുഷ്യർക്കും വളർത്തുമൃഗങ്ങൾക്കും) ആദിവാസി ജനതയ്‌ക്കറിവുണ്ട്. ഉദാഃ കാസർഗോട്ടെ ചെറവർ-വളർത്തു പൂച്ചയ്‌ക്കു കുഞ്ഞുങ്ങളുണ്ടാവാതിരിക്കാൻ നക്കപ്പുല്ലുവിത്ത് പൊടിച്ചു കൊടുക്കുന്നു.\nഎട്ട്‌ഃ വ്യത്യസ്ത നാമങ്ങളിലറിയപ്പെടുന്ന ഒരു ഔഷധം വിഭിന്ന ഗോത്രവർഗങ്ങൾക്കിടയിൽ സമാനാവശ്യങ്ങൾക്കുപയോഗിക്കുന്നുണ്ട്. ഉദാഃ തലവേദനയ്‌ക്ക് മലയർ (പീച്ചി)ഃ കൊടിഞ്ഞിക്കായ അരച്ചിടുന്നു. കുറുമ്പർ കാരയും, രണ്ടു ചെടികളും ‘ദ്വിമുഖ രുദ്രാക്ഷം’ തന്നെ.\nഒമ്പത്‌ഃ ഔഷധനാമങ്ങൾ വ്യത്യസ്തമാണെങ്കിലും ആദിവാസി ഔഷധപ്രയോഗവും ആയുർവ്വേദത്തിലെ ഉപയോഗവും ഒരുപോലെയാകാം. ഉദാഃ മൂത്രച്ചുടിച്ചിലിന് ഒലബൻചിവേര് ചോലനായ്‌ക്കൻമാർ ഉപയോഗിക്കുന്നു. മൂത്രാശായ രോഗത്തിന് ആയുർവ്വേദം ഉപയോഗിക്കുന്ന കല്ലൂർവഞ്ചി തന്നെയാണ് ഒലബൻചി.\nപത്ത്‌ഃ ഒരേ ഔഷധസസ്യത്തിനു തന്നെ വിഭിന്ന വർഗങ്ങൾക്കിടയിൽ പേരും പ്രയോഗസന്ദർഭവും വ്യത്യസ്തമാകാം. ചുളളിയുടെ തണ്ട് പിഴിഞ്ഞ നീര് കുട്ടികളുടെ മൂക്കൊലിപ്പിന് തലയിൽ തേക്കുക (മുഡുഗർ-അട്ടപ്പാടി). കണ്ണിലെ മുറിവിന് കുളക്കോഴിത്തണ്ട് ചതച്ച് തലയിൽ തേക്കുക(കാണിക്കാർ). ചണ്ണക്കൂവയാണ് ഈ രണ്ടു ചെടികളും.\nപതിനൊന്ന്‌ഃ തങ്ങളുടെ പരിസരങ്ങളിൽ പുതുതായി എത്തപ്പെടുന്ന സസ്യങ്ങളെക്കൂടി ആദിവാസികൾ ഉപയോഗപ്പെടുത്തുന്നു. കുറിച്യർ കൊങ്ങിണിയുടെ നീര് വെളിച്ചെണ്ണയിൽ ചേർത്ത് പൊളളലിന് ഉപയോഗിക്കുന്നു. ചെറവർ കമ്യൂണിസ്‌റ്റപ്പ, ചുണ്ണാമ്പ് എന്നിവ ചേർത്തു പിഴിഞ്ഞ് നീരെടുത്ത് വെട്ടുമുറിവിന് ഉപയോഗിക്കുന്നു.\nപന്ത്രണ്ട്‌ഃ നാട്ടുവൈദ്യത്തിലേതുപോലെതന്നെ പല ഗൂഢപ്രയോഗങ്ങളും ആദിവാസി വൈദ്യത്തിലുണ്ട്.\nവിഷമകരമായ പ്രസവമെടുക്കാൻ ഉത്തരകേരളത്തിലെ നാട്ടുവൈദ്യൻമാർക്കിടയിൽ മേത്തോന്നിക്കിഴങ്ങുപയോഗിച്ചുകൊണ്ട് ‘ലാംഗലീപ്രയോഗം’ എന്ന രഹസ്യ പ്രയോഗമുണ്ട്. ഉത്തരകേരളത്തിലെ നാടൻപേറ്റിച്ചികളായ മലികൾക്ക് (മലയസ്‌ത്രീകൾ) ലാംഗലീ പ്രയോഗവും ഗർഭരക്ഷ, ഗർഭച്ഛിദ്രം തുടങ്ങിയവയ്‌ക്കുളള അനേകം രഹസ്യപ്രയോഗവിധികളും അറിയാമായിരുന്നു. പ്രസവമെടുപ്പ് കത്രികളേറ്റെടുത്തതോടെ ഈയൊരു നാട്ടറിവ് അപ്രത്യക്ഷമായി. ലാംഗലീപ്രയോഗത്തിനു സമാനമായ ഒരു ‘മണ്ണിരപ്രയോഗം’ കുറിച്യർക്കുണ്ട്.\nപതിമൂന്ന്‌ഃ ആകൃതിയുടെ ആകമാനത്തിലുളള സാമ്യതയാണ് ചെടികൾക്ക് പരസ്പരബന്ധമുളള പേരിടുന്നതിന് ആദിവാസികൾ സ്വീകരിക്കുന്നത്. പേരുകളിലെ സാദൃശ്യത്തോടൊപ്പം ജനിതകബന്ധംകൂടി വന്നുപെടാമെന്നുമാത്രം.


Malayalam News - രോഗലക്ഷണമുള്ള പ്രവാസിയെ റിസൾട്ട് വരും മുമ്പ് വീട്ടിലയച്ചു; കുറ്റക്കാർക്കെതിരെ നടപടി ഉണ്ടാകുമെന്ന് ആരോഗ്യമന്ത്രി | health minister demands report from tvm medical college for negligence onacovid case | News18 Kerala, Coronavirus-latest-news Latest Malayalam News | ലേറ്റസ്റ്റ് മലയാളം വാർത്ത\nരോഗലക്ഷണമുള്ള പ്രവാസിയെ റിസൾട്ട് വരും മുമ്പ് വീട്ടിലയച്ചു; കുറ്റക്കാർക്കെതിരെ നടപടി ഉണ്ടാകുമെന്ന് ആരോഗ്യമന്ത്രി\nകോവിഡ് ലക്ഷണമുണ്ടായിരുന്ന പ്രവാസിയുടെ സ്രവമെടുത്തശേഷം ക്വറന്‍റീനിൽ വിടാതെ വീട്ടിലേക്ക് അയച്ചു. ഫലം പോസീറ്റീവായതോടെയാണ് ആലങ്കോട് സ്വദേശിയായ ഇയാളെ പിന്നീട് തിരിച്ചുവിളിപ്പിച്ചത്.\nUpdated: May 31, 2020, 10:18 PM IST\nLast Updated: May 31, 2020, 10:18 PM IST\nതിരുവനന്തപുരം: രോഗലക്ഷണങ്ങളുമായി എത്തിയ പ്രവാസിയെ ചികിത്സിക്കുന്നതിലും ക്വറന്റീൻ ചെയ്യുന്നതിലും തിരുവനന്തപുരം മെഡിക്കല് കോളജില് ഗുരുതര വീഴ്ച. കോവിഡ് ലക്ഷണമുണ്ടായിരുന്ന പ്രവാസിയുടെ സ്രവമെടുത്തശേഷം ക്വറന്‍റീനിൽ വിടാതെ വീട്ടിലേക്ക് അയച്ചു. ഫലം പോസീറ്റീവായതോടെയാണ് ആലങ്കോട് സ്വദേശിയെ പിന്നീട് തിരിച്ചുവിളിപ്പിച്ചത്.\nദുബായില് നിന്ന് 29ന് തിരുവനന്തപുരം വിമാനത്താവളത്തില് ഇറങ്ങിയ ആലങ്കോട് സ്വദേശിക്ക് രോഗലക്ഷണങ്ങള് ഉള്ളതിനാല് ഹോസ്പിറ്റലിലേയ്ക്ക് മാറ്റാനായിരുന്നു നിര്‍ദേശിച്ചത്. ഇതനുസരിച്ച് മെഡിക്കല് കോളജിലെത്തിയ 42 കാരനായ ഇദ്ദേഹത്തിന്‍റെ സ്രവമെടുത്തു. 31 ന് രാവിലെ ഡിസ്ചാര്‍ജ് ചെയ്ത് ആംബുലന്‍സില് വീട്ടിലെത്തിച്ചു.എന്നാല് ഫലം വന്നപ്പോൾ പോസിറ്റീവായി. ഇതോടെ വീട്ടില് നിന്ന് തിരിച്ചുവിളിപ്പിച്ചു. വിദേശത്ത് നിന്ന് വരുന്നവര് ഏഴ് ദിവസം ഇന്‍സ്റ്റിറ്റ്യൂഷന് ക്വറന്‍റീനിൽ കഴിയണമെന്നാണ് നിയമം. ഇതിന് പകരം വീട്ടിലേക്ക് അയച്ചത് ഗുരുതരവീഴ്ചയാണ്.\nകുറ്റക്കാർക്കെതിരെ നടപടി ഉണ്ടാകുമെന്നാണ് ആരോഗ്യമന്ത്രി അറിയിച്ചിരിക്കുന്നത്. രോഗിയെ പരിശോധനാഫലം ലഭിക്കുന്നതിന് മുമ്പ് ഡിസ്ചാര്‍ജ് ചെയ്ത സംഭവത്തില് ആരോഗ്യ വകുപ്പ് മന്ത്രി കെ.കെ. ശൈലജ ആശുപത്രി സൂപ്രണ്ടിനോട് റിപ്പോര്‍ട്ട് തേടിയിട്ടുണ്ട്. അന്വേഷണത്തില് കുറ്റക്കാരെന്ന് കണ്ടെത്തുന്നവര്‍ക്കെതിരെ ശക്തമായ നടപടി സ്വീകരിക്കുന്നതാണ് എന്നാണ് അറിയിച്ചിരിക്കുന്നത്.\nരോഗലക്ഷണമില്ലാത്തവരെ ആശുപത്രിയില് അഡ്മിറ്റ് ചെയ്യപ്പെടാതെ ക്വാറന്റൈന് കേന്ദ്രത്തിലേക്ക് അയക്കാമെന്ന് കേന്ദ്ര മാര്‍ഗനിര്‍ദേശങ്ങള് ഉണ്ടെങ്കിലും പോസിറ്റീവ് കേസുകളില് കേരളം അങ്ങനെ തീരുമാനിക്കാറില്ല. സ്രവ പരിശോധനയ്ക്ക് സാമ്പിള് എടുത്ത് കഴിഞ്ഞാല് റിസള്‍ട്ട് വരുന്നത് വരെ കാത്ത് നില്‍ക്കേണ്ടതുണ്ട്. അതിനിടയില് രോഗിയെ ആംബുലന്‍സില് വീട്ടിലെത്തിക്കുകയാണ് ചെയ്തത്. എന്തുകൊണ്ടാണ് നടപടിക്രമം കൃത്യമായി പാലിക്കാതിരുന്നതെന്ന് അന്വേഷിക്കുന്നതാണ്.\nആരോഗ്യ വകുപ്പ് പ്രവര്‍ത്തകര് വളരെ സുക്ഷ്മതയോടും ത്യാഗപൂര്‍ണവുമായും പ്രവര്‍ത്തനം നടത്തി വരുന്നതിനിടയില് ഇത്തരത്തില് യാതൊരു ശ്രദ്ധക്കുറവും ഉണ്ടാകാന് പാടില്ല. അതിനാലാണ് ഇതിനെക്കുറിച്ച് അന്വേഷണം നടത്തുന്നതെന്നും മന്ത്രി വാർത്താക്കുറിപ്പിൽ വ്യക്തമാക്കി.


മാഗ്നാകാർട്ടയുടെ ചരിത്രത്തിൽ നിന്ന് മാഞ്ഞു പോയ ഒരിടം - Janayugom Online\nഏറെക്കാലം നീണ്ടു നിന്ന പ്രക്ഷോഭങ്ങൾക്കൊടുവിൽ ക്ഷേത്ര മതിലിനു സമീപം സ്ഥാപിച്ചിരുന്ന തീണ്ടൽ പലകകളെ വൈക്കം കായലിലെ ഓളങ്ങൾ ഏറ്റുവാങ്ങിയ ആ ദിവസം. അന്നാണ് തിരുവിതാംകൂറിന്റെ ആകാശത്ത് ഒരു പുതിയ സൂര്യൻ ഉദിച്ചത്. ഉയരുന്ന ആഹ്ളാദാരവങ്ങൾക്കിടയിൽ വിവിധ ജാതിക്കാർ ചേർന്നു തെളിച്ച ആ ദീപത്തിന്റെ വെളിച്ചം കേരളമാകെ പരന്നു. അധഃകൃതരുടെ വിമോചനത്തിനും അയിത്തോച്ചാടനത്തിനും വേണ്ടിയുള്ള സമരങ്ങൾക്ക് പലയിടത്തും തുടക്കമായി. അതിൽ ഏറ്റവും പ്രധാന ആവശ്യമായിരുന്നു അവർണർക്ക് ക്ഷേത്രങ്ങളിൽ ആരാധനാ സ്വാതന്ത്ര്യം അനുവദിക്കുക എന്നത്. പഠന കമ്മറ്റികൾക്കും റിപ്പോർട്ടുകൾക്കും ഒടുവിൽ 1936 നവംബർ 12ന് (1112 തുലാം 27) ശ്രീ ചിത്തിര തിരുനാൾ മഹാരാജാവ് ക്ഷേത്രപ്രവേശന വിളംബരം പുറപ്പെടുവിച്ചു.\nകേരളത്തിന്റെ മാത്രമല്ല ഭാരതത്തിന്റെ തന്നെ ചരിത്രത്തിലെ ഉജ്വല മുഹൂർത്തം. അതുകൊണ്ടു തന്നെയാണ് വിളംബരത്തിനു ശേഷമുള്ള തന്റെ കേരള സന്ദർശനത്തെ ഒരു തീർത്ഥയാത്ര എന്ന് ഗാന്ധിജി വിശേഷിപ്പിച്ചത്. ക്ഷേത്രപ്രവേശനത്തിൻ്റെ 85 മതു വാർഷികം നവംബർ 12ന് നമ്മൾ ആചരിച്ചു. പക്ഷേ ആ ചരിത്രം ഒരിക്കലും മറക്കാൻ പാടില്ലാത്ത ഒരു പേര് എവിടെയും പരാമർശിച്ചു കണ്ടില്ല. പെരുന്ന ശ്രീ സുബ്രഹ്മണ്യസ്വാമി ക്ഷേത്രം. ഊരാഴ്മ ദേവസ്വത്തിനു കീഴിലുള്ള ഈ ക്ഷേത്രംകോട്ടയം ജില്ലയിലെ ചങ്ങനാശേരി താലൂക്കിന്റെ തെക്കേ അറ്റത്താണ് സ്ഥിതി ചെയ്യുന്നത്. ക്ഷേത്രപ്രവേശന വിളംബരത്തിനു ശേഷം ആദ്യമായി അവർണർക്ക് തുറന്നു കൊടുത്ത ക്ഷേത്രമാണിത്. നിയമം നിലവിൽ വന്നെങ്കിലും ക്ഷേത്രങ്ങൾ തുറന്നുകൊടുക്കാൻ സവർണ്ണാധികാരികൾ മടിച്ചപ്പോൾ വിളംബരത്തിനു ശേഷമുള്ള അഞ്ചാം ദിവസം(1112 വൃശ്ചികം ഒന്ന്) തന്നെ ഈ ക്ഷേത്രവാതിൽ അവർണർക്കായി തുറന്നു കൊടുത്തു. ഇതേക്കുറിച്ചു കേട്ടറിഞ്ഞ ഗാന്ധിജി ഏറെ താൽപര്യത്തോടെ ഈ ക്ഷേത്രം സന്ദർശിച്ചു. ക്ഷേത്രത്തിന് സമീപം നടന്ന സമ്മേളനത്തിൽ അദ്ദേഹം പെരുന്ന ദേശവാസികളെ ആവോളം പ്രശംസിക്കുകയും ചെയ്തു.\nക്ഷേത്രപ്രവേശനത്തെ ഓർമ്മിപ്പിക്കുന്ന ഒരു ശിലാലിഖിതവും ഈ ക്ഷേത്രത്തിലുണ്ട്. കേരള ചരിത്രത്തിൽ സുവർണ ലിപികളാൽ എഴുതപ്പെടേണ്ട ഒരു പേരിനെ ചരിത്രം മറക്കുന്നതെന്തേ? ചരിത്രത്തിലെ ഈ വിപ്ലവേതിഹാസമായ ക്ഷേത്രത്തെ അവഗണിക്കുന്നതിൽ പ്രദേശവാസികൾക്ക് ഏറെ ദുഖമുണ്ട്.


ഭാവന കേരളത്തിന്റെ റോൾ മോഡൽ\nHomeLatest Newsഭാവന കേരളത്തിന്റെ റോൾ മോഡൽ\n26-ാമത് കേരള അന്താരാഷ്ട്ര ചലച്ചിത്രമേളയുടെ ഭാഗമാകാന് സാധിച്ചതില് സന്തോഷമുണ്ടെന്ന് നടി ഭാവന. പോരാടുന്ന എല്ലാ സ്ത്രീകള്‍ക്കും തന്റെ ആശംസയെന്നും ഭാവന വേദിയില് സംസാരിച്ചുകൊണ്ട് പറഞ്ഞു. മേളയുടെ ഉദ്ഘാടനവേദിയില് അപ്രതീക്ഷിതമായാണ് അതിഥിയായി നടി ഭാവന എത്തിയത്. പോരാട്ടത്തിന്റെ പെണ്‍പ്രതീകമെന്ന് വിശേഷിപ്പിച്ച് കൊണ്ടാണ് ചലച്ചിത്ര അക്കാദമി ചെയര്‍മാന് രഞ്ജിത് ഭാവനയെ വേദിയിലേക്ക് ക്ഷണിച്ചത്.\n”അന്താരാഷ്ട്ര ചലച്ചിത്രമേളയുടെ ഭാഗമാകാന് സാധിച്ചതില് സന്തോഷമുണ്ട്. അവസരം നല്‍കിയ രഞ്ജിത്തിനും ബീന ചേച്ചിക്കും നന്ദി. നല്ല സിനിമകള് സൃഷ്ടിക്കുന്നവര്‍ക്കും അത് ആസ്വദിക്കുന്നവര്‍ക്കും, ലിസയെ പോലെ പോരാട്ടം നയിക്കുന്ന എല്ലാ സ്ത്രീകള്‍ക്കും എന്റെ എല്ലാ വിധ ആശംസകളും.- ഭാവന പറഞ്ഞു.\nഭാവന കേരളത്തിന്റെ റോള് മോഡലാണെന്ന് മന്ത്രി സജി ചെറിയാന്. ‘ഒരുപാട് പ്രതിസന്ധികളും പ്രയാസങ്ങളും നേരിടുന്ന മേഖലയാണ് സിനിമ. പ്രിയപ്പെട്ട ഭാവന, ഞാന് അഭിമാനത്തോടെ പറയുന്നു, നിങ്ങള് കേരളത്തിന്റെ റോള് മോഡലാണ്.\nകേരളത്തിന്റെ മുഖ്യമന്ത്രി നിശ്ചയദാര്‍ഢ്യമുള്ള മുഖ്യമന്ത്രിയാണ്. സിനിമാ രംഗത്തും സീരിയല് രംഗത്തും എല്ലാ മേഖലകളിലും സ്ത്രീ സുരക്ഷിത്വം ഉറപ്പുവരുത്താന് കര്‍ശനമായ നിലപാട് സ്വീകരിക്കാന് മുഖ്യമന്ത്രി പറഞ്ഞിട്ടുണ്ട്. ഇതിന്റെ അടിസ്ഥാനത്തില് നല്ലൊരു നിയമം സ്ത്രീസമൂഹത്തിന്റെ സുരക്ഷയ്ക്ക് വേണ്ടി രൂപപ്പെടുത്താന് സര്‍ക്കാര് തീരുമാനിച്ചിട്ടുണ്ട്.’-മന്ത്രി പറഞ്ഞു.\nEntertainment News Kerala News Latest News


No NDA meeting called by Narednra Modi for last 10 years: SAD president Sukhbir Singh Badal | എന്ത് എന്‍ഡിഎ... നരേന്ദ്ര മോദി ഒരു യോഗം പോലും വിളിച്ചിട്ടില്ല... ബിജെപിക്കെതിരെ അകാലിദള് - Malayalam Oneindia\nബിജെപിയും ജെഡിയുവും അകല്‍ച്ചയിലേക്ക്, ചിരാഗ് എന്‍ഡിഎയിലെന്ന് നിതീഷിനെ ഓര്‍മിപ്പിച്ച് മന്ത്രി\nബിജെപിയെ വിറപ്പിച്ച് കോൺഗ്രസ്; പാർട്ടിയിലേക്ക് നേതാക്കളുടെ കുത്തൊഴുക്ക്..തിരഞ്ഞെടുപ്പിന് തൊട്ട് മുൻപ്\nഗോവയിൽ ബിജെപി എംഎൽഎയുടെ വിശ്വസ്തർ കോൺഗ്രസിലേക്ക്; അനുകൂല സാഹചര്യമെന്ന് ചിദംബരം\nസർവ്വേകൾ, സ്ഥാനാർത്ഥി പട്ടിക..ചിദംബരത്തിന്റെ വരവ്..; ഗോവ പിടിക്കാൻ വമ്പൻ ഒരുക്കങ്ങളുമായി കോൺഗ്രസ്\nUpdated: Mon, Sep 28, 2020, 15:12 [IST]\nദില്ലി: നരേന്ദ്ര മോദിയുടെ നേതൃത്വത്തിലുള്ള എന്‍ഡിഎയുടെ അകത്തളങ്ങളിലെ കഥകള് ഓരോന്നായി പുറത്തുവരുന്നു. എന്‍ഡിഎ എന്നത് പേരില് മാത്രമാണെന്നും സഖ്യം കാര്യക്ഷമമായി പ്രവര്‍ത്തിക്കുന്നില്ലെന്നും അകാലിദള് അധ്യക്ഷന് സുഖ്ബീര് സിങ് ബാദല് പറയുന്നു. കാര്‍ഷിക പരിഷ്‌കരണ ബില്ലില് പ്രതിഷേധിച്ച് എന്‍ഡിഎയില് നിന്ന് രാജിവച്ചതിന് പിന്നാലെയാണ് ബാദലിന്റെ പ്രതികരണം.\nകഴിഞ്ഞ 10 വര്‍ഷമായി നരേന്ദ്ര മോദി ഒരു യോഗം പോലും വിളിച്ചിട്ടില്ലെന്ന് അദ്ദേഹം പറയുന്നു. കേന്ദ്രസര്‍ക്കാര് കൊണ്ടുവന്ന പുതിയ കാര്‍ഷിക നിയമത്തിനെതിരെ പഞ്ചാബില് ശിരോമണി അകാലിദളിന്റെ നേതൃത്വത്തില് സമരം ശക്തമാണ്. എന്‍ഡിഎയെ കുറിച്ച് ബാദല് പറയുന്നത് ഇങ്ങനെ...\nഎന്‍ഡിഎക്ക് വിശ്വാസ്യത നഷ്ടമായി എന്ന് സുഖ്ബീര് സിങ് ബാദല് പറയുന്നു. പേരില് മാത്രമാണ് സഖ്യമെന്നും കാര്യക്ഷമമായ പ്രവര്‍ത്തനം ഇല്ലെന്നും അദ്ദേഹം പറഞ്ഞു. കഴിഞ്ഞ 10 വര്‍ഷമായി നരേന്ദ്ര മോദി എന്‍ഡിഎയുടെ ഒരു യോഗം പോലും വിളിച്ചിട്ടില്ലെന്നും ബാദല് പറഞ്ഞു.\nഎന്‍ഡിഎ കക്ഷികളുടെ യോഗം വിളിക്കുകയോ ചര്‍ച്ച നടത്തുകയോ പദ്ധതികള് അവലോകനം ചെയ്യുകയോ ഉണ്ടാകുന്നില്ല. സഖ്യം എന്നത് കടലാസില് ഒതുങ്ങി. വാജ്‌പേയി നയിച്ചിരുന്ന കാലത്ത് ഇങ്ങനെ ആയിരുന്നില്ലെന്നും കക്ഷികള്‍ക്കിടയില് നല്ല ബന്ധം നിലനിന്നിരുന്നുവെന്നും സുഖ്ബീര് സിങ് ബാദല് പറഞ്ഞു.\nതന്റെ പിതാവ് എന്‍ഡിഎ സ്ഥാപക അംഗമാണ്. അദ്ദേഹമുള്‍പ്പെടെയുള്ളവര് രൂപീകരിച്ച എന്‍ഡിഎ ഇന്നില്ല. പഞ്ചാബില് ബിജെപിയുമായി സഖ്യം തുടരണമെന്ന് തന്നെയാണ് ആഗ്രഹം. തന്റെ പിതാവ് ഓരോ കാര്യങ്ങളും ബിജെപിയുമായി ചര്‍ച്ച ചെയ്തിരുന്നു. പഞ്ചാബില് ബിജെപി ചെറിയ കക്ഷിയാണ്. എന്നാല് തങ്ങള് അവരെ പരിഗണിച്ചിരുന്നുവെന്നും സുഖ്ബീര് ബാദല് പറഞ്ഞു.\nഎന്‍ഡിയില് നിന്ന് രാജിവെക്കാന് ശിരോമണി അകാലിദള് ഒരുമിച്ച് എടുത്ത തീരുമാനമാണ്. മോദി മന്ത്രിസഭയില് അംഗമായിരുന്ന ഹര്‍സ്മിറത്ത് ബാദല് രാജിവച്ച വേളയില് തന്നെ തുടര്‍കാര്യങ്ങള് ചര്‍ച്ച ചെയ്ത് തീരുമാനിക്കുമെന്ന് താന് വ്യക്തമക്കിയിരുന്നു. കഴിഞ്ഞദിവസം പാര്‍ട്ടി യോഗം ചേര്‍ന്ന് എന്‍ഡിഎ വിടാന് തീരുമാനിക്കുകയാണുണ്ടായത്- സുഖ്ബീര് സിങ് പറഞ്ഞു.\nമൂന്ന് കാര്‍ഷിക ബില്ലുകള് ചര്‍ച്ചക്കെടുത്ത വേളയില് രാജ്യസഭ പ്രക്ഷ്ബ്ദമായിരുന്നു. വേണ്ടത്ര ചര്‍ച്ച നടത്താതെ ശബ്ദവോട്ടെടെ ബില്ലുകള് പാസാക്കിയത് പ്രതിപക്ഷ ബഹളത്തിന് ഇടയാക്കി. തുടര്‍ന്നാണ് പ്രതിഷേധം ശക്തിപ്പെട്ടത്. പഞ്ചാബ്, ഹരിയാന, യുപി, ബിഹാര്, കര്‍ണാടക, തമിഴ്‌നാട് എന്നിവിടങ്ങളിലെല്ലാം കാര്‍ഷിക ബില്ലിനെതിരെ പ്രതിഷേധം ശക്തമാണ്. രാഷ്ട്രപതി അനുമതി നല്‍കിയതോടെ ബില്ലുകള് നിയമമായിട്ടുണ്ട്.\n18വയസ്സിന് മുകളിലുള്ള ഒരാൾക്ക് പോലും വാക്സിൻ ലഭിച്ചില്ല: അസം സർക്കാരിന്റെ വീഴ്ചകൾ എണ്ണിപ്പറഞ്ഞ് കോൺഗ്രസ്\nബിജെപിക്കെതിരായ വിശാല പ്രതിപക്ഷ ഐക്യം വിജയിക്കുമോ? പിന്തുണച്ച് ഈ വിഭാഗങ്ങൾ..സർവ്വേ ഫലം\nവൈഎസ്ആർ കോൺഗ്രസിനെ എൻഡിഎ പാളയത്തിലെത്തിക്കാൻ എൻഡിഎ: വഴങ്ങാതെ ജഗൻമോഹൻ, ക്യാബിനറ്റ് പദവിയും വാഗ്ധാനം\nഎന്‍ഡിഎ പിന്തുണയോടെ കോണ്‍ഗ്രസ്; എല്‍ഡിഎഫ് വീണു, കരുണാപുരത്തെ രാഷ്ട്രീയപ്പോര്\nപുതിയ ചരിത്രം കുറിച്ച് ജെഡിയു: പ്രസിഡന്റ് സ്ഥാനത്തേക്ക് ലലൻ സിംഗ്, സാമുദായിക സമവാക്യം തിരുത്തിയെഴുതി പാർട്ടി.\nപഞ്ചാബ് പിടിക്കണം: തന്ത്രങ്ങളൊരുക്കി രാഹുലിന്‍റെ വസതിയില് ചര്‍ച്ച, കെസി വേണുഗോപാലും\nചരിത്രം ആവർത്തിക്കാൻ ശിരോമണി അകാലിദൾ: ഇടതുപക്ഷവുമായി സഖ്യം പുതുക്കും? കോൺഗ്രസിനെ പ്രതിരോധിക്കാൻ പൂഴിക്കടകൻ\nഭയമുള്ളവർക്ക് കോൺഗ്രസ് വിടാം..പാർട്ടിയിൽ വേണ്ടത് ഇവർ.. രാഹുലിന്‍റെ പുതിയ നിർദ്ദേശം ഇങ്ങനെ\nnda bjp നരേന്ദ്ര മോദി എന്‍ഡിഎ politics\nNo NDA meeting called by Narednra Modi for last 10 years: SAD president Sukhbir Singh Badal


നമ്മുടെ ചിഹ്നം കുപ്പി! ഓരോ വോട്ടും കുപ്പിക്ക്! - Malyalam\nHome പ്രാദേശികം നമ്മുടെ ചിഹ്നം കുപ്പി! ഓരോ വോട്ടും കുപ്പിക്ക്!\nമദ്യശാലകൾ ജനങ്ങൾക്കു (കുടിയസമൂഹത്തിനു) സൗകര്യപ്രദമായി വഴിയരുകിൽ സ്ഥാപിക്കാൻ സംസ്ഥാനപാതകളെ നാട്ടു വഴികളായി തരം താഴ്ത്തുന്ന നിലയിലേക്ക് സർക്കാരും തരംതാഴാൻ തീരുമാനിച്ചിരുന്നു. ഏതായാലും അത്രയും തരം താഴേണ്ട എന്ന് കോടതി പറഞ്ഞത് ഭാഗ്യം. ജനജീവിതത്തെ തരംതാഴ്ത്തുന്ന ഭരണകൂടങ്ങൾ ഇതും ഇതിലപ്പുറവും ചെയ്യും എന്ന് കോടതിക്ക് തോന്നിയിരിക്കണം. പ്രധാന വഴികൾ ചെറുവഴികളായി ഡീനോട്ടിഫൈ ചെയ്യുമ്പോൾ ഉണ്ടാവാനിടയുള്ള പ്രശ്നങ്ങളെപ്പറ്റിയും സർക്കാരിന്റെ തലയിൽ വെളിച്ചം വീണിട്ടില്ലെന്നു തോന്നുന്നു.\nകഴിഞ്ഞ വർഷം ഓണത്തിന് കേരളത്തിൽ ബീവറേജസ് കോർപറേഷൻ വിറ്റതു 410 കോടി രൂപയുടെ മദ്യം ആണ്. മറ്റു സ്രോതസ്സുകളിലൂടെ ലഭിച്ചതുൾപ്പെടെ മലയാളികൾ കുടിച്ചു വറ്റിച്ച മദ്യക്കടലിന്റെ ആഴവും പരപ്പും ഇതിലും എത്രയോ വലുതാണ്. മദ്യക്കച്ചവടം നിർത്തിയാൽ ആപ്പീസ് പൂട്ടുന്ന സർക്കാരുകൾ മാത്രമേ കേരളം ഇതുവരെ ഭരിച്ചിട്ടുള്ളൂ. ഇനിയങ്ങോട്ടും അങ്ങനെത്തന്നെയാവും. മദ്യമില്ലാത്ത ഒരു ജീവിതം സങ്കൽപ്പിക്കാൻ പോലും പറ്റാത്ത വിശ്വപൗരന്മാർ ആണ് നമ്മൾ മലയാളികൾ. ഒരു വർഷം നമ്മൾ കുടിച്ചു തീർക്കുന്നത് എത്രായിരം കോടി രൂപയുടെ മദ്യമാണ്!\nഇക്കൊല്ലം മദ്യവിൽപ്പന കഴിഞ്ഞ കൊല്ലത്തേക്കാൾ ഉയരും. ഇല്ലെങ്കിൽ കേരളം പുരോഗമിക്കുന്നില്ല എന്നാണു കരുതേണ്ടത്. കാരണം കുടിക്കുന്തോറും വളരുകയും വളരുന്തോറും കുടിക്കുകയും ചെയ്യുന്ന ഒന്നായി മാറിയിരിക്കുന്നു കേരളത്തിന്റെ പുരോഗമനസൂചിക. മദ്യത്തിന്റെ കാര്യത്തിൽ എല്ലാ സർക്കാരുകൾക്കും ഇത്ര പ്രേമം അതുകൊണ്ടാണല്ലോ.\nPrevious articleഓണം: മലയാളിയുടെ സമത്വദർശനത്തിന്റെ പ്രതീകം!\nNext articleപുതിയ 200 രൂപാ നോട്ടുകൾ – അറിയേണ്ടതെല്ലാം!


തെരുവുവിളക്കുകള്‍കണ്ണടച്ചു റാന്തല് വിളക്കുമായ് പ്രതിഷേധം | Wayanad Vision\nസുല്‍ത്താന് ബത്തേരി ടൗണിലെയും ഗ്രാമപ്രദേശങ്ങളിലെയും തെരുവുവിളക്കുകള് കത്താത്തതില് പ്രതിഷേധം ശക്തം. കഴിഞ്ഞ ദിവസം സിറ്റി മുസ്ലിം ലീഗ് കമ്മറ്റി റാന്തല് വിളക്കുമായ് പ്രതിഷേധം സംഘടിപ്പിച്ചു. തെരുവുവിളക്കുകള് കത്താത്തതിനാല് കടകമ്പോളങ്ങള് അടച്ചുകഴിഞ്ഞാല് ടൗണ് ഇരുട്ടിലാണ്.ടൗണിലും പരിസരങ്ങളിലുമായി സ്ഥാപിച്ചിരിക്കുന്ന ഹൈമാസ്റ്റ് ലൈറ്റുകള് പലതും കണ്ണടച്ചിട്ട് നാളുകളേറെയായി. ഈ സാഹചര്യത്തിലാണ് പ്രതിഷേധവുമായി സിറ്റിമുസ്ലിംലീഗ് റാന്തല് കത്തിച്ചുള്ള സമരവുമായി രംഗത്തെത്തിയത്.\nസുല്‍ത്താന് ബത്തേരി ടൗണും പരിസരവും ഗ്രാമങ്ങളുമാണ് തെരുവുവിളക്കുകള് കത്താതത്തിനാല് മാസങ്ങളായി ഇരുട്ടിലായിരിക്കുന്നത്. ടൗണിലും പരിസരങ്ങളിലുമായി സ്ഥാപിച്ചിരിക്കുന്ന ഹൈമാസ്റ്റ് ലൈറ്റുകളില് പലതും കണ്ണടച്ചിട്ടും നാളുകളേറെയായി. കൂടാതെ എല്‍ഇഡി ലൈറ്റുകളില് കത്തുന്നത് വിരലിലെണ്ണാവുന്ന മാത്രമാണ്. ഇതുകാരണം സന്ധ്യമയങ്ങിയാല് ടൗണ് ഇരുട്ടിലാണ്. ഈ സാഹചര്യത്തിലാണ് പ്രതിഷേധവുമായി സിറ്റിമുസ്ലിംലീഗ് റാന്തല് കത്തിച്ചുള്ള സമരവുമായി രംഗത്തെത്തിയത്. ഇതിന്റെഭാഗമായി കഴിഞ്ഞരാത്രിയില് റാന്തല്‍കത്തിച്ച് പ്രകടനം നടത്തി. തുടര്‍ന്ന് ഗാന്ധിജംഗ്ഷനില് നടന്ന പ്രതിഷേധ പരിപാടി മണ്ഡലം മുസ്ലിംലീഗ് സെക്രട്ടറി ഷബീര് അ്ഹമ്മദ് ഉല്‍ഘാടനം ചെയ്തു. സി കെ ആരിഫ്, കണ്ണിയന് അഹമ്മദ്കുട്ടി, വി ഉമ്മര്‍ഹാജി, കെ പി അഷ്‌കര്, ഷൗക്കത്ത് കള്ളിക്കൂടന്, സി കെ മുസ്തഫ, നൗഫല് തുടങ്ങിയവര് നേതൃത്വം നല്‍കി.\nകഴിഞ്ഞ ദിവസം സിറ്റി മുസ്ലിം ലീഗ് കമ്മറ്റി റാന്തല് വിളക്കുമായ് പ്രതിഷേധംതെരുവുവിളക്കുകള്‍കണ്ണടച്ചു റാന്തല് വിളക്കുമായ് പ്രതിഷേധംസുല്‍ത്താന് ബത്തേരി ടൗണിലെയും\nവയനാട് വിഷന് നേരേയുണ്ടായ സൈബര് ആക്രമണം. കെ.ആര്.എം.യു…\nസൗജന്യ ഗ്യാസ് വിതരണ പദ്ധതിയുടെ മറവില് വന് കൊള്ള


ഫ്ളോറിഡയിലെ ബാങ്കില് വെടിവയ്പ്പ്; അഞ്ച് മരണം :: Janmabhumi Daily\nThursday 24 January 2019 11:01 am IST\nഫ്ളോറിഡ: സെന്‍ട്രല് ഫ്ളോറിഡയിലെ സണ്‍ട്രസ്റ്റ് ബാങ്കിലുണ്ടായ വെടിവയ്പ്പില് അഞ്ച് മരണം. ഇന്ന് പുലര്‍ച്ചെയായിരുന്നു സംഭവം. അക്രമിയെന്ന് സംശയിക്കുന്ന സീഫന് ക്സേവര് തന്നെയാണ് സംഭവം പോലീസില് അറിയിക്കുന്നത്. ഇയാള് പോലീസില് കീഴടങ്ങിയിട്ടുണ്ട്.\nസംഭവത്തെക്കുറിച്ച് കൂടുതല് വിവരങ്ങള് പോലീസ് പുറത്ത് വിട്ടിട്ടില്ല.ആക്രമണത്തിന്റെ കാരണം വ്യക്തമല്ല. സംഭവത്തില് പോലീസ് അന്വേഷണം ആരംഭിച്ചതായി ഫ്ളോറിഡ ഗവര്‍ണര് വ്യക്തമാക്കി.


പ്രിയ വാര്യര്‍ക്ക് പറ്റിയ വലിയ അബദ്ധം; പോസ്റ്റ് പുലിവാല് ആയത് ഇങ്ങനെ...!\nIndia, First Published 13, Apr 2019, 8:36 PM\nഫേസ്ബുക്കിലേക്കും ഇന്‍സ്റ്റാഗ്രാമിലേക്കുമുള്ള കണ്ടന്‍റ് എന്ന തലക്കെട്ടോടെയാണ് കുറിപ്പ് ആരംഭിച്ചിരിക്കുന്നത്\nകൊച്ചി: ഇന്‍സ്റ്റഗ്രാമില് പ്രമോഷന് പോസ്റ്റര് ഇട്ട നടി പ്രിയ വാര്യര്‍ക്ക് പറ്റിയത് വലിയ അബദ്ധം. ഒരു പ്രമുഖ സുഗന്ധദ്രവ്യ ബ്രാന്‍റിന്‍റെ മോഡലായ പ്രിയ ഔദ്യോഗിക ഇന്‍സ്റ്റഗ്രാം പേജില് ഒരു പരസ്യം പങ്കുവച്ചിരുന്നു. പെര്‍ഫ്യൂം പിടിച്ചിരിക്കുന്ന ചിത്രത്തോടൊപ്പം കമ്പനി അയച്ചു നല്‍കിയ കണ്ടന്‍റും പ്രിയ പോസ്റ്റ് ചെയ്തിട്ടുണ്ട്.\nഫേസ്ബുക്കിലേക്കും ഇന്‍സ്റ്റാഗ്രാമിലേക്കുമുള്ള കണ്ടന്‍റ് എന്ന തലക്കെട്ടോടെയാണ് കുറിപ്പ് ആരംഭിച്ചിരിക്കുന്നത്. അത് എഡിറ്റ് ചെയ്യാതെ താരം പോസ്റ്റ് ചെയ്യുകയും ചെയ്തിരിക്കുകയാണ്. ഇത് ശ്രദ്ധയില്‍പ്പെട്ട ട്രോളന്മാര് പ്രിയ കോപ്പിയടിച്ചെന്നായി. അബദ്ധം തിരിച്ചറിഞ്ഞതോടെ കണ്ടന്‍റ് എഡിറ്റ് ചെയ്യുകയായിരുന്നു താരം.\nഒരുപാട് ആളുകള് ഇതേ കാര്യം ചൂണ്ടി കാണിച്ചതോടെ ആ ക്യാപ്ഷന് പ്രിയ ഒഴിവാക്കിയിരുന്നു. എന്നാല് പലരും സ്‌ക്രീന് ഷോട്ട് എടുത്ത് പ്രചരിപ്പിച്ചിരുന്നു. നേരത്തെ ബോളിവുഡ് സുന്ദരി ദിഷ പാട്ടാനിയ്ക്കും ഇതേ അനുഭവം ഉണ്ടായിരുന്നു.\nLast Updated 13, Apr 2019, 8:45 PM\nപാര്‍വതിയെ പുകഴ്ത്തി പ്രിയ; പാര്‍വതിയുടെ മറുപടി ഇതായിരുന്നു\nഗ്ലാമര് ലുക്കില് പ്രിയ വാര്യര്; ഫോട്ടോ ഷൂട്ട് ചിത്രങ്ങള് വൈറലാകുന്നു\nപ്രിയ വാര്യര്‍ക്കെതിരായ കേസ്: 'വേറെ പണിയില്ലേ' എന്ന് സര്‍ക്കാരിനോട് സുപ്രീംകോടതി\nപ്രളയത്തില് എല്ലാം നഷ്ടപ്പെട്ടവര്‍ക്ക് കൈത്താങ്ങുമായി മഞ്ജു വാര്യര്\nഅഡാര് ജോഡി വീണ്ടും- ഫോട്ടോകള്


ഇസ് ലാമിനെ പരിചയപ്പെടുക » അംഹറിക്\nഉള്ളടക്ക ഭാഷ : അംഹറിക്\nപാശ്ചാത്യര് എന്തു കൊണ്\nസര്‍വ്വ മനുഷ്യര്‍ക്കുമായി അല്ലാഹു തെരെഞ്ഞടുത്ത ഒരു മതമാണ് ഇസ്ലാം. മറ്റു മതങ്ങള് അല്ലാഹുവിങ്കള് അസ്വീകാര്യമാണ്. ഇന്ന് മനുഷ്യര് അഭിമുഖീകരിക്കുന്ന പ്രശ്നങ്ങള്‍ക്ക് അതില് പരിഹാരമുണ്ട്. ഇസ്ലാമിക നിയമ നിര്‍ദ്ദേശങ്ങള് ഉള്‍ക്കൊ ള്ളുന്നതിലൂടെ പ്രശ്നങ്ങള് പരിഹരിക്കപ്പെടും. അതിന്‍റെ നിയമങ്ങള് സാര്‍വ്വജനീയവും സര്‍വ്വ കാലികവുമാണ്. ജീവിതത്തിന്‍റെ മുഴുവന് മണ്ഢലത്തെയും അത് ചൂഴ്ന്ന് നില്‍ക്കുന്നു. ഇസ്ലാമിന്‍റെ അടിസ്ഥാന ശിലകളായ ഇസ്ലാം കാര്യങ്ങളും ഈമാന് കാര്യങ്ങളും ഇതില് വിവരിച്ചിട്ടുണ്ട്.\nഇസ്ലാമിനെ കുറിച്ചുളള സംക്ഷിപ്ത വിവരണം\nരചയിതാവ് : വിജ്ഞാന ഗവേഷണ വകുപ്പ് - ജാമിഅ ഇസ്ലാമിയ പരിഭാഷ : അബൂ ജുനൈദ് സ്വാലിഹ് അഹ്’മദ് അബ്ദു റഹ്’മാന്\nഇസ്ലാമിനെ പരിചയപ്പെടുത്തുന്ന സംക്ഷിപ്ത വിവരണം. ഈമാന് കാര്യങ്ങളും ഇസ്ലാം കാര്യങ്ങളും വിവരിക്കുന്നു


സൗദിയില് 21 ഇനങ്ങള്‍ക്ക് മൂല്യവര്‍ധിത നികുതി ബാധകമല്ല – ColorMag\nസൗദിയില് ജനുവരി ഒന്ന് മുതല് പ്രാബല്യത്തില് വരുന്ന മൂല്യവര്‍ധിത നികുതി 21 ഇനങ്ങള്‍ക്ക് ബാധകമാകില്ല. ഇതിന്റെ പട്ടിക ജനറല് അതോറിറ്റി ഓഫ് സകാത്ത് ആന്‍റ് ടാക്സ് പുറത്തിറക്കി. സര്‍ക്കാര് സേവനത്തിന് നികുതി ബാധകമല്ല. ഗള്‍ഫ് രാജ്യങ്ങളിലേക്ക് ഉള്‍പ്പെടെയുള്ള എല്ലാ രീതിയിലുമുള്ള അന്താരാഷ്ട്ര ഗതാഗതം, ഗള്‍ഫ് രാജ്യങ്ങള്‍ക്ക് പുറത്തെക്കുള്ള കയറ്റുമതി എന്നിവക്ക് മൂല്യ വര്‍ധിത നികുതി ഉണ്ടാകില്ല. വാറ്റ് രജിസ്ട്രേഷന് പൂര്‍ത്തിയാകുന്നതിന് മുന്പായി പുറത്തിറക്കിയ അന്തിമ പട്ടികയിലാണ് നികുതി ഒഴിവാക്കിയ ഇനങ്ങളുള്ളത്.\nസൗദിക്കകത്തെ ചരക്ക് ഗതാഗതം, ഗതാഗത ആവശ്യത്തിനുള്ള സ്പെയര് പാര്‍ട്സുകളുടെ ഇറക്കുമതി എന്നിവയും നികുതിയില് നിന്നൊഴിവാണ്. ആരോഗ്യ മന്ത്രാലയം, സൗദി ഫുഡ് ആന്‍റ് ഡ്രഗ് അതോറിറ്റി എന്നിവ പുറത്തിറക്കിയ പട്ടികയിലെ മരുന്നുകള്‍ക്കും വികലാംഗര്‍ക്കുള്ള വൈദ്യോപകരണങ്ങളും വാറ്റില് നിന്ന് ഒഴിവാക്കി. റിയല് എസ്റ്റേറ്റ് ഇടപാടുകള്‍ക്ക് വാറ്റ് ബാധകമാണെങ്കിലും താമസ ആവശ്യത്തിന് വാടകക്കെടുക്കുന്നതിന് വാറ്റ് ഈടാക്കില്ല.\nആരോഗ്യ കേന്ദ്രങ്ങളിലെ ആതുരസേവനം, സര്‍ക്കാര് സേവനങ്ങള്‍ക്കുള്ള ഫീസ്, ജോലിക്കാരുടെ ശമ്പളം, നിക്ഷേപ ആവശ്യത്തിന് ഇറക്കുമതി ചെയ്യുന്ന സ്വര്‍ണം, പ്ളാറ്റിനം, വെള്ളി എന്നിവക്കും വാറ്റ് ബാധകമാവില്ല. വീട്ടുവേലക്കാരുടെ ശമ്പളം കറന്റ് എക്കൗണ്ട് സേവനം, വാറ്റില് നിന്ന് ഒഴിവാണ്.


Power bank explosion: Manufacturer, dealer and website told to pay Rs 1.35 lakh to consumer പവർ ബാങ്ക് പൊട്ടിത്തെറിച്ചു; ഉപഭോക്താവിന് 1.35 ലക്ഷം രൂപ നൽകാൻ ഉത്തരവ് | Indian Express Malayalam\npower bank explosion manufacturer dealer and website told to pay rs 1 35 lakh to consumer\nഓഡി കാറിനകത്ത് വച്ച പവർ ബാങ്ക് പൊട്ടിത്തെറിച്ച് കാറിനകം കത്തി നശിച്ചു\nUpdated: August 11, 2018 10:21:26 am\nന്യൂഡൽഹി: പവർ ബങ്ക് പൊട്ടിത്തെറിച്ചതിന് ഉപഭോക്താവിന് 1.35 ലക്ഷം രൂപ നൽകാൻ ഉപഭോക്തൃ തർക്ക പരിഹാര ഫോറം ഉത്തരവിട്ടു. ഛണ്ഡിഗഡ് സെക്ടർ 21 ലെ താമസക്കാരനായ അങ്കിത് മഹാജന്റെ പരാതിയിലാണ് ഉത്തരവ്. പവർ ബാങ്ക് ഉൽപ്പാദകരും ഡീലറും ഓൺലൈൻ വാണിജ്യ വെബ്സൈറ്റും ആണ് പണം നൽകേണ്ടത്. ഛണ്ഡിഗഡ് കൺസ്യുമർ ഫോറത്തിന്റേതാണ് വിധി.\nആംബ്രെയ്ൻ ഇന്ത്യ പ്രൈവറ്റ് ലിമിറ്റഡ് (Ambrane India Pvt Ltd) നിർമ്മിച്ച ആംബ്രെയ്ൻ പി 2000 എന്ന 20800 എംഎഎച്ചിന്റെ പവർ ബാങ്കാണ് സ്‌നാപ്‌ഡീൽ ഡോട് കോം വഴി അങ്കിത് 1699 രൂപ മുതൽ മുടക്കി വാങ്ങിച്ചത്. ഈ പവർ ബാങ്കിന്റെ യുഎസ്‌ബി പ്ലോട്ടിൽ തകരാർ കണ്ട് ഉൽപ്പന്നം മാറ്റി മറ്റൊന്ന് നൽകണമെന്ന് അങ്കിത് സ്നാപ്‌ഡീൽ വഴി ആവശ്യപ്പെട്ടിരുന്നു. എന്നാൽ കമ്പനി ഇത് വിസമ്മതിച്ചു.\n2016 ഓഗസ്റ്റ് 16 നാണ് പവർ ബാങ്ക് പൊട്ടിത്തെറിച്ചത്. തന്റെ ഓഡി എ4 കാർ പാർക്ക് ചെയ്ത് അങ്കിത് ഓഫീസിലേക്ക് പോയപ്പോഴാണ് സംഭവം. കാറിന്റെ പുറകിലെ സീറ്റിലായിരുന്ന പവർ ബാങ്ക് പൊട്ടിത്തെറിച്ച് സീറ്റ് കത്തിയെരിഞ്ഞു. കാറിന്റെ ഇന്റീരിയർ ഭാഗികമായി നശിച്ചു. ഇത് പിന്നീട് പൂർണ്ണമായി മാറ്റേണ്ടി വന്നു. ഇക്കാര്യം അറിയിച്ചിട്ടും പവർ ബാങ്കിന്റെ നിർമ്മാതാക്കളോ സ്നാപ്‌ഡീലോ യാതൊന്നും നൽകിയില്ല.\nകാറിന് തകരാർ പരിഹരിക്കാൻ 4.92 ലക്ഷം രൂപയാണ് ചിലവായത്. ഇതിൽ 4.74 ലക്ഷം രൂപ ഇൻഷുറൻസ് കമ്പനി അടച്ചു. പക്ഷെ 18,340 രൂപ സ്വന്തം പോക്കറ്റിൽ നിന്ന് ചെലവായതായി അദ്ദേഹം ഉപഭോക്തൃ കോടതിയിൽ പറഞ്ഞു.\nഉച്ചയ്ക്ക് വെയിലത്ത് നിർത്തിയിട്ട കാറിനകത്ത് പവർ ബാങ്ക് വച്ചതാണ് അപകടം ഉണ്ടാക്കിയതെന്ന് ആംബ്രെയ്ൻ ഇന്ത്യ പ്രൈവറ്റ് ലിമിറ്റഡ് ഫോറത്തിൽ പറഞ്ഞു. തങ്ങൾ ഉൽപ്പാദകരോ വിൽപ്പനക്കാരോ അല്ലെന്ന് സ്‌നാപ്‌ഡീൽ പറഞ്ഞു. പക്ഷെ രണ്ട് വാദവും ഫോറം തളളി. പവർബാങ്കിന് തകരാർ ഉണ്ടായതിനാലാണ് പൊട്ടിത്തെറിച്ചതെന്ന് കോടതി പറഞ്ഞു.\nWeb Title: Power bank explosion manufacturer dealer and website told to pay rs 1 35 lakh to consumer


നിലപാട് മാറ്റി ഉദ്യോഗസ്ഥര്‍ക്കെതിരെ മന്ത്രി ജെ. മേഴ്‌സിക്കുട്ടിയമ്മ. |\nനിലപാട് മാറ്റി ഉദ്യോഗസ്ഥര്‍ക്കെതിരെ മന്ത്രി ജെ. മേഴ്‌സിക്കുട്ടിയമ്മ.\nകോഴിക്കോട് : ഇ.എം.സി.സി.യുമായി ധാരണാപത്രം ഉണ്ടാക്കിയ വിഷയത്തില് നിലപാട് മാറ്റി ഫിഷറീസ് മന്ത്രി ജെ. മേഴ്‌സിക്കുട്ടിയമ്മ.\nതന്നെ മാത്രമാണ് കമ്ബനി പ്രതിനിധികള് കണ്ടതെന്നായിരുന്നു കഴിഞ്ഞദിവസം മന്ത്രി പറഞ്ഞത്. മുഖ്യമന്ത്രിയും ഫിഷറീസ് മന്ത്രിയുമായും പ്രതിനിധികള് കൂടിക്കാഴ്ച നടത്തിയതായി പ്രതിപക്ഷനേതാവ് രമേശ് ചെന്നിത്തല ഞായറാഴ്ച ആരോപിച്ചിരുന്നു. ഇതേ തുടര്‍ന്നാണ് മുഖ്യമന്ത്രിയേയും കമ്ബനിപ്രതിനിധികള് കണ്ടിരുന്നതായി മന്ത്രി തിങ്കളാഴ്ച വ്യക്തമാക്കിയത്.\nമുഖ്യമന്ത്രിയോടോ ഫിഷറീസ് വകുപ്പിനോടെ ചര്‍ച്ച ചെയ്യാതെയാണ് കെ.എസ്.ഐ.എന്.സി എന്ന പൊതുമേഖലാസ്ഥാപനം കരാര് ഉണ്ടാക്കാന് തീരുമാനിച്ചതെന്നും മന്ത്രി കുറ്റപ്പെടുത്തി. സര്‍ക്കാരിന്റെ നയത്തിന് വിരുദ്ധമായാണ് ഉദ്യോഗസ്ഥര് അത്തരം നടപടി സ്വീകരിച്ചതെന്നും കോര്‍പ്പറേഷന് എം.ഡി. എന്. പ്രശാന്തിനെ പരോക്ഷമായി സൂചിപ്പിച്ച് മന്ത്രി പറഞ്ഞു.\nഐ.എ.എസുകാര്‍ക്ക് മിനിമം വിവരം വേണം. ഭൂമിയിലെ എല്ലാകാര്യവും അറിയാമെന്ന് ആരും ചിന്തിക്കരുത്. 400 ട്രോളറുകള് നിര്‍മ്മിക്കുമെന്നൊക്കെ എന്ത് വിവരത്തിന്റെ അടിസ്ഥാനത്തിലാണ് പറഞ്ഞതെന്നും മേഴ്‌സിക്കുട്ടിയമ്മ ചോദിച്ചു. ആരോട് ചോദിച്ചിട്ടാണ് കരാര് ഉണ്ടാക്കിയത്. സര്‍ക്കാര് നയത്തിന് വിരുദ്ധമായി ഏതെങ്കിലും ഉദ്യോഗസ്ഥന് പ്രവര്‍ത്തിച്ചിട്ടുണ്ടെങ്കില് അത് അന്വേഷിക്കണമെന്നും മന്ത്രി പറഞ്ഞു.\nതിണ്ണമിടുക്കുള്ളവര് വെള്ളയിലുണ്ട്. അതിനേക്കാള് കൂടുതലാളുകള് താനൂരുമുണ്ട്. പക്ഷെ, ഇവരെ അകത്തുകയറ്റാതിരിക്കാനാണ് ഹാര്‍ബറുകള്‍ക്ക് സുരക്ഷ ഒരുക്കുന്നതെന്നും ജെ. മേഴ്‌സിക്കുട്ടിയമ്മ പറഞ്ഞു.


സെക്‌സ് സ്ത്രീ പുരുഷന്മാരെ മാറ്റുന്നത്... | How Intercourse Changes Men And Women - Malayalam BoldSky\nസെക്‌സ് സ്ത്രീ പുരുഷന്മാരെ മാറ്റുന്നത്...\n| Published: Thursday, May 31, 2018, 13:03 [IST]\nസെക്‌സ് കേവലം ശാരീരിക സുഖത്തിനോ സന്താനോല്‍പാദനത്തിനോ വേണ്ടി മാത്രമാണെന്ന ധാരണ വേണ്ട. ആരോഗ്യപരമായ ഗുണങ്ങള് ഏറെയുളള ഒന്നാണിത്.\nസെക്‌സ് സമയത്ത് മനുഷ്യന്റെ ശരീരം മാത്രമല്ല, തലച്ചോറിലും പല പ്രവര്‍ത്തനങ്ങളും നടക്കുന്നുണ്ട്. പ്രത്യേകിച്ചും ഹോര്‍മോണ് വ്യത്യാസങ്ങള്. സെക്‌സ് മൂഡിനുള്‍പ്പെടെ നല്ല സെക്‌സ് സുഖത്തിനും രതിമൂര്‍ഛയ്ക്കു വരെ ഹോര്‍മോണ് പ്രവര്‍ത്തനങ്ങള് അത്യാവശ്യമാണുതാനും.\nസെക്‌സ് സ്ത്രീകളിലും പുരുഷന്മാരിലും വരുത്തുന്ന മാറ്റങ്ങളില് ചിലത് പൊതുവായതാണ്. ചിലതാകട്ടെ, വ്യത്യസ്തവും. സെക്‌സ് ശേഷം സ്ത്രീയിലും പുരുഷനിലും നടക്കുന്ന ചിലതിനെക്കുറിച്ചറിയൂ, ശാസ്ത്രീയമായി തെളിയിക്കപ്പെട്ട ചിലതാണിത്.\nസെക്‌സിനു ശേഷം പുരുഷന്മാര്\nസെക്‌സിനു ശേഷം പുരുഷന്മാര് ദുഖിതരാകുന്നുവെന്നാണ് ചില പഠനങ്ങള് പറയുന്നത്. ഇതിനു പോസ്റ്റ് കോയ്റ്റല് ട്രിസ്‌റ്റെസി എന്നാണ് പേരു പറയുന്നതും. ഹോര്‍മോണ് മാറ്റങ്ങളാണ് ഇതിനു കാരണമായി പറയുന്നത്. അതേ സമയം സ്ത്രീകള് കൂടുതല് സന്തോഷവതികളുമാകുമെന്നു പഠനങ്ങള് പറയുന്നു.\nസെക്‌സ് സമയത്ത് പുരുഷന്മാരില് നിന്നാണ് കൂടുതല് ഊര്‍ജവും വൈറ്റമിനുകളുമെല്ലാം പുറത്തുപോകുന്നത്. ഇതുകൊണ്ടുതന്നെ സെക്‌സ് ശേഷം പുരുഷന്മാര്‍ക്ക് വിശപ്പു കൂടുന്നതും സ്വാഭാവികമാണ്. ശരീരത്തില് നിന്നുണ്ടാകുന്ന പോഷക നഷ്ടം കുറയ്ക്കാന് ശരീരം പ്രയോഗിയ്ക്കുന്ന വഴിയാണ് ഈ വിശപ്പ്.\nസെക്‌സ് ശേഷം പുരുഷന്മാര് പെട്ടെന്നുറങ്ങും. ഇത് സ്ഖലനസമയത്ത് പുറപ്പെടുവിയ്ക്കുന്ന പ്രോലാക്ടിന് എന്ന ഹോര്‍മോണും മറ്റു ചില കെമിക്കലുകളും കാരണമാണ്. ശരീരത്തില് നിന്നും കൂടുതല് ഊര്‍ജനഷ്ടമുണ്ടാകുന്നതും ക്ഷീണകാരണമാകുന്നു.\nഇത് തികച്ചും സയന്‍സാണ്.\nസ്ത്രീകളേക്കാള് പുരുഷന്മാര് സെക്‌സിനു ശേഷം വൈകാരികമായി വിടുതല് നേടുന്നതായി പഠനങ്ങള് പറയുന്നു. ഓക്‌സിടോസിന് എന്ന ഹോര്‍മോണ് ആണ് ഇതിനു പുറകില്. ലവ് ഹോര്‍മോണ് എന്ന് അറിയപ്പെടുന്ന ഇത് സ്ത്രീകളില് കൂടുതലായി ഉല്‍പാദിപ്പിയ്ക്കപ്പെടും. പുരുഷന്മാരില് ഇതു കുറവുമാകും. സെക്‌സ് ശേഷം പുരുഷന്മാര് സ്ത്രീകളെപ്പോലെ കൂടുതല് അടുപ്പം കാണിയ്ക്കാത്തതിനു കാരണവും ഇതാണ്.\nസെക്‌സ് ശേഷം മൂത്രവിസര്‍ജനം\nസ്ത്രീ ശരീരത്തെ സെക്‌സ്\nസ്ത്രീ ശരീരത്തെ സെക്‌സ് പുരുഷ ശരീരത്തിനേക്കാള് കൂടുതല് മാറ്റുന്നുണ്ട്. ഇത് സെക്‌സ് ജീവിതം ആരംഭിച്ച ശേഷവും സെക്‌സ് ശേഷവുംസെക്‌സ് മാറിടങ്ങളുടെ ഉറപ്പു വര്‍ദ്ധിപ്പിയ്ക്കും. വലിപ്പം വര്‍ദ്ധിപ്പിയ്ക്കും. സെക്‌സ് നെര്‍വസ് സിസ്റ്റത്തിന്റെ പ്രവര്‍ത്തനങ്ങളെ സ്വാധീനിയ്ക്കുന്നുണ്ട്. ഇത് രക്തപ്രവാഹം വര്‍ദ്ധിപ്പിയ്ക്കുന്നതാണ് കാരണം.\nസെക്‌സിനു മുന്‍പ് വജൈനയില്\nസെക്‌സ് ശേഷം വജൈനയുടെ വലിപ്പം\nസെക്‌സ് സമയത്ത് ഹോര്‍മോണുകള് പ്രവര്‍ത്തിയ്ക്കുന്നു. ഇതുകൊണ്ടുതന്നെ സെക്‌സ് ചര്‍മത്തിനും സൗന്ദര്യത്തിനുമെല്ലാം നല്ലതുമാണ്. സെക്‌സ് സ്ത്രീകളെ കൂടുതല് സൗന്ദര്യവതികളാക്കുന്നുവെന്നു പഠനങ്ങള് പറയുന്നു. കൂടുതല് നിറവും ചര്‍മത്തിനു തിളക്കവുമെല്ലാം സെക്‌സ് ശേഷം വരുന്ന ശരീര മാറ്റങ്ങളാണ്.\nHow Intercourse Changes Men And Women\nHow Intercourse Changes Men And Women, Read more to know about,\nStory first published: Thursday, May 31, 2018, 13:03 [IST]


സർക്കാരേ...നല്ല നടപ്പല്ല , മാപ്പുപറച്ചിൽ ആണ് വേണ്ടത് - Boolokam News\nഇന്നലെ രാത്രി മകൾ ഉറങ്ങാതെ ഒരിരുപ്പാണ്. നേരത്തെ എണീക്കണമെന്നും പഠിക്കണമെന്നും വായിക്കണമെന്നുമൊക്കെയുള്ള ന്യായങ്ങളൊന്നും അവൾ സമ്മതിക്കുന്നില്ല.\nAnn Palee എഴുതിയത്\nഇന്നലെ രാത്രി മകൾ ഉറങ്ങാതെ ഒരിരുപ്പാണ്. നേരത്തെ എണീക്കണമെന്നും പഠിക്കണമെന്നും വായിക്കണമെന്നുമൊക്കെയുള്ള ന്യായങ്ങളൊന്നും അവൾ സമ്മതിക്കുന്നില്ല. ഞാൻ കണ്ണുരുട്ടിയപ്പോൾ അവൾ അവസാനത്തെ അടവായ ‘ഉറക്കെകരച്ചിൽ ‘ എടുത്തു. ഉടൻ നമ്മളാ പഴയ നമ്പറിട്ടു,\n“രാത്രി പന്ത്രണ്ട് മണിയായി, ഇങ്ങനെ കിടന്ന് കൂവിയാൽ പോലീസ് വരും, കിടന്നുറങ്ങാത്ത കുട്ടികളെ അവരങ്ങ് പിടിച്ചോണ്ട് പോകും.” കൂടെ അവൾക്ക് വിശ്വാസം വരാൻ പോലീസിന്റെ ഫോൺ വരുന്നത് പോലെയും ഫൈൻ അടയ്ക്കാൻ 1000 രൂപ എടുത്തോണ്ട് പോകുന്നതായിട്ടൊക്കെ എല്ലാരും കൂടെ അഭിനയിച്ചു തകർത്തു. അതോടെ ഗാമി പേടിച്ച് പുതപ്പ് വലിച്ചു തലവഴി മൂടി.\nകുറച്ചു കഴിഞ്ഞു ഒന്ന് മേല് കഴുകി പുറത്തുവരുമ്പോൾ കാണുന്ന കാഴ്ച ബെഡ്റൂമിന്റെ വാതിലിന്റടിയിലൂടെ കമഴ്ന്ന് കിടന്ന് പുറത്തേയ്ക്ക് നോക്കുന്ന മകളെയാണ്, അവൾ വായ പൊത്തിപ്പിടിച്ചു ഏങ്ങലടിക്കുന്ന ശബ്ദവും കേൾക്കാം. ഞാനോടിച്ചെന്ന് അവളെ പിടിച്ചെണീപ്പിച്ചു. കരച്ചിലിനിടയിലും ” its my mistake, I won’t do it again, please don’t give me to police”എന്നൊക്കെ കുഞ്ഞു കെട്ടിപ്പിടിച്ചു പറഞ്ഞപ്പോൾ അവളുടെ കണ്ണീരൊക്കെ ആസിഡ് പോലെ എന്റെ കൈകളെ പൊള്ളിച്ചു കളഞ്ഞു, ഉള്ളിൽ ഒരു ആന്തൽ, വല്ലാത്തൊരു കുറ്റബോധം. അത് കുസൃതി കാണിച്ച എന്റെ മകളുടെ നിഷ്കളങ്കമായ ഏറ്റുപറച്ചിലും ഭയവും കൊണ്ട് മാത്രമല്ല, ആ നിമിഷം ഉള്ള് പൊള്ളിച്ചു ഒരു ചിത്രം മനസ്സിലേക്കോടിവന്നത് കൊണ്ടാണ്.\nഏതാണ്ട് അതേ പ്രായമുള്ള ഒരു കുഞ്ഞുമകളാണ് കഴിഞ്ഞ ദിവസം അവളുടെ അച്ഛന്റെ ഒപ്പം പോലീസുകാരിയോട് കൈ കൂപ്പി മോഷ്ടിച്ചിട്ടില്ല എന്ന് ആണയിട്ടത്. അവിടെ അവളെ ‘സാരോല്ല’ എന്ന് പറഞ്ഞു ചേർത്തുനിർത്താനും ‘പേടിക്കണ്ടാട്ടൊ’ എന്ന് ധൈര്യം കൊടുക്കാനും പറ്റുന്ന മനുഷ്യൻ,അവളുടെ അച്ഛൻ, അതിലേറെ ദയനീയമായ അവസ്ഥയിൽ പോലീസുകാരിയോട് കെഞ്ചുന്നു.\nതെറ്റ് ചെയ്തിട്ടില്ലാത്ത ജയചന്ദ്രൻ എന്ന മനുഷ്യനെയും അയാളുടെ കുഞ്ഞിനെയും മോഷണകുറ്റമാരോപിച്ച് പൊതുറോഡിൽ വെച്ച് അപമാനിക്കുക, അയാൾ ഫോൺ മോഷ്ടിച്ചിട്ടില്ല എന്ന് തോന്നിയപ്പോൾ അത് കുട്ടിയാണെന്ന് ആരോപിക്കുക,തന്റെ ഭാഗത്തു നിന്നും സംഭവിച്ച ശ്രദ്ധക്കുറവാണെന്ന് മനസ്സിലാക്കിയിട്ടും അധികാരിയെന്ന ഹുങ്ക് കാണിച്ച് ഒരു മാപ്പ് പോലും പറയാതെ നിൽക്കുക; ആറ്റിങ്ങലിലെ പിങ്ക് പോലീസ് രജിത കാട്ടിക്കൂട്ടിയത് ഇതെല്ലാമാണ്.\nജയചന്ദ്രനെന്ന ടാപ്പിംഗ് തൊഴിലാളിയെ മറക്കുന്നതല്ല , അയാൾക്ക് സംഭവിച്ച അപമാനം ചെറുതാക്കി കാണുന്നുമില്ല . പക്ഷെ ഈ ലോകമൊക്കെ കാണുന്നപോലെ അത്ര നിഷ്കളങ്കവും സുന്ദരവുമൊന്നുമല്ല എന്ന് തിരിച്ചറിയാനുള്ള പ്രായവും അനുഭവങ്ങളും അയാൾക്കുണ്ട്. എന്നാലാ കുഞ്ഞിനോ?\nപത്ത് മിനിട്ടിനു ശേഷം മറക്കാനും ഓടിക്കളിക്കാനും വീടിന്റെ ഊഷ്മളതയിൽ സംഭവിച്ച ഒരു കണ്ണുരുട്ടൽ കഥയോ വെറുതെയൊരു പീഡിപ്പിക്കലോ അല്ല അത്.\nപൊതുനിരത്തിൽ , പരിചിതരോ അപരിചിതരോ ആയ അനേകമാളുകളുടെ മുൻപിൽ അഭിമാനത്തിന്റെ അവസാനതുള്ളിയും പിഴിഞ്ഞെടുത്ത നിമിഷങ്ങളാണത്. കൂട്ടുകാരെന്നോ കൗൺസിലിങ്ങെന്നോ പറഞ്ഞു നനച്ചു നൽകിയാലും വാടിയും കരിഞ്ഞും നിൽക്കുന്ന ജീവിതവിശ്വാസങ്ങൾ ഒന്ന് പച്ചപിടിക്കണമെങ്കിൽ ഇനിയുമേറെ വർഷങ്ങൾ കഴിയണം. അതിനിടയിൽ എത്ര രാത്രികൾ അവൾ ഞെട്ടിയെണീക്കുമെന്നും കാലുകൾ കോച്ചിവലിച്ചും വിയർപ്പിൽ കുളിച്ചും കരഞ്ഞു തീർക്കുമെന്നും ആരറിയുന്നു ?\nഅവളെക്കാൾ അവൾ സ്നേഹിക്കുന്ന അച്ഛനെ അപമാനിച്ചവരോട് അവൾക്ക് ക്ഷമിക്കാൻ കഴിയുമോ ? ഒരു വ്യക്തി എന്ന നിലയിൽ ഇന്നും യാതൊരു മമതയുമില്ലാതെ ഓർമ്മിക്കുന്ന മുഖങ്ങളിലൊന്ന് സാഡിസ്റ്റായ ഒരു ടീച്ചറുടേതാണ്. ചൂരൽ കൊണ്ട് കയ്യ് പൊട്ടുന്ന മാതിരി തല്ല് തന്നതൊക്കെ മറന്നു. എങ്കിലും പ്രോഗ്രസ് കാർഡിൽ ഒപ്പിടാൻ വരുമ്പോൾ അവർ പറഞ്ഞ നുണക്കഥകൾ കേട്ട് ശ്വാസം വിടാതെ നിൽക്കുന്ന അമ്മയുടെ മുഖമോർത്താൽ വഴിയിൽ വെച്ച് കണ്ടാൽ ഒന്ന് ചിരിക്കാൻ പോലും തോന്നില്ല. കുഞ്ഞുങ്ങളാണ് , എല്ലാം പെട്ടെന്ന് മറക്കുമെന്നും കളിയും ചിരിയും തിരികെവരുമെന്നുമൊക്കെ ചില അവസരങ്ങളിലെങ്കിലും ഒരു വലിയ നുണയാണ്.\nരജിത എന്ന പോലീസുകാരിക്ക് നല്ലനടപ്പാണ് വിധിച്ചിരുക്കുന്നതെന്ന് കേട്ടു. ആ കുഞ്ഞിനോടൊ കുടുംബത്തിനോടോ പരസ്യമായി മാപ്പ് പറഞ്ഞുവെന്നോ പറയുമെന്നോ എവിടെയും കേട്ടില്ല (അങ്ങനെയുണ്ടെങ്കിൽ തിരുത്താം). എല്ലാ പോലീസുകാരും ഇങ്ങനല്ല എന്ന വാദത്തിലും കുട പിടിച്ചു വഴി നടത്തുന്ന പോലീസ് ചിത്രങ്ങളിലുമൊന്നും വിശ്വസിക്കുന്നില്ല. ആ ഉത്തരവാദിത്വങ്ങളുടെ മറവിൽ ഈ കാണുന്ന, കേൾക്കുന്ന ദുഷ്ടത്തരങ്ങളും മനുഷ്യാവകാശലംഘനങ്ങളുമൊക്കെ അവഗണിക്കാനോ മറക്കാനോ കഴിയില്ല. ഇന്നിത് മറ്റൊരാളുടെ കാര്യമെങ്കിൽ നാളെയിത് നമ്മുടെയൊക്കെ കാര്യമായിമാറും. പ്രിവിലേജുകൾ ഉള്ളവർക്ക് മാത്രം ജീവിക്കാനുള്ള ഇടമെങ്കിൽ നമുക്കതിനെ കേരളമെന്നല്ല വിളിക്കേണ്ടത്.\nമുപ്പത്തഞ്ചു ദിവസം തല്ലിച്ചതച്ചതിന്റെയും മൂത്രം കുടിപ്പിച്ചതിന്റെയും ട്രോമ ഉണ്ടായിട്ടു കൂടെയും തെറ്റുകാരനല്ല എന്ന് ലോകത്തോട് പറയാൻ മാത്രമായി ധൈര്യം ആർജ്ജിച്ച ശ്രീനാഥ് എന്ന പതിനെട്ടുകാരനെയും കഴിഞ്ഞ കുറച്ചു ദിവസങ്ങളായി നമുക്ക് പരിചയമുണ്ട്. മനുഷ്യനെന്ന പരിഗണന പോലുമില്ലാതെ ഇങ്ങനൊക്കെ ‘വിളയാട്ടം’ നടത്തിയ ആ പോലീസുകാർക്ക് ഇനി നല്ല നടപ്പ് ഒരാഴ്ചത്തേയ്ക്കോ അതോ രണ്ടാഴ്ചത്തേയ്ക്കോ ?\nRelated Topics:Affordable HousingAnn PaleeIbizakerala police


2020-ലെ ഭട്നാഗർ പുരസ്കാരം രണ്ട് മലയാളികൾ ഉൾപ്പെടെ 14 പേർക്ക് – LUCA\n2020 ലെ ശാന്തി സ്വരൂപ് ഭട്നാഗർ അവാർഡ് രണ്ട് മലയാളികൾ ഉൾപ്പെടെ 14 പേർക്ക്\nഈ വര്‍ഷത്തെ ശാന്തി സ്വരൂപ് ഭട്‌നാഗര് പുരസ്‌കാരം പ്രഖ്യാപിച്ചു. ശാസ്ത്രത്തിന്റെ വിവിധ മേഖലകളില് നിന്നുള്ള 14 പേരെയാണ് പുരസ്‌കാരത്തിന് തിരഞ്ഞെടുത്തിട്ടുള്ളത്. ജവഹര്‍ലാല് നെഹ്‌റു സെന്റര് ഫോര് അഡ്വാന്‍സ്ഡ് സയന്റിഫിക് റിസര്‍ച്ചില് നിന്നുള്ള ഡോ. സുബി ജേക്കബ് (കെമിക്കൽ സയൻസ്), ഇന്ത്യന് ഇന്‍സ്റ്റിറ്റിയൂട്ട് ഓഫ് ടെക്‌നോളജി ബോംബെയില് നിന്നുള്ള ഡോ. യു കെ ആനന്ദവര്‍ദ്ധനന് (മാത്തമാറ്റിക്കൽ സയൻസ്) എന്നിവരാണ് പുരസ്കാരം നേടിയ മലയാളികൾ. ജീവശാസ്ത്രം, രസതന്ത്രം, ആരോഗ്യം, പരിസ്ഥിതി, എഞ്ചിനീയറിങ്, ഗണിതശാസ്ത്രം, ഭൗതികശാസ്ത്രം തുടങ്ങിയ മേഖലകളില് കഴിവ് തളിയിച്ച 45 വയസ്സിനു താഴെയുള്ള ഗവേഷകരെയാണ് ഈ പുരസ്‌കാരത്തിന് തിരഞ്ഞെടുക്കുന്നത്. പുരസ്‌കാരം പ്രഖ്യാപിച്ച ഇന്ന് കൗണ്‍സില് ഫോര് സയന്റിഫിക് ആന്റ് ഇന്‍ഡസ്ട്രിയല് റിസര്‍ച്ചിന്റെ സ്ഥാപകദിനം കൂടിയാണ്.\n2020 ഭട്നാഗർ പുരസ്കാരം നേടിയവർ\nഡോ. ശുഭദീപ് ചാറ്റര്‍ജി (ബയോളജിക്കല് സയന്‍സസില് സെന്റര് ഫോര് ഡിഎന്‍എ ഫിംഗര്‍പ്രിന്റിംഗ് ആന്‍ഡ് ഡയഗ്‌നോസ്റ്റിക്‌സ്)\nഡോ. വത്സല തിരുമലൈ (നാഷണല് സെന്റര് ഫോര് ബയോളജിക്കല് സയന്‍സ്)\nഡോ. ജ്യോതിര്‍മയി ഡാഷ് (ഇന്ത്യന് അസോസിയേഷന് ഫോര് കള്‍ട്ടിവേഷന് ഓഫ് സയന്‍സ്)\nഡോ. സുബി ജേക്കബ് (ജവഹര്‍ലാല് നെഹ്‌റു സെന്റര് ഫോര് അഡ്വാന്‍സ്ഡ് സയന്റിഫിക് റിസര്‍ച്ച്)\nഭൂമി, അന്തരീക്ഷം, സമുദ്രം, പ്ലാനറ്ററി സയന്‍സസ്\nഡോ. അഭിജിത് മുഖര്‍ജി (ഇന്ത്യന് ഇന്‍സ്റ്റിറ്റിയൂട്ട് ഓഫ് ടെക്‌നോളജി ഖരഗ്പൂർ)\nഡോ. സൂര്യേന്ദ ദത്ത (ഇന്ത്യന് ഇന്‍സ്റ്റിറ്റിയൂട്ട് ഓഫ് ടെക്‌നോളജി ബോംബെ)\nഡോ. അമോല് അരവിന്ദ്രാവു കുല്‍ക്കര്‍ണി (സിഎസ്‌ഐആര് ദേശീയ കെമിക്കല് ലബോറട്ടറി, പൂനെ)\nഡോ. കിന്‍ഷുക് ദാസ് ഗുപ്ത (ഭാഭ ആറ്റോമിക് റിസര്‍ച്ച് സെന്റർ)\nഡോ. രജത് സുബ്ര ഹസ്ര (ഇന്ത്യന് സ്റ്റാറ്റിസ്റ്റിക്കല് ഇന്‍സ്റ്റിറ്റിയൂട്ട്)\nഡോ. യു കെ ആനന്ദവര്‍ദ്ധനന് (ഇന്ത്യന് ഇന്‍സ്റ്റിറ്റിയൂട്ട് ഓഫ് ടെക്‌നോളജി ബോംബെ)\nഡോ. ബുഷ്‌റ അതീഖ് (കാണ്‍പൂരിലെ ഇന്ത്യന് ഇന്‍സ്റ്റിറ്റിയൂട്ട് ഓഫ് ടെക്‌നോളജി)\nഡോ. രാജേഷ് അഗര്‍വാള് (പോസ്റ്റ് ഗ്രാജ്വേറ്റ് ഇന്‍സ്റ്റിറ്റിയൂട്ട് ഓഫ് മെഡിക്കല് എഡ്യൂക്കേഷന് ആന്റ് റിസര്‍ച്ച് ചണ്ഡിഗഢ്)\nഡോ. രാജേഷ് ഗണപതി (ജവഹര്‍ലാല് നെഹ്‌റു സെന്റര് ഫോര് അഡ്വാന്‍സ്ഡ് സയന്റിഫിക് റിസര്‍ച്ച്)\nഡോ. സുജാത ഖാരസ (ഹൈദരാബാദ് യൂണിവേഴ്‌സിറ്റി)\nകൊവിഡ് പരിശോധനാ രീതി വികസിപ്പിച്ചെടുത്ത ഗവേഷകരിലൊരാളായ ഇന്‍സ്റ്റിറ്റിയൂട്ട് ഓഫ് ജീനോമിക്‌സ് ആന്‍ഡ് ഇന്റഗ്രേറ്റീവ് ബയോളജിയിലെ ഡോ. ഡെബ്‌ജോതി ചക്രബര്‍ത്തിക്ക് CSIR Young Scientist Award 2020 ഉം ലഭിച്ചു..\nജീവശാസ്ത്രം, രസതന്ത്രം, പരിസ്ഥിതി – കാലാവസ്ഥാ ശാസ്ത്രം, ഗണിതം, വൈദ്യശാസ്ത്രം, ഭൌതിക ശാസ്ത്രം, എഞ്ചിനിയറിംഗ്, എന്നീ വിഭാഗങ്ങളിൽ ശ്രദ്ധേയമായ സംഭാവനകൾ നൽകിയ ഇന്ത്യൻ ശാസ്ത്രജ്ഞർക്ക് സി. എസ്. ഐ. ആർ (Council of Scientific and Industrial Research)\nനൽകുന്ന വാർഷിക പുരസ്കാരമാണ് ശാന്തി സ്വരൂപ് ഭട്നാഗർ പുരസ്കാരം. ഇന്ത്യൻ ശാസ്ത്ര സാങ്കേതിക രംഗത്തെ ഏററവും ഉന്നതമായ ബഹുമതിയാണ് ഇത്. CSIRന്റെ സ്ഥാപക ഡയറക്ടറായ പ്രശസ്ത ശാസ്ത്രജ്ഞൻ ശാന്തി സ്വരൂപ് ഭട്നാഗറിന്റെ പേരിലാണ് ഈ ബഹുമതി അറിയപ്പെടുന്നത്. ആദ്യമായി ഈ പുരസ്കാരം നൽകപ്പെട്ടത് 1958 ലാണ്.\n2020 ഭട്നാഗർ പുരസ്കാരം, Shanti Swarup Bhatnagar Prize 2020


Director KG George Against Mammootty - Malayalam Filmibeat\n| Published: Friday, June 14, 2013, 15:04 [IST]\nമമ്മൂട്ടിയെ വിമര്‍ശിച്ചുകൊണ്ട് പ്രമുഖ ചലച്ചിത്രസംവിധായകന് കെജി ജോര്‍ജ്ജ്. താന് സിനിമയിലേയ്ക്ക് കൊണ്ടുവന്ന മമ്മൂട്ടിതന്നെയാണ് തന്നിലെ സംവിധായകനെ കൊന്നതെന്നാണ് ജോര്‍ജ്ജ് പറയുന്നത്. അത്തരത്തിലൊരു അനുഭവമുണ്ടായതുകൊണ്ടാണ് ഇലവങ്കോട്‌ദേശത്തിന് ശേഷം ചിത്രങ്ങളൊന്നും സംവിധാനം ചെയ്യാതിരുന്നതെന്നും ജോര്‍ജ്ജ് വെളിപ്പെടുത്തി.\nമനോരമ ഓണ്‍ലൈന് നല്‍കിയ അഭിമുഖത്തിലാണ് ജോര്‍ജ്ജ് സൂപ്പര്‍താരമായപ്പോള് മമ്മൂട്ടിയ്ക്കുണ്ടായ മാറ്റങ്ങളെക്കുറിച്ച് പറഞ്ഞത്. മോഹന്‍ലാലുമായി ചേര്‍ന്ന് സിനിമയെടുക്കാന് കഴിയാതിരുന്നത് എന്നും വലിയ ദുഖമാണെന്നും ജോര്‍ജ്ജ് പറഞ്ഞു.\nകാമമോഹിതമെന്നൊരു സിനിമ മോഹന്‍ലാലിനെവച്ച് പ്ലാന് ചെയ്തിരുന്നു. പക്ഷേ നടന്നില്ല, അത് യാഥാര്‍ത്ഥ്യമായിരുന്നുവെങ്കില് മികച്ചൊരു സിനിമയാകുമായിരുന്നു. ഇലവങ്കോട് ദേശത്തില് അഭിനയിക്കാന് വന്ന മമ്മൂട്ടി ഏറെ മാറിപ്പോയിരുന്നു. പണ്ട് മേളയില് അഭിനയിക്കാന് വന്ന മമ്മൂട്ടി ആയിരുന്നില്ല അത്. എനിക്കാവശ്യം ഒരു സംവിധായകന് എന്ന നിലയില് ഞാന് ആവശ്യപ്പെടുന്നത് തരുന്ന ഒരു നടനെ ആയിരുന്നു. ഇലവങ്കോട് ദേശത്തില് അങ്ങനെ സംഭവിച്ചില്ല. സിനിമയുടെ വഴികള് മാറിപ്പോയിരുന്നു. ഇനി സിനിമയെടുക്കില്ല എന്ന് അതോടുകൂടി തീരുമാനിക്കുകയും ചെയ്തു- ജോര്‍ജ്ജ് പറയുന്നു.\nഅഭിമുഖത്തില് ന്യൂജനറേഷന് സിനിമകളെ ജോര്‍ജ്ജ് വിമര്‍ശിച്ചിട്ടുണ്ട്. ഇപ്പോഴത്തെ ന്യൂജനറേഷന് സിനിമകള് വെറും കുമിളകളാണ്. ഞാനും മറ്റുള്ളവരും എടുത്ത നവസിനിമയുമായി അതിനെ താരതമ്യം ചെയ്യാന് പാടില്ല- അദ്ദേഹം പറഞ്ഞു.\nRead more about: mammootty kg george mohanlal director മമ്മൂട്ടി കെജി ജോര്‍ജ്ജ് മോഹന്‍ലാല് സംവിധായകന് അഭിമുഖം\nDirector KG George said that Mammooty had killed the director in him and the superstar changedalot.\nStory first published: Friday, June 14, 2013, 15:04 [IST]